Mestské zastupiteľstvo v Košiciach

Zápisnica
z XXX. rokovania Mestského zastupiteľstva v  Košiciach, 
     zo dňa 15. - 16. decembra 2009

Prítomní: podľa prezenčných listín

	Rokovanie mestského zastupiteľstva otvoril a viedol primátor mesta Košice
Ing. František Knapík. Konštatoval, že z 50 poslancov bolo v úvode prítomných 37, čo je väčšina  a mestské zastupiteľstvo bolo uznášania schopné.

K programu rokovania

p. Knapík, primátor mesta Košice – Program rokovania bol daný v pozvánke. Ako 
predkladateľ bodu 25 – Návrh zmeny Organizačného poriadku Magistrátu mesta Košice stiahol tento materiál z rokovania mestského zastupiteľstva.
Požiadal prítomných poslancov, aby predniesli svoje návrhy na úpravu programu.

p. Berberich, poslanec MZ – Navrhol zaradiť do programu bod 53/1 Personálne 
otázky - Zmeny v komisiách mestského zastupiteľstva. Vie, že viacerí predsedovia chcú predniesť svoje návrhy.

p. Boritáš, poslanec MZ – Ako bod 53/2 navrhol bod programu Informácia o priebehu 
a stave vysporiadania vzťahov medzi DPMK, a.s. a spoločnosťou OutClaim, s.r.o.

p. Knapík, primátor mesta Košice – Nakoľko sa už s návrhmi nikto nehlásil, dal 
hlasovať o prednesených návrhoch.

Hlasovanie č. 1 o zaradení bodu 53/1 Personálne otázky – Zmeny v komisiách mestského zastupiteľstva.
za 45, proti -, zdržal sa -.

p. Knapík, primátor mesta Košice – Konštatoval, že návrh bol schválený.

Hlasovanie č. 2 o zaradení bodu 53/2 Informácia o stave vysporiadania vzťahov medzi DPMK, a.s. spoločnosťou OutClaim, s.r.o.
za 45 + p. Bereš, proti -, zdržal sa -.

p. Knapík, primátor mesta Košice – Konštatoval, že návrh bol schválený.

Hlasovanie č. 3 o celkovom programe rokovania mestského zastupiteľstva:
za 45 + p. Bereš, proti -, zdržal sa -.

p. Knapík, primátor mesta Košice – Konštatoval, že návrh bol schválený.

––-     ––-     ––-

Overovatelia zápisnice
MUDr. Milan Bereš
Ing. Ján Jakubčiak

––-     ––-     ––-

Návrhová komisia
			KDH				p. Bajus
			KDH				p. Melichárek
			SDKÚ, DS, SMK		p. Badanič

Hlasovanie č. 5: za 43 + p. Badanič, proti 1, zdržal sa -.

p. Knapík, primátor mesta Košice – Konštatoval, že návrh bol schválený a v návrhovej 
komisii budú pracovať poslanci p. Bajus, p. Melichárek a p. Badanič.

––-     ––-     ––-

p. Knapík, primátor mesta Košice – Nakoľko je program  rokovania doplnený aj 
o voľbu hlavného kontrolóra mesta Košice, je potrebné zvoliť aj mandátovú a volebnú komisiu.  Požiadal, aby predsedovia poslaneckých klubov predniesli svoje návrhy.

Mandátová komisia
			NEKA			p. Betuš
			KDH				p. Dittrich
			SDKÚ				p. Petrvalský
			Spoločný klub		p. Andrejčák

Hlasovanie č. 5: za 41, proti 1, zdržal sa -.

p. Knapík, primátor mesta Košice – Konštatoval, že návrh bol schválený 
a v mandátovej komisii budú pracovať poslanci p. Betuš, p. Dittrich, 
p. Petrvalský a p. Andrejčák.

Volebná komisia
			NEKA			p. Čižmáriková
			KDH				p. Berberich
			SDKÚ				p. Matoušek
			Spoločný klub		p. Jenčová

Hlasovanie č. 5: za 45,  proti -,  zdržal sa 1

p. Knapík, primátor mesta Košice – Konštatoval, že návrh bol schválený a vo volebnej 
	komisii budú pracovať poslanci p. Čižmáriková, p. Berberich, p. Matoušek a 
	p. Jenčová.

––-     ––-     ––-

0. Zmeny a doplnky ÚPN HSA Košice, lokalita VŠA 

p. Knapík, primátor mesta Košice – Je to pokračovanie rokovania v bode, ktorý ostal 
otvorený na XXIX. rokovaní MZ v októbri. Dôvody, pre ktoré tento bod ostal otvorený, súviseli s tým, že rokovania s investormi, vlastníkmi pozemkov v tomto Všešportovom areáli do termínu rokovania, neboli uzavreté.
Podal poslancom informáciu, že s hlavným vlastníkom je uzavreté memorandum o porozumení a spolupráci a hlavný vlastník podporí finančne mesto  v záujme riešenia technickej infraštruktúry hlavne v tejto lokalite. Myslí si, že to, čo sa od toho očakávalo, sa dohodlo a ak prejde zmena územného plánu, získajú sa potrebné prostriedky na prípadné ďalšie aktivity. Bežia ďalšie rokovania s ostatnými relevantnými vlastníkmi a bude sa pri nich postupovať rovnako, ako pri spoločnosti Avalta, ktorá je na danom území rozhodujúcim vlastníkom a má 50 % dotknutého územia.
	
V rozprave vystúpili:

p. Hlinka, poslanec MZ – Ohľadom existujúceho memoranda zrejme bola povedaná
podstata, no aby sa vedel správne rozhodnúť, bol by veľmi rád, keby sa mohli dozvedieť viac o obsahu memoranda, pretože takáto vážna zmena územno-plánovacej dokumentácie v tak exponovanom priestore by si vyžadovala viac informácií aj preto, že mestské zastupiteľstvo je jediný oprávnený orgán, ktorý tieto zmeny môže schváliť. Ako poslanec za MČ Košice – Juh a zároveň aj jej starosta, má málo informácií na to, aby sa vedel rozhodnúť. A zrejme to bude zaujímať aj iných.

p. Knapík, primátor mesta Košice – Memorandum je k dispozícii, je možné si ho 
pozrieť. Ak je záujem, tak sa k tomu vráti a vysvetlí podrobnejšie.

p. Mutafov, poslanec MZ – Jeho pripomienky predniesol p. Hlinka. Keď bol v júni 
prvý krát predložený návrh na zmenu územno-plánovacej dokumentácie Košice v lokalite VŠA. Bol zástancom toho, aby mesto malo isté memorandum, alebo nejakú dohodu s týmito hlavnými investormi. Keďže ani na rade, ani na ďalších sedeniach tento zámer v podstate nebol predložený, no dostal sa na rokovanie zastupiteľstva, lebo bol v tom čase predložený, preto by tiež rád videl a prečítal si memorandum. Z počutého to môže zobrať ako pozitívum, ale hlasovať by nevedel.  Požiadal o možnosť prečítať si ho, aby sa mohol meritórne rozhodnúť.

p. Halenár, poslanec MZ –  Poukázal na pozadie celej tejto veci, aby si poslanci lepšie 
všimli slová primátora mesta, že čo bolo hlavným cieľom, lebo keď si vypočul, že čo bolo hlavným cieľom, naozaj sa cítil strašne zahanbene, že tu sedí ako poslanec a má hlasovať za niečo. 
Nevie či si to dobre pamätá, ale ešte v lete 2008 mestské zastupiteľstvo hlasovaním prijalo uznesenie, ktoré zaväzovalo riaditeľa MMK vykonať zmeny územného plánu presne v tejto lokalite VŠA s tým, aby územie mohlo byť využívané  na iné účely, než bolo pôvodne plánované, t.j. na športové využitie.  Nepamätá si, žeby v lete 2008 niekto hovoril o nejakých hlavných cieľoch. V lete roku 2008 návrh poslanca p. Pajtáša smeroval k tomu, aby sa zhodnotili pozemky pre privátne príjmy. Robilo sa to potichu, ako sa robí takmer všetko, čo sa týka pozemkov. Potom aj hlavný architekt mesta Košice, keď sa ho ľudia začali pýtať, prečo sú predkladané takéto plány, správne sa odvolával na prijaté uznesenie. Následne sa aj on začal pýtať primátora mesta, aj hlavného architekta, čo mesto získa tým, že takto zhodnotí pozemky privátnemu vlastníkovi. Odpoveďou bolo, že urobí nejakú cestu. Myslí si, že pri niekoľkonásobnom zhodnotení pozemkov urobiť jednu cestu je niečo, čo ho nabáda myslieť si, že tá kompenzácia je aj nejaká iná. Neverí, že niekto môže byť taký, že v strede mesta zmenou územného plánu zo športového využitia na občiansku vybavenosť a tým aj obrovským nárastom ceny pozemkov to urobí preto, aby bola nejaká miestna a lokálna komunikácia urobená. On tomu neverí.  Dnes primátor mesta povedal, že sa podarilo v memorande naplniť hlavný cieľ a to, že investor bude v tej lokalite podľa predstáv mesta investovať a vyrieši tam nejaké miestne problémy. Bez toho, žeby sa pridalo jedno jediné konkretizujúce slovo dáva sa návrhovej komisii návrh na uznesenie a až vtedy sa konečne spamätajú ďalší ľudia, ktorí sú veľmi vážne v tej veci zatiahnutí, ako starosta mestskej časti Juh, že poslanci potrebujú viac informácií. To, že ich primátor  mesta neposkytol, je jasný indikátor, že nechce dávať ľuďom tú informáciu k rozhodovaniu. Má to dohodnuté dopredu a nezáleží na zopár hlasoch poslancov.
Je rok do konca volebného obdobia. Je najvyšší čas aj pre tých ďalších poslancov, ktorí prídu po nich, alebo pre ďalšieho primátora, ktorý príde po súčasnom, aby sa podmienky a to, čo sa deje v meste s pozemkami nastavilo úplne inak .

p. Knapík, primátor mesta Košice – Nakoľko sa do rozpravy nikto nehlásil, uzavrel ju
	a odpovedal na otázky. 
Pán poslanec predsa dobre vie, že tejto téme sa venovali niekoľkokrát na rokovaní zastupiteľstva. Dňa 25. októbra 2009 to bolo zaradené ako bod programu, kde sa o probléme diskutovalo a vznikla požiadavka vyrokovať podmienky pre spoluprácu investorov a mesta Košice. 
Príprava celej tejto zmeny nebola ani pod pokrývkou, ani pod dekou, ani pod paplónom. Bola prezentovaná verejne. Všetci poslanci boli pozvaní, informovaní, tí ktorí sa zaujímali, mali možnosť prísť a vyjadriť sa k tomu a oboznámiť sa s problematikou. Druhá vec je, že rokovania, ktoré prebiehali a ktoré smerovali k nájdeniu modelu, aby rozhodnutím, ktoré schváli mestské zastupiteľstvo využitie týchto pozemkov dostalo inú hodnotu v prospech mesta. Tu sa viedli rokovania niekoľko mesiacov, aby vlastníci pozemkov mestu prispeli. Toto je zapracované v podmienkach a východiskové rokovania, ktoré sa viedli hovorili o tom, že príspevok navrhujú do výšky zhruba 100 mil. korún na infraštruktúru, ktorá by tam mala byť realizovaná. Záver, ku ktorému sa dopracovali, predstavuje cca 60 mil. korún. Nie je to postavené tak, že len 100 mil. korún a potom sa o tom nebudú baviť. Pri rokovaniach zohľadňovali aj to, že časť územia vlastní aj mesto Košice. Resp. sú to prenajaté pozemky, ktoré bude využívať Mestský futbalový klub na výstavbu multifunkčného štadióna. Čiže to, čo sa očakáva do rozpočtu mesta, je čiastka 60 mil. korún. 
Konkrétny článok 2 memoranda si poslanci môžu pozrieť. Požiadal pracovníkov kancelárie samosprávnych orgánov, aby zabezpečili niekoľko výtlačkov pre potreby poslancov. V článku 2 sa píše: Investičným zámerom je vybudovanie prepojovacej komunikácie Moldavská cesta, ulice Pri prachárni ako 4-prúdovej komunikácie v rozsahu napojenia na Optimu, cesta Pri prachární s vnútorným pruhom pre elektrickú koľajovú dopravu. Pridružené investície sú: vybudovanie pripojovacích a odbočovacích pruhov z komunikácie Moldavská, Alejová, vybudovanie vnútorných komunikácií a vonkajších verejných parkovísk, ktoré sa stanú verejnými a vybudovanie pešieho napojenia, koridor Moldavská, futbalový štadión, ako aj verejného priestoru s režimom verejnej pešej zóny.
Článok 5 hovorí o prostriedkoch na financovanie aktivít tohto memoranda podľa čl. 2 ods. 1 sa stanovuje dohodou signatárov memoranda na 1 mil. eur. Investor sa ďalej zaväzuje poskytnúť mestu Košice 33 tis. eur aj na prezentáciu spoločných investičných zámerov s cieľom rozvoja danej lokality na jarnom investičnom veľtrhu v Cannes. 
Toto sú zrejme najpodstatnejšie  náležitosti, ktoré sú v tomto memorande zadefinované. Nemá dôvod myslieť si, že je to veľa, či málo. Je možné o tom diskutovať donekonečna, no treba si uvedomiť, že buď sa to pohne a to územie sa začne ináč využívať, lebo ak nie, tak to ostane visieť a bude sa čakať na inú, možno výhodnejšiu príležitosť, ktorá raz môže prísť, ale v takomto prípade všetko zastane a nebude sa ďalej napredovať.
Keďže rozprava už bola uzavretá, dal slovo návrhovej komisii. 

p. Badanič, poslanec MZ – Prečítal návrh na uznesenie.
Mestské zastupiteľstvo v Košiciach podľa § 31 stavebného zákona a podľa príslušných ustanovení Štatútu mesta Košice schvaľuje 
-	zmeny a doplnky Územného plánu hospodársko-sídelnej aglomerácie Košice v lokalite VŠA v zmysle predloženej dokumentácie,
-	doplnok ku Všeobecne záväznému nariadeniu mesta Košice č. 39/1998, ktorým sa vyhlasuje záväzná časť Územného plánu hospodársko-sídelnej aglomerácie Košice,
Berie na vedomie stanovisko nadriadeného orgánu územného plánovania.
Žiada primátora mesta Košice zabezpečiť uloženie zmien a doplnkov Územného plánu hospodársko-sídelnej aglomerácie Košice na Útvare hlavného architekta mesta Košice, na Miestnom úrade mestskej časti Košice - Juh, na Stavebnom úrade mesta Košice – pracovisku č. 4 so sídlom na Miestnom úrade mestskej časti Košice – Juh a na Krajskom stavebnom úrade Košice.

Hlasovanie č. 7: za 32, proti 2, zdržali sa 12.

p. Knapík, primátor mesta Košice – Konštatoval, že uznesenie bolo schválené.

––-     ––-     ––-

1. Voľba hlavného kontrolóra mesta Košice

p. Knapík, primátor mesta Košice – Uviedol základné informácie. Na minulom 
rokovaní sa stanovili podmienky pre výberové konanie na túto funkciu. Prihlášku na voľbu hlavného kontrolóra mesta Košice odovzdalo v stanovenom termíne t.j. do 30.9.2009 do 12.00 hod celkom 9 kandidátov. Všetci tí, ktorí prihlášku dali, na základe komisie, ktorá posudzovala, prihlášky splnili všetky náležitosti a podmienky, ktoré boli v prijatom uznesení stanovené. Po uzávierke materiálov na XXX. rokovanie mestského zastupiteľstva listom, ktorý bol doručený 8.12.2009 jeden z kandidátov na funkciu hlavného kontrolóra, 
Ing. Ľudovít Priester oznámil, že svoju prihlášku sťahuje.
Najprv otvoril rozpravu k tejto všeobecnej téme a potom by dal priestor na prezentáciu kandidátom, ktorí podali svoju prihlášku a túto funkciu chcú vykonávať. Po prezentácii by bol ešte priestor na otázky poslancov a potom by prebehla voľba hlavného kontrolóra, ktorú by riadila mandátová a volebná komisia.
	Potrebné informácie sú v materiáli.

p. Jenčová, poslankyňa MZ – Spýtala sa, aký je časový limit pre vystúpenie 
kandidátov na post hlavného kontrolóra mesta Košice, na ich prezentáciu.

p. Knapík, primátor mesta Košice – Malo by to byť do 5 minút. Ak niekto stihne 
prezentáciu za kratší čas, je to jeho vec, ale tento limit by nemal byť presiahnutý.
Nakoľko sa už nikto do diskusie neprihlásil, uzavrel túto možnosť. Prezentácia bude prebiehať podľa toho, ako boli jednotlivé prihlášky doručené.
Požiadal vedúcu kancelárie samosprávnych orgánov, aby vyzývala kanditátov v poradí, ako boli prihlášky doručené.

p. Nováková, vedúca kancelárie samosprávnych orgánov MMK – Ako prvá doručila 
prihlášku Ing. Hana Jakubíková.

p. Jakubíková, kandidátka na funkciu hlavného kontrolóra mesta Košice – Je jej cťou 
zúčastniť sa zasadnutia Mestského zastupiteľstva mesta Košice  a zároveň byť jednou z kandidátov vo voľbe hlavného kontrolóra.
Pracuje v spoločnosti U.S.Steel ako špecialista metodiky účtovníctva a externého výkazníctva a kontroly. Je zástupkyňou starostky MČ Košice – Sever JUDr. Takáčovej a zároveň zastáva funkciu predsedníčky finančnej komisie. 
V krátkosti predniesla svoju predstavu. Dúfa, že v priebehu týchto pár minút presvedčí, že je tou pravou osobou na danú pozíciu. 
Čo pod kontrolou rozumie. Pod kontrolou rozumie činnosť a plnenie podmienok pri dodržiavaní všeobecne záväzných predpisov vykonávaných v súlade so zákonmi a osobitnými predpismi. Má predovšetkým na mysli zákon o obecnom zriadení, Ústavu Slovenskej republiky, zákon o meste Košice, zákon o rozpočtových pravidlách a Štatút mesta Košice. Vrátila sa k svojej predstave. Tá je jasne definovaná zákonom o obecnom zriadení č. 369/1990 Zb. v § 18. V tejto časti  zákona sú presne definované povinnosti, zodpovednosti a právomoci hlavného kontrolóra. Tie zhrnula do kľúčových princípov. Prvý princíp – vykonávať kontrolnú činnosť zodpovedne, nezávisle, objektívne posudzovať zisťované a kontrolované činnosti, vykonávať úlohy podľa zákona o obecnom zriadení, ako už spomínala, ale aj Štatútu mesta Košice, kde je to uvedené v § 18 a Organizačnom poriadku v § 9. Zo zisťovaných, kontrolovaných činností a nedostatkov identifikovať ich príčiny a ich následky, zisťovať zodpovednosť kontrolovaných subjektov za ich nedostatky, zisťovať formálnu a vecnú správnosť, účelnosť, efektívnosť a hospodárnosť plnenia úloh, zodpovedne a odborne viesť Útvar hlavného kontrolóra. Uvedené činnosti pre ňu  vyjadrujú cestu pôsobenia hlavného kontrolóra v súčasnosti aj v budúcnosti. Na základe jej pracovných skúseností, nielen z výroby, ale aj zo samosprávy, si uvedomuje, že tento rok je prelomový.  Prečo prelomový rok? Nebude hovoriť o kríze, ale bude hovoriť o zmenách, ktoré prebehli pri tvorbe rozpočtu mesta Košice.  Ten sa zmenil na programový rozpočet, kde jadrom je Plán hospodárskeho a sociálneho rozvoja mesta Košice. Už druhý rok prebieha reforma účtovníctva a výkazníctva v samospráve za účelom zjednotenia, zjednodušenia národných a medzinárodných štandardov. Z tejto zmeny okrem individuálnej účtovnej závierky a výročnej správy, prvý krát bude samospráva zostavovať konsolidovanú výročnú správu, konsolidovanú účtovnú závierku. Prečo to spomína? Z jednoduchého dôvodu. Zo zákona o účtovníctve a rozpočtových pravidlách auditor posudzuje tieto dokumenty samostatne a práve tieto dokumenty sú podkladom k odbornému stanovisku hlavného kontrolóra, záverečnému účtu a hodnotiacej správe programového rozpočtu mesta Košice. Verí, že uvedené princípy a uvedená predstava o činnosti a zodpovednosti hlavného kontrolóra, životopis, presvedčia, že je vhodnou kandidátkou na danú pozíciu.
V prípade zvolenia sa vzdá poslaneckého mandátu a pozície zástupcu starostu mestskej časti Košice – Sever. Poďakovala za pozornosť a trpezlivosť.

p. Nováková, vedúca kancelárie samosprávnych orgánov MMK – Druhá doručená 
prihláška prišla od Ing. Jany Chválovej. 

p. Chválová,  kandidátka na funkciu hlavného kontrolóra mesta Košice – Nie je jej veľmi na rečnenie, no pociťuje potrebu povedať pár slov o sebe, o svojich motívoch, ktoré ju viedli prihlásiť sa do tohto výberového konania a o tom, čo môže ponúknuť. Jej životopis majú poslanci pred sebou, preto z neho vypichla len dve kapitoly, ktoré považuje za najdôležitejšie a to je zhruba 11 rokov práce na Technickej univerzite, katedre kybernetiky a potom po určitej výraznej zmene pracovného zamerania takmer 15 rokov v obchodnej firme koncerne Siemens. Keď má spätne hodnotiť tieto dve pracovné kapitoly, môže povedať, že práca vysokoškolského pedagóga bola hlavne o výraznej osobnej pridanej hodnote o neustálom nosení kože na trh výuky a výskumu a o osobnej zodpovednosti. Zamestnancom firmy Siemens v tom čase ešte SVH sa stala v roku 1995, keď bola poverená založením košického pracoviska. V tom čase firma mala asi 200 ľudí ale veľmi dynamicky sa rozvíjala, profilovala kým sa v roku 2001 nestala plnoprávnou časťou koncernu. V súčasnosti predstavuje významné softwarové pracovisko s vyše 1000 zamestnancami. Dá sa povedať, že dynamicky rástla a rozvíjala sa aj ona, pretože počas tých 15 rokov zastávala rôzne obchodnícke funkcie a funkcie ekonomického charakteru. Keď uvažovala o tom, či sa prihlásiť do tohto výberového konania, rozmýšľa tiež o tom, čo môže ponúknuť. Dospela k záveru, že môže ponúknuť takú samostatnosť uvažovania a kreativitu, ktorú získala v univerzitnom prostredí, určitú metodickú precíznosť, detailnosť a organizovanosť.
Z jej curriculum vitae vidieť, že v oblasti samosprávy nepracovala. Uvedomuje si tento prínos a ponúka možnosť priniesť inú optiku, ktorá možno nie je vlastná v tomto prostredí, apolitičnosť a určitú samostatnosť myslenia na poste hlavného kontrolóra mesta, resp. pri plnení kontrolných úloh.
Poďakovala za pozornosť.

p. Nováková, vedúca kancelárie samosprávnych orgánov MMK – Tretí v poradí 
doručil prihlášku Ing. Richard Hojer.

p. Hojer,  kandidát na funkciu hlavného kontrolóra mesta Košice -  Jeho vystúpenie je 
zrejme zbytočné, lebo jeho prácu všetci veľmi dobre poznajú v posledných šiestich rokoch, kedy vykonával mandát hlavného kontrolóra mesta Košice. Nie vždy radi počúvali to, čo mestskému zastupiteľstvu hovoril, ale vždy to robil v záujme mesta a v záujme právnej čistoty a právnej istoty, aby poslanci mohli mať čisté svedomie, ak za niečo zdvihli ruku, že je to naozaj v poriadku.

p. Nováková, vedúca kancelárie samosprávnych orgánov MMK – Štvrtá v poradí bola
	doručená prihláška od Dr. Martiny Netolickej. 

p. Netolická –  kandidátka na funkciu hlavného kontrolóra mesta Košice -  Na úvod 
niekoľko slov o sebe. Po skončení gymnaziálneho štúdia a 2-ročného kvalifikačného štúdia v odbore sociálno-právna činnosť absolvovala vysokoškolské štúdium v oblasti verejnej správy na Fakulte verejnej správy UPJŠ v Košiciach. Ďalej nasledovalo vysokoškolské štúdium na Právnickej fakulte UPJŠ v Košiciach. Má takmer 7-ročnú prax v oblasti samosprávy. Pracovala ako referent v prijímacej kancelárii, 4 roky ako právnik a 2 roky ako referent pre zariadenia zriaďovateľskej pôsobnosti samosprávy. 
Niekoľko slov k jej vízii o kontrolnej činnosti. Potreba kontroly je jednou z najzákladnejších funkcií samosprávy. Podstatou kontrolnej činnosti podľa jej názoru  je včasné upozorňovanie na možné nedostatky, ktoré by mohli negatívne ovplyvniť rozvoj mesta v neprospech jeho obyvateľov. Jej cieľom je preto vytvoriť účinný systém kontroly, ktorý by spočíval na dvoch úrovniach. Prvá úroveň by predstavovala kontrolnú činnosť vo vzťahu k obchodným spoločnostiam s majetkovou účasťou mesta Košice. Práve tieto obchodné spoločnosti sústreďujú značné finančné prostriedky a práve tieto obchodné spoločnosti  zabezpečujú mnohé verejné služby pre obyvateľov mesta. Myslí si, že kontrola v tejto oblasti nie je uskutočňovaná dostatočne a je potrebné ej venovať väčšiu pozornosť a zintenzívniť ju. Samozrejme, že kontrola by bola uskutočňovaná tak, aby bola naplnená litera zákona v súlade s pravidlami kontrolnej činnosti, v záujme dodržiavania zásad hospodárnosti, účelnosti, účinnosti a efektívnosti. V rámci tejto kontroly navonok, by ďalej kontrolovala rozpočtové a príspevkové organizácie v zriaďovateľskej pôsobnosti mesta. Tu by si dovolila navrhnúť akýsi model spolupráce jednak so štatutármi príslušných zariadení, ale tak isto aj s vedúcimi príslušných oddelení. Bola by to akási teoreticko-metodická činnosť, akési usmerňovanie, pretože samospráva podľa nej predstavuje živý organizmus, akúsi živú bytosť, ktorá musí pružne reagovať na zmeny v legislatívnej oblasti a včas ich implementovať. Druhú úroveň by predstavovala kontrolná činnosť smerom do vnútra, to znamená, zameraná na Magistrát mesta Košice. Tu si dovolila povedať, že nevyhnutné je kontrolovanie a dodržiavanie všeobecne záväzných právnych predpisov, ako aj vnútro-organizačných noriem. Nezanedbateľnou je aj kontrola vybavovania petícií a sťažností, celkových finančných operácií mesta, príjmov, výdavkov, ale aj poskytnutých účelových dotácií, alebo aj plnenie uznesení mestského zastupiteľstva.  
Samozrejme na dosiahnutie tohto účinného systému kontroly sú nevyhnuté aj určité prostriedky. Tieto prostriedky a rezervy vidí jednak  v systematickom preškoľovaní zamestnancov Útvaru hlavného kontrolóra, nakoľko kontrolná činnosť je skutočne veľmi náročná a vyžaduje si poznanie problematiky takmer vo všetkých oblastiach výkonu samosprávy. Druhou takouto úrovňou  je zavedenie periodicity do kontrolnej činnosti. Tretí prostriedok vidí predovšetkým v spolupráci s poslancami, ako aj obyvateľmi mesta Košice. Štvrtým prostriedkom je vytvorenie plánu kontrolnej činnosti tak, aby zahŕňal všetky uvedené činnosti výkonu samosprávy jednak z úrovne vonkajšej, ako aj úrovne vnútornej.
Zákon o obecnom zriadení hovorí jednoznačne: Kontrolór má byť pri svojej činnosti nezávislý a nestranný. Ona túto nezávislosť a nestrannosť ponúka. Nie je a nikdy nebola členkou žiadnej politickej strany. Nie je zástancom kontrolnej činnosti len vo forme trestania a sankcií, ale predovšetkým vo forme predchádzania týmto nedostatkom. 
Keby mala celkovo zhrnúť svoju víziu, svoj cieľ, myslí si, že kontrolná činnosť by mala byť zameraná na vytvorenie účinného systému kontroly tak, aby bol nastavený objektívne, aby zabezpečil fungujúci chod mesta a zároveň aby sa posilnila aj dôvera občanov v kontrolnú činnosť. Poďakovala za pozornosť.

p. Nováková, vedúca kancelárie samosprávnych orgánov MMK –Ako ďalší kandidát 
	doručil svoju prihlášku Ing. Július Šimko.

p. Šimko, kandidát na funkciu hlavného kontrolóra mesta Košice -  Má vysokoškolské 
vzdelanie technického zamerania s ekonomickou nadstavbou. Počas svojej profesionálnej kariéry pôsobil vo viacerých manažérskych funkciách a orgánoch miestnej a ústrednej štátnej správy. Na týchto postoch získal komunikačné skúsenosti a schopnosť budovať pracovný tím za účelom dosahovania určených cieľov. Od roku 2001 pôsobí v Najvyššom kontrolnom úrade SR na expozitúre v Košiciach ako kontrolór. Na uvedenej pracovnej pozícii sa zúčastnil rôznych druhov kontrol v rôznych organizáciách, napr. v orgánoch ústrednej a miestnej štátnej správy, v orgánoch miestnej a regionálnej samosprávy, vo verejno-právnych inštitúciách a v obchodných spoločnostiach. Väčšinou išlo o výkon kontroly hospodárenia s verejnými rozpočtovými prostriedkami a nakladanie s verejným majetkov v plnom rozsahu. V prípade obchodných spoločností vykonával kontrolu implementácie projektov financovaných s prestupových a štrukturálnych fondov Európskej únie a z prostriedkov štátneho rozpočtu, ako súčasť kontroly orgánu vydávajúceho súhlas a vydávajúceho vyhlásenie o ukončení pomoci, ktorým je podmienka SR a Najvyššieho kontrolného úradu SR.
Pokiaľ ide o druh vykonávaných kontrol, má skúsenosti s výkonom finančnej kontroly, s kontrolou súladu a s výkonnostnými  kontrolami, samozrejme v súlade s európskymi kontrolnými štandardami.
V závere svojho stručného vstupu skonštatoval, že navrhuje vo výkone funkcie hlavného kontrolóra mesta Košice nadviazať na všetko pozitívne, čo bolo doteraz na úseku kontroly vykonané a zrealizované  s tým, že sa bude snažiť zúročiť svoje doterajšie skúsenosti a znalosti v prospech skvalitnenia výkonu nezávislej kontrolnej činnosti.  Poďakoval za pozornosť.

p. Nováková, vedúca kancelárie samosprávnych orgánov MMK – Ďalší v poradí 
doručil svoju prihlášku  Ing.  Martin Mičura.

p. Mičura, kandidát na funkciu hlavného kontrolóra mesta Košice – Má 36 rokov, je 
ženatý, má ukončené vysokoškolské vzdelanie ekonomického zamerania. Od roku 1996 je pracovníkom Útvaru hlavného kontrolóra mesta Košice. Dôvodom podania prihlášky je to, že si myslí, že má čo ponúknuť mestu hlavne čo sa týka reálnej praxe v oblasti kontroly. Kontrolná činnosť a hlavne úlohy a práva kontrolóra, ako aj základnej kontrolnej činnosti s stanovené v právnych predpisoch, ktoré sa v plnej miere bude snažiť dodržiavať. Za dôležitý aspekt svojej činnosti  považuje aj komunikáciu s vedením mesta, ako aj jeho príslušnými orgánmi a to aj z toho dôvodu, aby pri realizovaní či už závažných projektov, alebo nejakých sporných záležitostí sa predchádzalo rozporom so zákonom, čo by sa snažil v predstihu, včas a kvalitne upozorňovať.
Ďalším nóvum v kontrolnej činnosti samosprávy v meste Košice budú štrukturálne fondy. Mesto Košice v minulom období bolo úspešné v niekoľkých projektoch a tu by bolo jeho cieľom zabezpečiť účinný systém kontroly pri čerpaní prostriedkov z týchto štrukturálnych fondov. 
To, čo hlavne ponúka, je jeho dlhoročná prax v oblasti kontroly, takže verí, že budú v týchto voľbách úspešný. Sľubuje, že podporu poslancov nesklame. 

p. Nováková, vedúca kancelárie samosprávnych orgánov MMK – Predposledná 
prihláška prišla od  Dr. Zuzany Semanovej.

p. Knapík, primátor mesta Košice – Konštatoval, že pre neprítomnosť Dr. Semanová
 nevyužila možnosť prezentovať svoje predstavy a návrhy.

p. Nováková, vedúca kancelárie samosprávnych orgánov MMK – Posledným 
kandidátom je Ing. Pavol Hanušin.

p. Hanušin, kandidát na funkciu hlavného kontrolóra mesta Košice – Na úvod 
niekoľko konštatovaní. Karty sú rozdané, Tromfy sú v rukách iba jedného kandidáta, kandidáta straníckeho. Hru treba dohrať. Na Slovensku je to tak.
K veci. Čo by bolo keby. – keby bol zvolený za  hlavného kontrolóra mesta tak
1.	Úpravou vnútorných pravidiel pre vykonávanie kontroly by zapracovaním prvkov vnútorného auditu posilnil preventívnu funkciu kontroly a znížil jej represívnu funkciu.
2.	Formou interného predpisu a usmernení na Útvare hlavného kontrolóra by definoval program kontroly, obsah a vyhodnocovanie kontrolných zistení tak, aby správy o výsledkoch kontroly mali rovnakú vypovedaciu hodnotu bez ohľadu na personálne zloženie kontrolnej skupiny.
3.	Zabezpečil by to, aby zamestnanci útvaru hlavného kontrolóra zvyšovali svoje odborné vedomosti, aby každý absolvoval základný kurz vnútorných auditorov a finančných kontrolórov. 
4.	V pláne kontrolnej činnosti by mali svoje miesto aj kontroly prostriedkov, ktoré mesto poskytuje fyzickým a právnickým osobám vo forme dotácií, alebo vo forme príspevkov vrátane mestských častí. 
5.	Pokiaľ v určitom časovom horizonte, napríklad polročne, by zovšeobecnil opakované kontrolné zistenia z hľadiska pravdepodobných príčin ich vzniku a navrhol by prijať také opatrenia z úrovne mesta Košice, ktoré by zamedzili ich opakovanie.
6.	Súčasnou prácou Útvaru hlavného kontrolóra by bolo poskytovanie metodickej pomoci organizáciám, ktorých zriaďovateľom, alebo zakladateľom je mesto Košice.
Poďakoval poslancom za pozornosť, ktorú venovali jeho vystúpeniu.  Zaželal im, aby pri dnešnej voľbe hlavného kontrolóra odovzdali svoj hlas takému kandidátovi, ktorý výsledkami svojej práce ich presvedčí, že voľba bola správna.

p. Knapík, primátor mesta Košice – V tejto chvíli poďakoval všetkým, ktorí 
prezentovali svoje predstavy, návrhy a koncepciu činnosti v tejto pozícii, o ktorú sa uchádzajú. Otvoril priestor na otázky poslancov. 
Nakoľko sa do rozpravy nikto neprihlásil, uzavrel túto možnosť a odovzdal slovo pracovným komisiám, aby zabezpečili voľby hlavného kontrolóra.

p. Betuš, poslanec MZ – Bol poverený mandátovou komisiou predniesť uvedenú 
správu. 
Správa mandátovej komisie z XXX. rokovania MZ v Košiciach k bodu 1 – Voľba hlavného kontrolóra  mesta Košice.
Komisia pracovala v zložení poslancov MZ p. Betuš, p. Petrvalský, p. Dittrich a p. Andrejčák. Komisia preverila prítomnosť poslancov a poslankýň na dnešnom rokovaní kontrolou podpisov v prezenčnej listine z rokovania Mestského zastupiteľstva. Mesta Košice dňa 15.12.2009. Komisia zistila, že z 50 poslancov mestského zastupiteľstva je prítomných 46, neprítomní sú 4 poslanci. Mandátová komisia konštatuje, že zastupiteľstvo mesta Košice je uznášania schopné a je možné uskutočniť voľbu hlavného kontrolóra mesta Košice.

p. Knapík, primátor mesta Košice  - Poďakoval za prednesenie správy mandátovej 
komisie a požiadal predsedníčku volebnej komisie poslankyňu p. Jenčovú, aby sa ujala riadenia procesu voľby.

p. Jenčová, poslankyňa MZ – Zahájila voľby hlavného kontrolóra mesta Košice. 
V záujme úspešného zvládnutia aktu volieb požiadala poslancov, aby jej venovali pozornosť. Keďže uznesením bolo prijaté, že voľba bude tajná, volebná komisia pripravila všetko pre tajné voľby. Za zástenou poslanci môžu upraviť svoj hlasovací lístok. Poprosila poslancov, aby k hlasovaniu pristupovali tak ako sedia, podľa jednotlivých radov. Poslankyňa p. Čižmáriková  po podpise do prezenčnej listiny vydá hlasovací lístok, na ktorom sú uvedené mená kandidátov. Za zástenou hlasovací lístok zakrúžkovaním svojho kandidáta upravia a vhodia do pripravenej hlasovacej urny, ktorú kontroluje člen volebnej komisie poslanec p. Matoušek. V prvom kole bude zvolený ten kandidát, ktorý získa nadpolovičnú väčšinu hlasov všetkých poslancov, čo je v tomto prípade 26. Pokiaľ v prvom kole žiaden kandidát nezíska 26 hlasov, voľby pokračujú druhým kolom, do ktorého postúpia prví dvaja kandidáti s najväčším počtom hlasov. Prípadne, že bude rovnosť hlasov u druhého a tretieho kandidáta, do druhého kola postupujú traja kandidáti. Poslanci si vyzdvihnú nový hlasovací lístok s aktuálnymi menami.
Zahájila akt tajnej voľby.
	
Informácia o priebehu prvého kola volieb na funkciu hlavného kontrolóra mesta Košice

p. Jenčová, poslankyňa MZ – Z poverenia volebnej komisie predložila správu 
z uskutočnenej voľby na funkciu hlavného kontrolóra mesta Košice.
Z 50 poslancov mestského zastupiteľstva sa voľby zúčastnilo 48. Bolo odovzdaných  48 platných hlasovacích lístkov. Volebná komisia v zložení poslancov p. Matoušek, p. Berberich, p. Čižmáriková a p. Jenčová zistila a konštatuje, že 
-	Ing. Pavol Hanušin získal 1 hlas
-	Ing. Richard Hojer získal 6 hlasov
-	Ing. Jana Chválová získala 2 hlasy
-	Ing. Hana Jakubíková získala 25 hlasov
-	Ing. Martin Mičura získal 1 hlas
-	Dr. Martina Netolická získala 4 hlasy
-	Dr. Semanová získala 0 hlasov
-	Ing. Július Šimko  získal 9 hlasov.
Keďže v 1. kole ani jeden kandidát nezískal nadpolovičnú väčšinu  z hlasov všetkých poslancov, to znamená 26, vyhlásila 2. kolo volieb, do ktorého postupujú kandidáti s najvyšším počtom dosiahnutých hlasov, v tomto prípade je to Ing. Hana Jakubíková, ktorá získala 25 hlasov a Ing. Július Šimko, ktorý získal 9 hlasov.
Systém priebehu volieb bude ako v prvom kole. 

Informácia o priebehu druhého kola volieb na funkciu hlavného kontrolóra mesta Košice

p. Jenčová, poslankyňa MZ – Z poverenia volebnej komisie predložila správu 
o uskutočnení a výsledku volieb na funkciu hlavného kontrolóra mesta Košice. V druhom kole bolo vydaných 46 hlasovacích lístkov. Po sčítaní hlasov komisia konštatovala, že 2 hlasovacie lístky sú neplatné. Kandidátka Ing. Hana Jakubíková získala 30 hlasov a kandidát Ing. Július Šimko získal 14 hlasov. Volebná komisia konštatovala, že na základe tajného hlasovania za hlavného kontrolóra mesta Košice bola zvolená Ing. Hana Jakubíková. Úprimne jej gratulujú a veria, že sa ujme svojej funkcie veľmi zodpovedne.

p. Knapík, primátor mesta Košice –  Poďakoval volebnej komisii i jej predsedníčke za 
zorganizovanie dobrého priebehu volieb. Rovnako poďakoval všetkým poslancom za vyjadrenie vôle. Verí, že  výber je zodpovedný a dobrý? Že sa pani kontrolórka ujme svojej funkcie a jej výkon bude dobrý, ako si to všetci želajú, aby kontrola pôsobila preventívne v prospech samosprávy, aby sa predchádzalo rôznym kolíznym situáciám, či už v samospráve centrálneho mesta, v mestských podnikoch a v zložkách, ktoré sú mestom zriadené. Poprial veľa síl a nápadistosti do tejto práce a veľa úspechov pri napĺňaní tejto úlohy.  Obdobie je to dlhé, tak nech vydrží sila a nadšenie pre túto prácu. 

p- Balún, poslanec MZ – Faktická poznámka. Spýtal sa, aký osud stihne nevybraté 
volebné lístky.

p. Knapík, primátor mesta Košice –  Odporučil, aby si toto vykonzultovali 
s predsedníčkou volebnej komisii osobne a dal slovo návrhovej komisii. 

p- Badanič, poslanec MZ – Prečítal návrh na uznesenie.
Mestské zastupiteľstvo v Košiciach podľa § 6 ods. 5 zákona SNR č. 401/1990 Zb. o meste Košice v znení neskorších predpisov,  §18 a  18a  zákona SNR č. 369/1990 Zb. o obecnom zriadení v znení neskorších   predpisov  a  §  6  ods. 2 písm. s)  Štatútu mesta Košice
	A. berie na vedomie výsledky voľby hlavného kontrolóra mesta Košice,
B. volí  na  6 rokov  Ing. Hanu Jakubíkovú   do funkcie hlavného kontrolóra mesta Košice dňom 1.1.2010.

Hlasovanie č. 8 za 41, proti 1, zdržal sa -.

p. Knapík, primátor mesta Košice –  Konštatoval že návrh bol schválený.

––-     ––-     ––-

2. Plat hlavného kontrolóra mesta Košice

p. Knapík, primátor mesta Košice –  V tomto bode ide o určenie platu hlavného 
kontrolóra, ktorý sa ujme svojej funkcie 1.1.2010. Materiál je v písomnej podobe aj s dôvodovou správou. Otvoril k nemu rozpravu.
Nakoľko sa nikto neprihlásil, uzavrel rozpravu a dal slovo návrhovej komisii. 

p. Badanič, poslanec MZ – Prečítal návrh na uznesenie. 
Mestské zastupiteľstvo v Košiciach podľa § 10 ods. 3 písm. k) zákona SNR č. 401/1990 Zb. o meste Košice v znení neskorších predpisov,   § 18c zákona SNR č. 369/1990 Zb. o obecnom zriadení v znení neskorších   predpisov  a  §  6  ods. 2 písm. m) Štatútu mesta Košice určuje  plat hlavného kontrolóra mesta Košice  vo výške 2 011,- €  odo dňa účinnosti jeho funkčného obdobia. 

Hlasovanie č. 9: za 38, proti 1, zdržali sa 2

p. Knapík, primátor mesta Košice –  Konštatoval, že uznesenie bolo schválené.

-––     ––-     ––-

3. Informácia  o plnení úloh vyplývajúcich z uznesení MZ od XXIX. rokovania 
    MZ a prehľad o odpredaji nehnuteľného a hnuteľného majetku mesta

p. Knapík, primátor mesta Košice –  Požiadal predkladateľa materiálu, riaditeľa MMK, 
	aby ho uviedol.

p. Kolárčik, riaditeľ MMK – Materiál je v písomnej podobe, pokiaľ budú 
pripomienky, zodpovie na ne. 

p. Knapík, primátor mesta Košice –  Nakoľko sa do rozpravy nikto neprihlásil, dal 
slovo návrhovej komisii. 

p. Melichárek, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 59 Rokovacieho poriadku mestského zastupiteľstva  berie na vedomie informáciu o plnení úloh vyplývajúcich z  uznesení mestského zastupiteľstva  od   XXIX.  rokovania MZ  a prehľad o  odpredaji  nehnuteľného a hnuteľného majetku mesta.

Hlasovanie č. 10: za 35, proti 1, zdržali sa 2.

p. Knapík, primátor mesta Košice –  Konštatoval, že uznesenie bolo schválené.

––-     ––-     ––-

4. Informácia primátora mesta o svojej činnosti od XXIX. rokovania MZ

p. Knapík, primátor mesta Košice –  Materiál je v písomnej podobe, preto sa len 
	v krátkosti vyjadril  k posledným dvom mesiacom, ktoré boli rušné. 
Spoločne sa stretli na viacerých podujatiach, ktoré súviseli s 20. výročím porevolučných zmien spojených so 17. novembrom 1989. V novembri počas ôsmych dní prebehli zaujímavé kultúrne podujatia, ktoré majú tiež 20-ročnú históriu. Je to Festival sakrálneho umenia.
V závere dal do pozornosti zaujímavé výsledky košických športovcov, ktorí v minulých mesiacoch na svetových súťažiach aj na európskej úrovni sa umiestnili veľmi dobre. Získali titul majstra sveta, majster sveta v kategórii veteránov a nohejbaloví majstri Európy, ktorí vlastne reprezentujú mesto Košice a aj priamo mestský podnik, lebo sú združení v klube, ktorý je začlenený do Dopravného podniku mesta Košice. 
Otvoril rozpravu, no nakoľko sa do nej nikto neprihlásil, dal slovo návrhovej komisii. 

p. Melichárek, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. y) Štatútu mesta Košice berie na vedomie informáciu primátora mesta o svojej činnosti  od XXIX. rokovania MZ.

Hlasovanie č. 11: za 35, proti -, zdržal sa 1.

––-     ––-     ––-

5. Správa o činnosti hlavného kontrolóra mesta Košice 

p. Hojer, hlavný kontrolór mesta Košice – Správa je predložená písomne, pokiaľ budú 
nejaké otázky k textu, tak na ne odpovie. 

Do rozpravy sa prihlásili:

p. Hojer, hlavný kontrolór mesta Košice – Víťaz finále košického super kontrolóra je 
známy. Pogratuloval víťazke. Povedal pár slov v závere svojej kariéry hlavného kontrolóra mesta Košice. 
V prvom rade poďakoval svojim spolupracovníkom z Útvaru hlavného kontrolóra, bez ktorých by nebol dosiahol žiadne výsledky. Poďakoval sa pracovníkom Magistrátu mesta Košice za priateľský prístup, odborné rady a celkové príjemné ovzdušie, v ktorom posledných 6 rokov pracoval. Poďakoval sa riaditeľom mestských podnikov za korektnú spoluprácu. Nehodnotil svoje obdobie, to urobili poslanci svojim hlasovaním. Dopadlo to tak, ako dopadlo. Oznámil, že dňom 31.12.2009 sa vzdáva funkcie revízora Fondu zdravia mesta Košice a revízora nadácie Pro Cassovia. 
Je mu ľúto, že odchádza ako najhorší pracovník magistrátu a mesta Košice, pretože primátor mesta počas svojho pôsobenia vo funkcii primátora, počas troch rokov ani raz nerešpektoval uznesenie 695 z roku 2005, ktoré hovorí o odmene hlavného kontrolóra. Ani raz nedovolil poslancom, aby sa k tomu vyjadrili v programe rokovania. 
Na záver poprial všetkým príjemné prežitie Vianočných sviatkov a v novom roku 2010 veľa úspechov, veľa zdravia, veľa šťastia. 
Osobitne poďakoval poslancovi p. Halenárovi za to, že je taký, aký je a naozaj by ho bolo treba pozornejšie počúvať.
Poďakoval za pozornosť.

p. Knapík, primátor mesta Košice – Aj keď výsledok je iný, ako by si úradujúci
kontrolór želal, myslí si, že vôľa poslancov, ktorí rozhodujú o kontrolórovi je taká, aká je, treba ju rešpektovať. Poďakoval mu za doterajšie pôsobenie od 1.1.2004 do týchto chvíľ, do ukončenia funkčnosti obdobia. Myslí si, že prešli pomerne zložitú cestu a mnoho vecí, mnoho riešení, ktoré boli konzultované aj vďaka hlavnému kontrolórovi, sa podarilo presadiť, aj keď mnohokrát na niektoré veci nebol rovnaký názor a rovnaký pohľad. Toto je súčasťou fungovania spoločnosti a akýchkoľvek útvarov. Vždy treba hľadať nejaký model, ktorý dianie posunie dopredu.
Jedna vec ho mrzí a to berie ako oprávnenú výčitku, že hlavný kontrolór za svoju prácu mohol byť ocenený odmenou, no je pravdou, že pri viacerých rokovaniach, ktoré v minulosti boli, tak takýto návrh bol z úrovne klubov zamietnutý. On v podstate túto úlohu nenaplnil a nepredložil. Ak by takýto návrh bol na stole, výsledok by bol možno prijatý, možno neprijatý, je to hypotetické, ale návrh ním nebol predložený. Toto si berie ako vizitku svojej nie celkom profesionálnej práce. Zato sa aj ospravedlnil pánu Richardovi Hojerovi. Jeho výčitku považuje za oprávnenú. 
V tejto chvíli mu zaželal, aby obdobie, ktoré ho čaká v budúcnosti bolo zaujímavé a aby skúsenosti, ktoré v meste získal, mohol uplatniť v prostredí, pre ktoré sa rozhodne, či už to bude v samospráve, alebo inej oblasti. Rovnako poprial dobré zdravie, veľa síl, správne rozhodnutia a pokojné prežitie Vianočných sviatkov.

p. Kažimír, starosta MČ Krásna – Na  web stránke mesta, tam kde je program 
a jednotlivé body rokovania, nie je tam možnosť prístupu pre občanov k správe hlavného kontrolóra. S p. Jaroslavom Vráblom sa 4-krát preklikali na internete na web stránke mesta Košice, tie správy sú tam, sú však pod organizačnou štruktúrou dosť zašité. Myslí si, žeby mohli byť prístupné, ako ostatné správy mestského zastupiteľstva.

p. Knapík, primátor mesta Košice – Poďakoval za postreh. 

p. Boritáš, poslanec MZ – Faktická poznámka.  Hlavného kontrolóra mesta Košice 
volí a odvoláva Mestské zastupiteľstvo. Tak isto odmenu navrhuje a schvaľuje, alebo neschvaľuje mestské zastupiteľstvo, nie primátor mesta, nie námestníci primátora mesta, ani riaditeľ Magistrátu mesta. Dal na pravú mieru túto vec, aby nebol nikto iný obviňovaný  Poslanecké kluby mali x-krát takýto návrh na stole, no nakoľko nedošlo k zhode, aby bol hlavný kontrolór odmenený vyššou sumou, než je základný plat, z toho dôvodu taký návrh podaný nebol. 
Poprial hlavnému kontrolórovi všetko dobré. Využil túto príležitosť a v mene poslaneckého zboru mu poďakoval za prácu a aby sa poučil.

p. Knapík, primátor mesta Košice –Podotkol, že ten návrh ním mohol byť iniciovaný 
a predložený, ale toto už viac nekomentoval. 

p. Halenár, poslanec MZ -  Dlhodobo je toho názoru, že mesto by malo diverzifikovať
systém kontrol, že zákon o hlavnom kontrolórovi nie je dobrý a osobne si nemyslí, že to bude nový hlavný kontrolór, ktorý prispeje k tomu, že toto mesto bude lepšie fungovať. Pod diverzifikáciou kontroly myslí, že sa vyčlení určitý balík peňazí na kontroly a z nich by sa mohli financovať aj externé auditorské firmy s licenciou. 
Rád by hlavnému kontrolórovi povedal, že ak sa už má z niečoho poučiť, tak len v tom, že keď upozorňoval, že niektoré predaje majetku sú pre mesto krajne nevýhodné, tak si tým získal veľkú neobľubu u tzv. pravice v zložení SDKÚ, DS, KDH a on osobne toto považuje za hlavný a jediný dôvod, prečo má dnes mesto iného hlavného kontrolóra. Tie negatívne odozvy na upozorňovania hlavného kontrolóra on osobne jasne počul a boli z radov koalície, ktorú spomínal. Vyzerá to potom tak, že aj tento hlavný kontrolór, ktorý bol dnes zvolený, bol zvolený z vôle tejto tzv. pravice SDKÚ, DS, KDH a on osobne si nemyslí,  že bude podobne kritický, ako bol predchádzajúci kontrolór a to aj z dôvodu, že sa múdro poučí.
Ak môže povedať Košičanom na záver tak pri voľbách v závere roka 2010 bude asi vhodné zmeniť manažment magistrátu, aby ten kontrolór naozaj mal čo kontrolovať.

p. Knapík, primátor mesta Košice – Upozornil, že rozprava bola uzavretá, preto by sa 
nemala rozbiehať široká diskusia.

p. Kočiš, poslanec MZ – Nedá mu, aby nereagoval na slová poslanca p. Halenára. 
Nemyslí si, že funkcia kontrolóra je nezmyselná, je praktická, alebo nie je praktická. Mala by nastavovať zrkadlo každému zastupiteľstvu, ktoré si zvolí kontrolóra. Skôr si myslí, že robí chybu zákon o kontrolóroch, lebo kontrolór sa zodpovedá tomuto zastupiteľstvu a obraz kontrolóra je presne obrazom tohto zastupiteľstva. Myslí si, že kontrolóra by nemalo kontrolovať len to zastupiteľstvo, ktoré ho volí, ale mal by ho kontrolovať nejaký nezávislý orgán a tam by bola miera tej kontrolnej činnosti legitímne vyššia. A tiež si nemyslí, žeby sa tieto služby mali zadávať externe niekomu. Lebo to by bol ďalší spôsob, ako vylievať peniaze.

p. Knapík, primátor mesta Košice – Dal slovo návrhovej komisii. 

p. Melichárek, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. a) Štatútu mesta Košice berie na vedomie 
1.	Správu o činnosti hlavného kontrolóra mesta Košice od XXIX. rokovania MZ 
2.	Správu o výsledku kontroly vybraných nákladových položiek za obdobie 
I. polroku 2009 na Magistráte mesta Košice.
3.	Správu o výsledku kontroly hospodárenia v neziskovej organizácii Košice – Európske hlavné mesto kultúry 2013 za obdobie I. polroku 2009.
Schvaľuje návrh plánu kontrolnej činnosti Útvaru hlavného kontrolóra mesta Košice na I. polrok 2010.

Hlasovanie č. 12: za 36, proti 1, zdržal sa -.

p. Knapík, primátor mesta Košice – Konštatoval že uznesenie bolo schválené.

p. Hojer, hlavný kontrolór mesta Košice – Reagoval na vystúpenie poslanca 
p. Boritáša.  Program mestského zastupiteľstva určuje primátor a nie poslanecké kluby. Hovoril o tom, že primátor mesta ani raz nedovolil zaradiť tento bod  do programu. A od p. Boritáša si nepraje žiadne prianie všetkého dobrého a prianie toho, aby sa poučil. On sa nepoučí, ostane taký, aký je, pretože to, že všetci kráčali v jednom rade a nevytŕčali z neho, to tu už bolo a pred 20 rokmi proti tomu bojovali.
K pripomienke starostu p. Kažimíra.- je pravda, že  správy kontrolóra sú na internete schované v organizačnej štruktúre pod Útvarom hlavného kontrolóra, sú tam všetky správy od októbra 2007. Dohodli však už s organizačným referátom, že počnúc týmto zastupiteľstvom budú všetky správy uvádzané po zastupiteľstve v bode programu tak, ako sú ostatné materiály.

––-     ––-     ––-

6. Správa o odpovediach na interpelácie a dopyty poslancov MZ,
    ktoré boli prednesené na XXIX. rokovaní MZ v Košiciach

p. Knapík, primátor mesta Košice – správu predkladá riaditeľ Magistrátu mesta 
Košice, požiadal ho, aby ju uviedol.

p. Kolárčik, riaditeľ MMK – Správa je v písomnej podobe, na otázky poslancov rád 
	odpovie.

V rozprave vystúpili:

p. Matoušek, poslanec MZ – Požiadal, aby na jeho dopyty, ktoré predkladá v zmysle 
rokovacieho poriadku, odpovedali tí, ktorých sa dopytuje. Nerozvádzal, čo má v odpovediach na svoje dopyty a interpelácie napísané, no dospel k záveru, že tejto odpovedi neporozumel. Bol by rád, keby v budúcnosti boli odpovede také, aby im rozumeli aj obyvatelia tohto mesta. Pri ich čítaním mal totiž pochybnosti o tom, či tí pracovníci, ktorí ich pripravovali, vôbec vedia, o čom je tá samospráva.

p. Halenár, poslanec MZ – Faktická poznámka. Požiadal primátora mesta, aby skúsil 
ohodnotiť kvalitu ľudí na magistráte aj podľa toho,  čo mu predkladajú na podpis. Odporučil mu, aby sa aspoň raz za čas pozrel do toho, čo podpisuje. A nech naozaj začne vyvodzovať osobnú zodpovednosť za to, čo mu ľudia predkladajú. Ak to urobí v jednom jedinom prípade, že toho človeka pošle preč, ktorý také nezmysly, také vyhýbavé odpovede, ktoré sú urážkou toho človeka, ktorý sa pýta, píše, je presvedčený, že sa zminimalizuje počet takýchto listov, resp. odpovedí, ktoré primátor dostane na podpis.

p. Gamcová, poslankyňa MZ – Vo svojich interpeláciách sa dožadovala možno 
osobných údajov, ale trvá na tom, že nie, nie je to tam ani uvedené, čo jej odpovedal, predpokladá, že pán riaditeľ, hoci na liste je podpísaný primátor mesta. Trvá na svojej požiadavke a chce vidieť stanovisko Úradu na ochranu osobných údajov, na ktoré sa tu pán riaditeľ odvoláva, že poslanci nemajú nárok vedieť, aké vzdelanie má príslušný vedúci oddelenia. Veľmi úzko to súvisí s tým, čo sa ďalej dozvedajú a veľká škoda je, že nie všetci poslanci majú právo vidieť to, čo ona drží v rukách a to sú všetky faktúry za vyplatené externé právne služby. Poďakovala pánu kontrolórovi, že to spomenul aj vo svojej správe a len veľmi malé promile z týchto faktúr tam uviedol a aj to nie konkrétne a môže povedať, že je zhrozená z toho, čo tu vidí a koľko desiatok miliónov slovenských korún bolo vyplatených súkromným advokátskym kanceláriám za služby, ktoré vraj by mali byť v súlade s dobrými mravmi. Podľa jej názoru nie sú. Dozvedajú sa tam aj iné veci, že zamestnanci magistrátu majú vyplácané na základe príkazných zmlúv ďalšie a ďalšie desiatky, možno až státisíce slovenských korún, za ani nevie čo. 
Poukázala na potrebu prijatia kritérií, na základe ktorých sa tieto služby objednávajú a platia z rozpočtu mesta a z peňazí, ktoré patria Košičanom. A ktoré by mohli byť využité omnoho efektívnejšie. Ani nevie, ako správnejšie vystihnúť tu emóciu,  ktorú cíti pri pohľade na tieto faktúry, pretože si osobne myslí, že opodstatnenosť právneho oddelenia na magistráte ani nemá žiaden význam a už vôbec nie s odborníkmi, ktorí tu asi sú, keďže mesto si musí  všetky právne služby objednávať externe. Je veľmi zvláštne, že sa objavujú stále tie isté mená, podľa jej informácii aj s prepojením na politické strany.
To je zatiaľ všetko, ešte sa k tomu vráti. 

p. Knapík, primátor mesta Košice – Nezdieľa celkom ten názor, lebo tie právne
prípady, ktoré sa riešia a ktoré sú istou záťažou a problémom, sú možno práve preto v takej situácii, že sú to zložité právne prípady a nedá sa mať na všetko odborníkov v rámci oddelenia komunálneho práva na meste. A nemyslí si, žeby sa jednalo o státisíce, alebo milióny. V niektorých prípadoch, kde bola zmluva uzavretá, sa musel aj rozpočet upravovať, kde právny zástupca bol zainteresovaný na výsledku a podarilo sa tú hrozbu, ktorá visela nad mestom,  odvrátiť, to je pravda, tam sa jedná o vysokú čiastku. Ale v ostatných  prípadoch to tak nie je. V meste bola aj kontrola z NKÚ a neboli konštatované veci, ktoré by išli nad rámec a ak sa má obhájiť pozícia mesta, tak toto je povinnosť urobiť všetko pre to, aby mesto nebolo zaťažené dopadmi z týchto sporov, či už priamo finančne, alebo tým, žeby prišlo o majetok.  Ak by to nerobili, tak poslanci by mohli právom vyčítať, že sa nerobia kroky, ktoré by hájili záujmy mesta..

p. Kolárčik, riaditeľ MMK – List z Úradu na ochranu osobných údajov môže kľudne 
poskytnúť, aby  bol známy nezávislý pohľad odborníkov na tento tiahly spor, ktorí sa vyjadrili jednoznačne. 
K externým právnym službám - pripomenul, že 90 % tých veľkých ťažkých prípadov bolo zdedených z minulého obdobia. Majú históriu staršiu ako 5 aj 10 rokov, takže jednoducho ísť do sporov za 1 miliardu, alebo za 400 miliónov korún iba takýmto spôsobom, že by sa použili iba interní právnici, tak to by bol trochu hazard.

p. Buraš, poslanec MZ -  Na svoju interpeláciu dostal odpoveď podpísanú primátorom 
mesta ohľadom cestovného ruchu a riešenia marketingu v meste. Musel povedať, že teraz, keď priamo pozerá na webovú stránku mesta, marketing tam už nie je. Asi to skutočne funguje vynikajúco, keď marketing tam nie je a pri tom sa dávajú neskutočné peniaze v rámci rozpočtu na marketing, ale možno, že sa to pripravuje. Zbožne dúfa, že áno. 
Rád by reagoval na interpeláciu, koniec koncov to námestník primátora p. Vargovčák spomínal na konferencii Košice Invest, ako v meste Košice vynikajúco funguje cestovný ruch. Zabudol však povedať, že 30 % podnikateľov v cestovnom ruchu v Košiciach krachuje a krachujú aj reštauračné služby. Dokonca z Košíc sa už nikde nelieta, iba do Prahy a pôsobí tu jedna letecká spoločnosť. Košice sú na tom horšie ako Poprad. Nehovorí o investíciách, lebo Košice sú istým spôsobom ako na predmestí Kechneca.
Vrátil sa k pôvodnej téme. V náväznosti na Štatút mesta Košice § 8 ods. 2, kde sa píše, že námestníci zodpovedajú za svoju činnosť mestskému zastupiteľstvu,  žiadal, aby námestníci primátora pripravili písomnú správu o svojej činnosti od 1.1.2009 do 30.11.2009. Nepýtal sa na nič iné, iba na to, na čo sa ho pýtajú voliči, že čo robia páni námestníci, keď popri tom majú  aj iné aktivity ambulantného charakteru. Nekonkretizoval. 
Prečítal odpoveď, pretože jej nerozumie. Toto povedal aj p. Matoušek, že nerozumie odpovediam. 
„Poslanec je oprávnený interpelovať námestníkov primátora vo veciach týkajúcich sa  výkonu samosprávy mesta,“ pýtal sa, čo robia, akú majú činnosť, „avšak nie je oprávnený tieto informácie požadovať v mene mestského zastupiteľstva.“ On nežiadal v mene mestského zastupiteľstva, žiadal to ako nezávislý poslanec Eduard Buraš. „Námestníci vykonávajú právomoc primátora v jednotlivých oblastiach, ktoré im boli primátorom delegované. Keďže zo štatútu vyplýva mestskému zastupiteľstvu oprávnenie mestského zastupiteľstva prijímať taktiež správy o činnosti námestníkov“, ale veď poslanci za 3 roky žiadnu správu od námestníkov nedostali, „nakoľko námestníci za svoju činnosť zodpovedajú mestskému zastupiteľstvu, ktoré ich volí z radov poslancov.“ 
Veď tá veta nemá ani úvod, ani záver, ani nič. A on má s ňou byť spokojný? Toto je odpoveď na interpeláciu, kde sa jasne pýtal? Veď nie je problém napísať. Majú celú armádu úradníkov, ktorí to môžu napísať. Nič iné nežiadal, len chcel vedieť, za čo dostávajú námestníci zhruba 3 milióny korún za posledné tri roky. To je všetko. Treba si spočítať 80 tis. mesačný zárobok za tri roky to sú zhruba tie 3 milióny. Nemajú teda právo vedieť čo robia a aká je ich pracovná náplň? Veď na tom nič zlého nie je. On to opätovne v rámci interpelácií podá a požiada o to, pretože o tom by mali niečo vedieť. Páni námestníci sú tak isto poslanci, ktorí boli zvolení  do tohto zastupiteľstva, akurát že v tejto chvíli vykonávajú funkciu námestníkov. Veď sú to kolegovia poslanci. On keď vo svojej firme niekomu dá peniaze, tak nemá právo vedieť, za čo mu tie peniaze dáva? A tu dostane takú odpoveď? Nakoniec sa páni námestníci pri dobrej vôli rozhodli pozvať ho na osobné stretnutie v dohodnutom termíne. Uznáva, že p. Čečko mal iniciatívu, ale práve vtedy bol v zahraničí, no od námestníka p. Vargovčáka také niečo neočakáva. Myslí si, že páni námestníci by mali skutočne povedať čo riešia a ak primátor mesta môže predkladať svoju správu o činnosti, hoci nemusí, ale predkladá, tak si myslí, že páni námestníci by tak isto mohli takúto správu predkladať, aby poslanci vedeli, za čo námestníci dostávajú odmenu, berú svoj plat, aby to vedeli ďalej poslať občanom tohto mesta.

p. Knapík, primátor mesta Košice – Rozdiel je veľmi jednoduchý a ľahko 
vysvetliteľný. Je rozdiel medzi poslancom mestského zastupiteľstva a zastupiteľstvom. Ak poslanec predloží návrh na uznesenie, ktorý mestské zastupiteľstvo príjme, tak sú povinní toto vykonať v tej polohe, že to predložia mestskému zastupiteľstvu, čiže nie jednotlivému poslancovi, ale mestskému zastupiteľstvu. Toto len na krátke vysvetlenie. 

p. Vargovčák, námestník primátora mesta Košice – Faktická poznámka. V podstate 
chcel povedať to isté, čo povedal primátor mesta Košice.

p. Knapík, primátor mesta Košice – Na poznámku p. Buraša, ktorá neodznela na 
mikrofón, konštatoval, že to nie je hranie sa so slovíčkami.

p. Halenár, poslanec MZ – Faktická poznámka. Ak by pomocníci primátora na postoch 
námestníkov mali nejaké výsledky práce, nevidí dôvod, prečo by sa nimi nepochválili nejakému poslancovi, ktorý chce od nich počuť, čo urobili za 10 mesiacov? Nerozumie tomu. Je to taká prirodzená ľudská vlastnosť pochváliť sa. „Sedím na stoličke námestníka a za rok 2009 som urobil to a to.“ Čo je na tom ťažké? Štyri vety, alebo desať. 
Niekoľko viet pánu Burašovi. To sa museli všetci dohodnúť, lebo keď sa on pýtal, keď sa robila tá rošáda s tromi námestníkmi na dvoch a poslanec p. Filipko musel formálne opustiť post námestníka, tak sa ho tiež pýtal, aby povedal ostatným poslancom, čo vlastne urobil za celý ten čas, čo tam sedel, tak jeho odpoveďou bolo, že mu to povie po rokovaní mestského zastupiteľstva. Tak keď ho námestník p. Čečko niekde pozval, tak asi si neprajú, aby verejne zaznievali výsledky ich práce. 

p. Knapík, primátor mesta Košice -  Nakoľko sa už nikto do rozpravy nehlásil, uzavrel 
ju a dal slovo návrhovej komisii. 

p. Melichárek, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa príslušných ustanovení Štatútu mesta Košice a § 64 ods. 3 Rokovacieho poriadku mestského zastupiteľstva berie na vedomie  správu o odpovediach na interpelácie a dopyty poslancov mestského zastupiteľstva, ktoré boli prednesené na  XXIX. rokovaní MZ v Košiciach dňa 28. a 29. 10. 2009.

Hlasovanie č. 13: za 36, proti 1, zdržali sa 3.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

7. VZN mesta Košice o určení názvu ulice „Žriedlová“

p. Knapík, primátor mesta Košice – Materiál je v písomnej podobe s dôvodovou 
správou. Prešiel cez jednotlivé komisie, mestskú radu s odporúčaním prerokovať a schváliť. 
Nakoľko sa do rozpravy nikto neprihlásil, dal slovo návrhovej komisii. 

p. Badanič, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 10 ods. 3 písm. a) zákona č. 401/1990 Zb. o meste Košice v znení neskorších predpisov schvaľuje Všeobecne záväzné nariadenie mesta Košice o určení názvu ulice  „Žriedlová“ podľa predloženého návrhu. 
Hlasovanie č. 14: za 40, proti -, zdržal sa -.

p. Knapík, primátor mesta Košice – Konštatoval, že uznesenie bolo schválené.

––-     ––-     ––-

8. VZN mesta Košice o dotáciách na prevádzku a mzdy na žiaka základnej 
     umeleckej školy, poslucháča jazykovej školy, dieťa materskej školy a dieťa
     školského zariadenia

p. Knapík, primátor mesta Košice – Materiál je pripravený v písomnej podobe 
s dôvodovou správou. Z legislatívy vyplýva povinnosť úpravy pravidiel s tým, že materiál prešiel cez jednotlivé komisie a mestskú radu s odporúčaním prerokovať ho a schváliť. 

V rozprave vystúpili:

p. Petrvalský, poslanec MZ – Aj tento materiál prešiel komisiou školstva, športu a 
mládeže. Komisia ho predložila prerokovať a schváliť. V princípe návrhu tohto všeobecné záväzného nariadenia je zásadná zmena oproti súčasnému VZN je tá, že vyrovnali dotácie medzi štátnymi a súkromnými základnými školami.

p. Kočiš, poslanec MZ – Víta tento vzorec, ktorý zovšeobecňuje a zrovnoprávňuje 
školy, no keďže je technik tak rozmýšľal nad tým, ako vylepšiť tento vzorec. Totižto v tomto vzorci sú podielové dane mínus prevádzkové náklady. Myslí si, či by tie prevádzkové náklady sa nemali prenásobiť nejakým koeficientom, ktorý by zohľadňoval úroveň technického stavu škôl. Škola, kde teraz  vymenili okná, má lepšie tepelné izolačné vlastnosti a nižšie prevádzkové náklady a škola, do ktorej mesto neinvestovalo nič, bude mať stále o to väčší mínus, lebo mesto nerobí nič. Nebolo by vhodné stanoviť nejaký koeficient, ktorý by zohľadňoval technický stav školy. Škola, ktorá je v super technickom stave a čerpala dotácie, bude mať koeficient napr. 1,1 a škola, ktorá je na tom technicky horšie, ako napr. Považská by mala koeficient 0,9. Mesto by aspoň takto zohľadnilo technický stav, resp. aby aj toto bolo pre nich nejako motivujúce investovať do technického zhodnocovania škôl. Apeloval na to aj v súvislosti s predkladaným rozpočtom na rok 2010, kde je v kapitálových výdavkoch pre školy nula.

p. Knapík, primátor mesta Košice -  Požiadal, aby sa k tomu vyjadrila vedúca 
oddelenia školstva, či je to možný postup a či je to údaj za celé mesto, alebo to bude diferencované podľa druhu škôl a vysledovaných nákladov, ktoré ten subjekt má.

p. Petrvalský, poslanec MZ – Faktická poznámka. Zareagoval na predrečníka. Pri 
uplatnení jeho návrhu by niekto musel určiť, v akom technickom stave daná škola je.  Potom vzniknú ďalšie problémy, že kto to bude určovať a na základe akých kritérií. Tento nápad však v princípe nie je zlý.  Problém bude v určovaní toho koeficientu. 

p. Rusnák, poslanec MZ – Vystúpil ako predseda Rady starostov. Na území mesta 
Košice zriaďovateľom týchto škôl, predškolských a školských zariadení nie je len mesto Košice, ale aj mestské časti. Preto predložil návrh, aby v § 2, ods. a)  príjemca dotácie bol doplnený uvedený text ukončený čiarkou, aby tá tam nebola, ale spojka „a“ a následne „mestské časti mesta Košice.“

p. Jeníková, vedúca oddelenia školstva MMK – Vyjadrila sa najprv k návrhu poslanca 
p. Kočiša. To BVS, ktoré je vo vzorci, to nie sú prevádzkové náklady, ale sú to bežné výdavky na správu majetku škôl a školských zariadení. Táto skratka je uvedená aj vo vysvetlivkách. Bez BVS toto ostatné a vôbec celé VZN hovorí o tom a ukladá to aj zákon, aby všetkým zriaďovateľom týchto typov škôl a školských zariadení, ktoré sú na území mesta Košice, priznali určitú dotáciu na mzdy a prevádzku. BVS, to už je správa majetku, ktorý je v majetku mesta Košice. Správa budov, ktoré sú v majetku mesta Košice.  
Toto BVS vzniká ako rozdiel – nevie, či sa má do toho pustiť hlbšie, ale nariadenie vlády kreuje výšku podielových daní, ktoré dostane mesto Košice, tak toto nariadenie vlády určuje, alebo priznáva každému žiakovi určitého typu školy určitý koeficient. Vedia teda, koľko ktorý  žiak prinesie do rozpočtu mesta. Koeficient žiaka takej školy a takého zariadenia, ktorého zriaďovateľom je mesto, je vyšší, ako koeficient žiaka neštátnej školy. A práve to je ten rozdiel tých finančných prostriedkov, ktorý je určený na to, aby mesto a obec dokázali spravovať svoj majetok, v ktorom sídlia školy a školské zariadenia nielen v zriaďovateľskej pôsobnosti obce, ale aj v zriaďovateľskej pôsobnosti neštátneho zriaďovateľa. Takže toto BVS nie je prevádzková správa tohto majetku, v ktorom sídlia jednak školy a školské zariadenia v zriaďovateľskej pôsobnosti mesta, ale aj školy a školské zariadenia, ktoré nie sú v zriaďovateľskej pôsobnosti mesta.
Čo sa týka návrhu poslanca p. Rusnáka, zriaďovateľská pôsobnosť v smere k školám a školským zariadeniam zo zákona patrí obci. Takto to aj figuruje v registri škôl a školských zariadení, ako keď sa zaraďujú a vyraďujú zo sieste, tak je uvedené, že zriaďovateľom je obec, to znamená že mesto Košice. Štatút mesta Košice upravil, alebo upravuje, že zriaďovateľskú pôsobnosť k materským školám majú dve mestské časti a to Staré mesto a Šaca. Či tam tá veta bude, alebo nebude, nebude to mať vplyv na aplikáciu tohto VZN, pretože tieto mestské časti, ktoré štatútom získali túto zriaďovateľskú pôsobnosť, dostávajú finančné prostriedky transferom z mesta a sú napočítané v návrhu rozpočtu na rok 2010 a sú tam plánované. To znamená, že či tam tá veta bude, alebo nie, mestské časti peniaze dostanú. Ak už, tak by navrhovala, aby tá veta bola upravená podľa toho, ako štatút upravuje túto zriaďovateľskú pôsobnosť, pretože nie na všetky mestské časti ju upravuje, len na mestskú časť Staré mesto a Šaca. 

p. Knapík, primátor mesta Košice – Krátka kontrolná otázka, či tomu správne 
porozumel. Ten odpočet bežných výdavkov, to je globálne číslo? Ten nápočet, ktorý sa zo vzorca dostane je vlastne očistený o to, čím argumentoval poslanec p. Kočiš.

p. Jeníková, vedúca oddelenia školstva MMK – To globálne číslo možno rozdeliť 
podľa určitých koeficientov, ktoré navrhuje poslanec p. Kočiš. Ale na tých koeficientoch by sa museli dohodnúť. To by bol však ďalší krok. 

p. Knapík, primátor mesta Košice – Čiže stav objektov a veľkosť čerpania sú 
zohľadnené v tých bežných výdavkoch, či prevádzkových nákladoch a je riešený tak, že sa to globálne odčíta za všetky subjekty.

p. Kočiš, poslanec MZ – Faktická poznámka. Nevie, či sa celkom pochopili, buď on 
zle chápe, alebo on bol zle pochopený, alebo už ničomu nerozumie.  On to myslel tak, že tie bežné výdavky sú podľa tohto výkladu, nejakým globálnym číslom. Aké globálne číslo to je? Je to pekné slovo, no on je obyčajný človek a chce vedieť, či sú v tom platy, média, energie, nejaké iné náklady, lebo globál je krásne slovo.
Svojim príspevkom chcel len zrovnoprávniť, alebo priblížiť sa k nejakému ideálnemu číslu, resp. k čo najrovnoprávnejšiemu číslu, aby nikto nemohol namietať, že má školu v zlom stave , dostané síce nejaké prerozdelené peniaze, no odpočíta sa polovica, čo dáva za média a druhý povie, že ako k tomu prišiel, že má školu v lepšom stave, do tejto školy sa aj investuje a má o to vyšší podiel. Nič viac, nič menej.

p. Knapík, primátor mesta Košice – Pokiaľ to on dobre pochopil, tak to, že sa to odráta 
ako celok, tak táto položka vôbec nevstupuje do výpočtu tejto dotácie, lebo toto je riešené iným spôsobom, podľa prevádzkových nákladov, ktoré sú napočítané na veľkosť školy na systém vykurovania, veľkosť podlahových plôch a všetko, čo do tých výpočtov ide. Výška dotácie sa vypočíta bez ohľadu na tento údaj, lebo ten je už odrátaný. Aspoň takto to on pochopil. 

p. Rusnák, poslanec MZ – Faktická poznámka. Súhlasí s tým, čo povedala p. Jeníková, 
ale kde je napísané, že ten stav, ktorý v súčasnosti je, že sa nezmení. Zatiaľ  majú zriaďovateľskú pôsobnosť iba dve mestské časti a to Staré mesto a Šaca, no v budúcnosti ich môže byť viac. Preto si osobne myslí, že je dobré, aby tam tá veta bola.

p. Knapík, primátor mesta Košice -  Požiadal ešte p. Jeníkovú o krátke stanovisko.

p. Jeníková, vedúca oddelenia školstva MMK – Je to tak, ako hovoril primátor mesta. 
Zákon ukladá mestu spracovať VZN, ktoré bude určovať výšku dotácie na mzdy a prevádzku. Pod pojmom prevádzka sa rozumie bežná prevádzka, to znamená média a absolútne bežné opravy. To druhé číslo BVS, to je správa budov, to sú tečúce strechy,  poruchy statiky, prasknuté kanály. Keďže všetky objekty, v ktorých sídlia  štátne i neštátne zariadenia, sú majetkom mesta, tak toto číslo BVS je na to, aby sa mesto o tieto budovy staralo tak, aby boli prevádzky schopné. Tá hodnota, toto číslo, nevstupuje do toho vzťahu, kde sa vypočíta výška dotácie na mzdy a prevádzku. Tá je rovnaká pre všetkých. 

p. Knapík, primátor mesta Košice -  Rozprava je uzavretá, dal slovo návrhovej 
komisii. 

p. Melichárek, poslanec MZ – Návrhovej komisii bol doručený jeden návrh a to k § 2 
písm. a) na konci vety nahradiť čiarku textom a mestské časti mesta Košice..

Hlasovanie č. 15: za 38  proti -, zdržali sa 5 + p. Badanič.

p. Knapík, primátor mesta Košice -  Konštatoval, že uznesenie bolo prijaté.

p. Melichárek, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. a) Štatútu mesta Košice  schvaľuje Všeobecne záväzné nariadenie mesta Košice o dotáciách na prevádzku a mzdy na žiaka základnej umeleckej školy, poslucháča jazykovej školy, dieťa materskej školy a dieťa školského zariadenia (nariadenie o dotáciách na prevádzku a mzdy) podľa predloženého návrhu so schváleným doplňujúcim textom.

Hlasovanie č. 16: za 44, proti -, zdržal sa -.

p. Knapík, primátor mesta Košice -  Konštatoval, že uznesenie bolo prijaté.

––-     ––-     ––-

9. VZN mesta Košice o úhradách za poskytovanie sociálnych služieb v pôsobnosti     
     územnej samosprávy mesta

p. Knapík, primátor mesta Košice -  Materiál je v písomnej podobe, prešiel komisiami, 
mestskou radou s odporúčaním prerokovať ho a schváliť. Otvoril k nemu rozpravu. 

V rozprave vystúpili:

p. Dittrich, poslanec MZ -  Sociálna a bytová komisia sa zaoberala týmto materiálom. 
Po analýze má dva návrhy na úpravu pôvodného materiálu a úpravu uznesenia. V odseku 2 v § 12 navrhuje  vypustiť tento odsek 2. Touto zmenou sa vytvorí možnosť poskytovania prepravnej služby aj mimo riadnej pracovnej doby. Čiže to je veľmi pozitívna pripomienka a v ods. 3 § 12 nahradiť slovo najmenej slovom „spravidla“. Touto zmenou bude vytvorená možnosť v odôvodnených prípadoch požiadať o zabezpečenie prepravnej služby aj v čase kratšom, ako je 24 hodín. 
Návrhovej komisii predložil návrh na uznesenie, ktorý znie: Mestské zastupiteľstvo v Košiciach schvaľuje 
1.vypustenie ods. (2) v § 12 návrhu VZN o úhradách sociálnych služieb v pôsobnosti územnej samosprávy mesta.
2.v ods. (3) v § 12 nahradenie slova „najmenej“ slovom „spravidla“ v návrhu VZN o úhradách sociálnych služieb v pôsobnosti územnej samosprávy mesta.
	Tento návrh predložil návrhovej komisii. 

p. Knapík, primátor mesta Košice – Nakoľko sa nikto viac do rozpravy neprihlásil, 
uzavrel ju a dal slovo návrhovej komisii. 

p. Melichárek, poslanec MZ – Prečítal návrh poslanca p. Dittricha.
Mestské zastupiteľstvo v Košiciach schvaľuje 
1.vypustenie ods. (2) v § 12 návrhu VZN mesta Košice o úhradách sociálnych služieb v pôsobnosti územnej samosprávy mesta
2.v ods. (3) v § 12 návrhu VZN mesta Košice o úhradách sociálnych služieb v pôsobnosti územnej samosprávy mesta nahradenie slova „najmenej“ slovom „spravidla“.

Hlasovanie č. 17: za  35, proti -, zdržali sa 9.

p. Knapík, primátor mesta Košice –Konštatoval, že uznesenie bolo schválené.

p. Melichárek, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 10 ods. 3 písm. a)  zákona č. 401/1990 Zb. o meste Košice v znení neskorších predpisov schvaľuje Všeobecne záväzné nariadenie mesta Košice o úhradách za poskytovanie sociálnych služieb v pôsobnosti územnej samosprávy mesta  (nariadenie o úhradách za sociálne služby) podľa predloženého návrhu.

Hlasovanie č. 18: za 44, proti -,zdržal sa 1.

p. Knapík, primátor mesta Košice – Konštatoval, že uznesenie bolo schválené.

––-     ––-     ––-

10. VZN mesta Košice o určení názvu ulíc „K lesu“, „Na Brehu“, 
       „Staroslovanská“, „Tokajská“, „Tibavská“, „Vínna“, „Pri Teleku“

p. Knapík, primátor mesta Košice –Návrh sa dotýka plánovanej výstavby v súlade 
s územným plánom v lokalite mestskej časti Krásna. Materiál prešiel komisiami a mestskou radou s odporučením prerokovať ho a schváliť.
	Otvoril rozpravu, no nakoľko sa nikto neprihlásil, dal slovo návrhovej komisii. 

p. Melichárek, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 10 ods. 3 písm. a) zákona č. 401/1990 Zb. o meste Košice v znení neskorších predpisov  schvaľuje Všeobecne záväzné nariadenie mesta Košice o určení názvu ulíc „K lesu“, „Na Brehu“, „Staroslovanská“, „Tokajská“, „Tibavská“, „Vínna“, „Pri Teleku“ podľa predloženého návrhu. 

Hlasovanie č. 19: za 44, proti -, zdržal sa -.

p. Knapík, primátor mesta Košice – Konštatoval, že uznesenie bolo schválené. 

––-     ––-     ––-

11. Zmeny VZN mesta Košice č. 99 o nakladaní s komunálnymi odpadmi 
      a drobnými stavebnými odpadmi na území mesta Košice

p. Knapík, primátor mesta Košice – Návrh je tak isto v písomnej podobe s dôvodovou 
správou, ktorá vysvetľuje dôvody na úpravy. Prešiel rokovaniami orgánov, mestskej rady s odporučením prerokovať ho a schváliť. 
Otvoril k tomuto materiálu rozpravu. 

V rozprave vystúpili:

p. Kočiš, poslanec MZ -  Niektoré závery sú na základe monitoringu, rozumie tomu, že 
od šiestej do siedmej zrejme nikto nevykladal vrecia, tak tam chodili zrejme zbytočne, ale či niekto neuvažoval, hlavne ten, kto robil ten monitoring, prehodnotiť, či sa to vôbec osvedčilo skladať vrecia od 17.00 do 18.00 hodiny. Prečo o tom diskutuje? Totiž, väčšina obchodov je otvorená do 18.00 hod. Tí zamestnanci, ktorí sú tam, predávajú, venujú sa obchodu. Aj návštevníci sa tam pohybujú do 18.00 hodiny, nakoľko do tejto hodiny sú otvorené obchody. Nebolo by vhodné aj z hľadiska estetiky vykladať tie vrecia von až po 18.00 hodine, keď by bola aj menšia prevádzka a pohyb ľudí po meste aj po 18.00 hod má aj ten zamestnanec viac času urobiť poriadok prevádzky a práve po tejto hodine môže kľudne to vrece vyložiť.

p. Kažimír, starosta MČ Krásna -  Pred týždňom sa stretol s Ing. Štefanom Krajníkom , 
poslancom mestského zastupiteľstva v rokoch 1994 – 1998. On mu povedal, že toto VZN je socialistické. Prečo? Preto, lebo všetci platia rovnako za to, čo vyprodukujú. On chce platiť menej, keď vyprodukuje menej, tak mal by za odpad platiť menej. Paušál je o rovnostárstve, čo platilo v socializme. Množstvový zber, hoci týždenný, je o rovnostárstve, lebo platí za 110 litrovú kuka nádobu tak ako ten, kto priloží niečo, keď vyprodukuje menej. 
Nadrozmerný zber? Kontajnery po celom meste. Či likviduje obývačku, či vynáša drobné stavebné odpady, nikoho to  nezaujíma. Platí tak, ako ten kto likviduje obývačku každý týždeň, ten kto stavia, búra, každý týždeň.
Luník IX – kto platí za čistenie Luníka IX, Krásnej – Vyšného dvora, Demetra, všetci rovnako. Riešenie podľa socialistického VZN mesta č. 99. Škoda, že musel odísť Ing. Krajník, tento starý pán zbytočne klopal na dvere viacerým politikom v tomto meste, pred 8 rokmi, pred 4 rokmi, teraz a odpoveď nedostal.  Prečo? Nevie, asi to nikoho nezaujímalo, lebo všetci platia rovnako. Riešenie? Návrh VZN o nakladaní s komunálnym odpadom, nechcel použiť výraz „pravicový“, by mal byť rozumný, racionálny, taký, aby obyvatelia tohto mesta platili za odpad toľko, koľko vyprodukujú. Čo treba urobiť, aby tam bol princíp spravodlivosti v platení? Treba zaviesť vrecový zber. Tak, ako je to vo Švajčiarsku, kde každý platí toľko, koľko do toho vrecka nazberá. A keď rozmýšľal, prečo vlastne v Krásnej separuje, je to na 99 % pre vzťah k životnému prostrediu. Ale aká je motivácia? Žiadna. Takže ten, kto bude separovať, bude potrebovať tých vreciek menej. Menej ich kúpi od magistrátu, či mestskej časti. Tam bude aj iná motivácia okrem vzťahu k životnému prostrediu. Ako sa rieši vo Švajčiarsku objemový odpad? Tak, že kto likviduje obývačku, sám si objedná príslušný kontajner, veľký, malý, aký chce a za ten odpad zaplatí. Nie všetci za neho. A čistota? Keď sa opýtal pána inžiniera, ktorý je technik, že ako to robia vo Švajčiarsku, aby na Talinskej a v meste nepoletovali haldy smetia, nuž na to je jednoduché riešenie. Existujú kontajnery, kde občan zoberie vrecko s odpadom z odpadkového koša, zatiahne za šnúrku a hodí ho cez jeden taký otvor, kde sa róm, cigán a ostatní neprispôsobiví nedostanú. Toto je ďalšie technické riešenie.
Keď si pozrel zákon o odpadoch o miestnych daniach, tak zistil, že sa to dá urobiť jedným VZN, ktoré tu treba schváliť. To je všetko. 

p. Buraš, poslanec MZ – Faktická poznámka. Jeden postreh. Nedávno mesto muselo 
spratať 1300 ton odpadu na Luníku IX. Jasné, že hovorca Magistrátu mesta povedal, že nakoľko sa nevie, kto ten odpad spôsobil, tak to rieši mesto. Iste, že o tom nikto nepochybuje a vie sa kto ten odpad vyprodukoval a tak ako povedal starosta p. Kažimír, ľudia by mali platiť za to, koľko odpadu vyprodukujú, nemali by platiť za tých, ktorí odpad vyhadzujú von oknom a ide to práve z daní obyvateľov tohto mesta. Očakáva, že najbližšie bude predložená nejaká vízia, alebo nejaký materiál súvisiaci práve aj s oblasťou, kde sa najviac znečisťuje, resp. kde sú najväčšie skládky komunálneho odpadu a to je Luník IX. Na riešenie tohto problému má mesto kompetentného námestníka.

p. Kočiš, poslanec MZ – Faktická poznámka. Nedá mu, aby ako technik nezareagoval.
Súhlasí s pánom starostom, že  je potrebné robiť niečo s tým zákonom a s VZN mesta. Ani on nie je spokojný s platbou za odpad. Ale na druhej strane ten množstvový zber formou vreciek, že koľko zoberie, toľko zaplatí, zaváňa aj tým, že niekto všetko odnesie do lesa. 
Bolo by potrebné si k tomu sadnúť a nájsť seriózne riešenie a takto pripravené VZN bezpodmienečne čo najrýchlejšie predložiť tomuto mestskému zastupiteľstvu na schválenie.

p. Halenár, poslanec MZ – Aj keď sa v tomto bode nerieši výška poplatku za 
komunálny odpad, starosta z Krásnej načal problematiku platenia. Len toľko chcel povedať, že rád by videl jeden kantón Švajčiarska, ako by vyzeral, ak by tam bol nejaký kraj zo Slovenska od večera do rána presunutý, aj s jeho obyvateľmi. Čo tým chcel povedať. Na svete jestvuje množstvo spôsobov, ako sa mestá vyrovnávajú s problémom komunálneho odpadu. To, že všetci platia rovnako a dokonca sú silné hlasy, aby bol zrušený aj množstvový zber a dokonca hlasy ľudí, ktorí sú v komisii životného prostredia a tam sa niekedy aj s niečím takým  súhlasí, aj bez prijímania uznesenia by si mal primátor mesta urobiť veľkú poznámku a on by mal byť tým, kto bude naháňať ľudí na magistráte, aby sa pripravil vážny materiál. Nie koncepcia, o tom bude hovoriť neskôr, no súhlasil s p. Kažimírom, že treba urobiť vážne kroky týkajúce sa VZN o odpadoch, platenia za neho a motivácie ľudí separovať.

p. Kažimír, starosta MČ Krásna – Pýtal sa na to p. Krajníka. Osobne vo Švajčiarsku 
nikdy nebol, ale myslí si, že tam v lesoch odpad nie je.  Preto to VZN musí byť precízne, rozpracované do detailov . A ako zabezpečiť, aby tí ľudia zobrali vypočítaný počet vriec – nuž samospráva musí sledovať, či niekto vrece zobral, alebo nezobral a koľko. Ale všetko je o kontrole, o tom, že odpad asi bude musieť ísť na mestské časti, lebo mestské časti vedia najlepšie, kto separuje, kto platí, kto neplatí, kto nosí odpad niekde inde. Ale je to o kontrole. Ak táto myšlienka vo vedení dostane zelenú, bol by rád, keby primátor mesta vytvoril pracovnú skupinu zo všetkých poslancov, z Kositu, z magistrátu, každého, kto vie priniesť niečo do nakladania s odpadmi. A po odbornej diskusii nech sa pripraví jeden materiál, ktorý pomôže Košičanom.

p. Forgáč, poslanec MZ – Tento krát súhlasí aj s tým, čo povedal predrečník poslanec
p. Halenár, že jednoducho sa nemôže riešiť odpad bez toho, žeby sa neprevychovali občania Košíc. Košice sa nemôžu porovnávať so Švajčiarskom, ako to tu bolo povedané. K tomu je ešte ďaleká cesta. Postupom času bude treba toto VZN zmeniť, ale nejde to zo dňa na deň.
Často sa spomína Luník IX. Ak má niekto konkrétne riešenie, ako to tam urobiť, tak možno mu dať Nobelovú cenu. Nie je to jednoduché. Mesto musí niečo urobiť, aby nedošlo k nejakej infekcii. Je povinné nejakým spôsobom sa s tým vysporiadať. Treba hľadať možnosti, ako krátiť rozpočet mestskej časti Luník IX, ale inú možnosť on osobne zatiaľ nevidí.

p. Jeník, poslanec MZ – Faktická poznámka. Odzneli tu návrhy, ktoré mohli byť 
povedané oveľa skôr, pretože táto problematika sa kopí. Odporúčajú sa tu určité otvory, do ktorých sa odpad bude dávať, no je to úsmevné, lebo predovšetkým musia vedieť, že každé ráno prichádzajú celé hordy spoluobčanov zo Spiša a iných smerov za týmto odpadom. Ľudí je potrebné vychovávať a tieto kroky robiť postupne, aby sa tu žilo v kultúrnejšom prostredí a možno aj lacnejšie. 
Nedá mu, aby nemal uštipačnú poznámku, lebo aj tí, ktorí chodia do centra z malých mestských častí, nezabudnú sa pristaviť pri kontajneroch na sídlisku a hodiť tam svoj odpad. Majú to zmapované a je to tak. A potom ten množstvový zber v malých mestských častiach, aj keď sú 5-násobne dotované z podielových daní pri rozdelení rozpočtu, je iný. No musí sa to trpieť a seniori to musia platiť. Je za vytvorenie určitého odborného tímu, aby v budúcom volebnom období to bolo trochu lepšie. Neverí, žeby sa zázraky robili zo dňa na deň, aj keď určití páni chcú vytĺkať politický kapitál, no celú situáciu treba riešiť odborne.

p. Filipko, poslanec MZ –  Skutočne si treba uvedomiť, že táto problematika odpadov 
a stanovenie poplatkov je veľmi zložitou záležitosťou obzvlášť, keď si uvedomia, že mesto Košice je zložitou oblasťou, kde sa stretávajú so zástavbou  bytových domov a značná časť obyvateľov žije aj v rodinnej zástavbe.
Vo VZN sa  roky robili drobné úpravy a bolo nastavené podľa podmienok, ktoré umožňuje zákon o odpadoch a platná legislatíva. Uznáva, že to nie  je ideálny stav, sú tam rezervy, ktoré by sa mali riešiť. V ďalšom období sa budú venovať otázkam, ktoré nastolil starosta p. Kažimír. Je rád, že hovoril o tom, že si preštudoval zákon o odpadoch. Ak ho dobre preštudoval, tak sám zváži, že návrh, ktorý predložil, nebol v súčasnosti realizovateľný. Ak ho podrobil analýze, ako by sa tento návrh premietol do rozpočtu mesta a do toku financií, tak sám zistí, že je protizákonný, že je v rozpore so zákonom o odpadoch, kde je jednoznačne stanovené, že musí byť rovnováha medzi príjmami, ktoré mesto získa od poplatníkov a financiami, ktoré za tieto služby vynaloží. Nechce nejako kriticky hodnotiť  návrh p. Kažimíra, ale v tomto jednom momente je jeho návrh kríva a nedá sa realizovať. A predložil ho aj pomerne neskoro. Budú sa zapodievať týmito otázkami a nastaviť čo najspravodlivejší systém pre všetkých občanov mesta. 

p. Knapík, primátor mesta Košice – Krátko zareagoval na prednesené príspevky. 
Problematika odpadu je naozaj vážna. Venuje sa jej pozornosť a pripúšťa, že tento model, tak ako je nastavený, nejako vznikol a udržiava sa, no či je dlhodobo udržateľný, to asi nie a či je spravodlivý, tak v tomto prípade určite nie. Súhlasí s týmto názorom a ak by sa reálne našiel systém pre tých, ktorí produkujú menej a možno je to práve kategória starších ľudí – dôchodcov, ktorí majú skutočne minimálne nároky v porovnaní s tým, čo vyprodukuje občan v strednom veku, v plnej produkcii. Či je to dvojnásobok, nevie, dá sa to vyskúmať, ale systém musí byť nastavený tak, aby to bolo merateľné. V tejto chvíli to nie je technologicky doriešené, aby sa to mohlo veľmi rýchlo zaviesť. Dá sa na tom pracovať, určite – už sa vedú aj isté rokovania, ktoré by k tomu mali smerovať, ale má to aj negatívne dopady. Ako príklad uviedol, že sú občania, ktorí to berú poctivo, vtedy je to v poriadku, ale nájde sa dosť takých, ktorí vedia v tom systéme uhnúť a vtedy sa systém ukazuje ako nie celkom funkčný a zlyháva.
Ešte pred rokom 2001, keď neplatil ten model zákona tak, ako ho poznajú teraz, v jednej nemenovanej mestskej časti sa poslanci mestskej časti dohodli, že časť nákladov spojených s odpadom premietnu do poplatku za daň z nehnuteľností a mestská časť mala zmluvu vtedy ešte s Technickými službami a daňovník – obyvateľ tejto mestskej časti s tým nemal problém, lebo to bolo otázkou, ktorú zabezpečovala a riešila v plnej miere mestská časť. Fungovalo to asi dva roky a fungovalo to. Tam nevznikali čierne skládky, nehromadil sa odpad ľubovoľne, neodnášal sa do lesa. Každý bol uzrozumený s tým, že čo vznikne, čo sa vyprodukuje, to sa  aj zlikviduje, odvezie a mestskou časťou zaplatí. No dnešný systém, tak ako ho poznajú a ako platí od  roku 2001 takýto model neumožňuje a dá sa v ňom všelijako ohýbať a lavírovať. 
Riešenia musia byť také, aby boli reálne v pravidlách hry, ktoré sú zákonom nastavené a prijať také rozhodnutia, ktoré by boli čo najobjektívnejšie voči poplatníkom, ale aby aj minimálnou mierou zaťažovali životné prostredie. Myslí si, že je to beh na dlhú trať a že postupnými krokmi sa to bude dať vylepšovať. Jeden z prvých krokov je začať niekde pilotne, kde sa bude dať prejsť systémovo na množstvový zber. Požiadal ešte vedúceho oddelenia výstavby a životného prostredia, aby sa vyjadril k návrhu p. Kočiša.

p. Kočiš, poslanec MZ – Nechcel dávať len tak nejaký návrh. Mestské časti majú 
starostov, kto robil ten monitoring a prečo nad tým uvažoval. Bol v meste Amsterdam a tam práve po jednej hodine v sobotu, keď skončil predaj, boli vyložené škatule a ten neporiadok bol zlikvidovaný behom pol hodiny. Ľudia tam ešte boli, ale pred zatvorenými obchodmi. Pripadalo mu to praktické, že po ukončení predaja sa urobil poriadok a následne sa tento neporiadok z predaja vyložil von. Kto robil monitoring v Košiciach, pýtali sa ľudí, vyhodnocovali to nejako? A keď, či sa neuvažovalo nad zmenou tohto času. Iste sú aj nejaké dohody s Kositom, preto nedával konkrétny návrh na uznesenie.

p. Knapík, primátor mesta Košice – Kosit sa prispôsobí požiadavkám, ktoré 
objednávateľ zadefinuje, takže tam až taký problém by nemal byť.

p. Sabol, vedúci oddelenia výstavby a životného prostredia MMK - K návrhu poslanca 
p. Kočiša povedal toľko. Monitoring robilo oddelenie výstavby a životného prostredia, konkrétne p. Kačala a pred tým ešte p. Kravcová. Hovorí sa o Starom meste. Išlo o to, aby sa urobil poriadok v centrálnej mestskej zóne. Zber bol vo večerných i ranných hodinách, v ranných hodinách to bolo 10 % vriec, zberalo sa aj v noci a medzi tým boli aj čierne vrecia, neoznačené logom firmy Kosit. Znamená to, že tie vrecia, ktoré podnikatelia vyprodukovali navyše, tak za ne neplatili , ale platilo ich mesto. To bol začiatok toho, aby sa urobil v meste nejaký poriadok. Preto to chcú dať do jedného zberu. Večerný zber nebol problematický, vyhovoval a okrem toho na rokovaniach s Kositom hovorili, že od januára nebudú zberať tieto neoznačené vrecia, ale v súčinnosti s mestskou políciou ich budú identifikovať, aby podnikatelia platili za odpad, ktorý vyprodukujú. Zatiaľ sa nejaví potreba posunúť tento čas.

p. Kočiš, poslanec MZ – Faktická poznámka. Nechce porušovať rokovací poriadok, 
lebo vo faktickej poznámke nemôže dávať návrh na uznesenie, ale keď si to teraz vypočul, tak vidí v tom určitú logiku zmeniť čas zberu od 18.00 hod. do 19.00 hod., lebo tam vznikajú čierne vrecia, lebo sú vyložené po zavretí prevádzky. Predajca skončil, u seba si to skladovať nebude, tak to vyloží von a je to čierne vrece. 

p. Sabol, vedúci oddelenia výstavby a životného prostredia MMK – Doplnil, že 
niektoré prevádzky končia aj neskôr ako o 16.00 hod. Niektoré reštaurácie sú otvorené až do polnoci a aj vtedy vykladajú čierne vrecia.

p. Knapík, primátor mesta Košice – Aby to vysvetlil – je snaha urobiť poriadok 
v zbere, aby verejné priestranstvá neboli kedykoľvek zaplnené vrecami, že kedykoľvek si prevádzka povie, že jej to tam zavadzia, tak to vyloží. Je zámer zjednotiť to v jednom časovom limite. Súvisí to tak trochu aj s nákladovosťou. Ak sa určí jeden čas, tak aj náklady spoločnosti, ktorá zber zabezpečuje, sú o niečo nižšie. Potom sa to dá aj efektívnejšie kontrolovať a možno práve tí, ktorí nemajú celkom dobre nastavený systém, tak sa s nimi začne hovoriť, že k jednému označenému vrecu pravidelne prikladajú dva neoznačené, komunikácia s poplatníkom na základe kontroly by mala priniesť nápravu. Naozaj, najcitlivejšie je to vnímané v centrálnej mestskej zóne, v Starom meste.

p. Sabol, vedúci oddelenia výstavby a životného prostredia MMK – O uvedenom čase 
s firmou Kosit rokovali viackrát, takto to bolo dohodnuté a teraz by neodporúčal meniť ho.

p. Knapík, primátor mesta Košice – Ak sa ukáže, že to treba rozšíriť, napr. od 17.00 
hod. do 19.00 hod., tak sa dá k tomu vrátiť.

p. Hrabovský, poslanec MZ – Faktická poznámka. Rád by sa vrátil k času od 17.00 
hod. do 18.00 hod., lebo keď podnikateľ končí o 16.00 hod. to znamená, že sa musí z domu vrátiť o 17.00 hod., aby vyložil vrece. Aj tak sa to môže brať. Nemá to logiku. Aké vrece vyloží, tak také momentálne vyloží, lebo berú aj čierne aj zelené, ale určovať hodinu sa mu nezdá. Nech to vyloží v priebehu dňa, vo večerných hodinách, ale nie od  15.00, či 17.00, či 18.00 hod. Lebo keď prevádzka sa zavrie o 16.00 hod., tak čo má ten podnikateľ robiť? Možno býva v úplne inej časti mesta a musí sa vrátiť, aby o 17.00 hod. mohol vyložiť vrece.

p. Sabol, vedúci oddelenia výstavby a životného prostredia MMK – Doplnil, že pre 
množstvový zber by mali mať podnikatelia priestory na uskladnenie tohto odpadu.

p. Kočiš, poslanec MZ – Faktická poznámka. Potom by bolo naozaj vhodné 
pouvažovať nad tým, či neurobiť monitoring medzi podnikateľmi podnikajúcimi v Starom meste a na základe týchto rozhovorov uvažovať o zavedení ďalšieho času na zber a to v nočných hodinách. Totiž keď skončí prevádzka reštauračných služieb a vyhodí ten „bordel“, lebo on si to vo svojej chladničke skladovať nebude, či by nebolo vhodné stanoviť ešte jeden zber. Ale to až po tom monitoringu, ktorý by s podnikateľmi prebehol. 

p. Knapík, primátor mesta Košice – Budú sa tým zapodievať. Možno by bolo dobre, 
keby priebežne bola daná aj nejaká informácia, ako sa to ujalo, aby poslanci mali prehľad o tom, ako to funguje.
Odovzdal slovo návrhovej komisii. 
p. Melichárek, poslanec MZ – Prečítal pôvodný návrh na uznesenie.
Mestské zastupiteľstvo v Košiciach  podľa § 10 ods. 3 písm. a) zákona č. 401/1990 Zb. o meste Košice v znení neskorších predpisov  schvaľuje zmeny Všeobecne záväzného nariadenia mesta Košice č. 99 o nakladaní s komunálnymi odpadmi a drobnými stavebnými odpadmi na území mesta Košice (nariadenie o komunálnych odpadoch) podľa predloženého návrhu. 

Hlasovanie č. 20: za 39, proti -, zdržali sa 5.

p. Knapík, primátor mesta Košice -  Konštatoval, že uznesenie bolo schválené.

––-     ––-     ––-

12. Zmena VZN mesta Košice č. 100 o miestnom poplatku za komunálne odpady 
      a drobné stavebné odpady na území mesta Košice 

p. Knapík, primátor mesta Košice – Problematikou odpadu sa budú zaoberať aj 
v tomto bode. Materiál je v písomnej podobe s dôvodovou správou. Je prerokovaný v komisiách mestského zastupiteľstva, v mestskej rade. Otvoril k tomu rozpravu.

V rozprave vystúpili:

p. Halenár, poslanec MZ – Aj keď sa zmena tohto VZN týka naozaj formálnej 
záležitosti s dopadom na šetrenie a on s tým súhlasí a bude hlasovať za túto zmenu VZN, bez toho, aby predkladal nejaký návrh na uznesenie, opätovne požiadal primátora mesta, aby si urobil poznámku a 2-krát ju podčiarkol, aby tlačil na ľudí na magistráte, aby pripravili zmenu tohto VZN.
Teraz k cene, k VZN o miestnom poplatku ako celku. Úplne najvážnejšia vec, ktorá chýba v tom mestskom zákone, je motivácia ľudí. Ľudia podľa tohto zákona nie sú nijako motivovaní znižovať bežný komunálny odpad a zvyšovať separáciu, t.j. oddeľovať odpad od seba. Už to niekoľkokrát spomínal aj na komisii životného prostredia, aj tu verejne, že sa treba pokúsiť aspoň rok, dva vážiť odpad z mestských častí tak ako je v tých veľkých kontajneroch, aby bol prehľad podľa mestských častí. Mestské časti by si stanovili nejakú vec, ktorú si chcú vyriešiť v istej hodnote, bol by tam nejaký limit s tým, že je to pripravené a s tým, že mesto vyčlení na to nejaké peniaze, aby tá mestská časť, ktorá bude mať najmenej odpadu, aby dostala peniaze od mesta na vyriešenie tohto konkrétneho problému.  Chcel tým povedať, že takto by ľudia jasne videli a bolo by to za krátky časový úsek, že tým, že sa snažia separovať, je niečo, čo dlhodobo považovali za problém, vyriešené. 
To je iba jedna z vecí, ktorá by takto mohla fungovať. Mohla by, lebo si myslí, že v tom nie je žiaden technický problém, aby sa spočítavala váha podľa mestských častí. A požiadal, aby tu nikto nezačal hovoriť, že ľudia z danej mestskej častí budú nosiť odpad do druhej.
Čo sa týka koncepcie nakladania s odpadom. Chystajú  sa tu po 10 rokoch exkluzívnej zmluvy s Kositom opäť pripravovať nejaké podklady na ďalšiu zmluvu, na ďalšie obdobie. Na komisii životného prostredia bola požiadaná jedna z hlavných spracovateliek koncepcie, poslankyňa za Západ p. Vargová, aby povedala nejaké približné body, že čo sa asi v tej koncepcii bude uvádzať. Musel povedať, že bol veľmi nepríjemne prekvapený, že p. Vargová za hlavný problém, ktoré riešila v koncepcii,  považuje stabilizáciu ceny 946,- Sk na hlavu. Naozaj, skoro neveril vlastným ušiam.  Pýtal sa p. Vargovej, že či ako podklad k tejto jej koncepcii  slúžil forenzný audit zmlúv s Kositom, ktorý odsúhlasili ešte v decembri 2007. Ona nič také nedostala. To sa tu hrajú o nejaké fazuľky, alebo idú vážne robiť pre ľudí nejakú činnosť? Naozaj si tu ktosi myslí, žeby spracovateľ bez toho, žeby dostal najvážnejší materiál, mohol tu koncepciu posunúť ďalej?
Tak ako je teraz materiál pripravený, bude sa musieť v čase posunúť a pripraviť k nemu ešte jednu alternatívu. Tá alternatíva, ktorá je pripravená, nech ostane a tá druhá alternatíva by mala byť o otvorení trhu s komunálnym odpadom, s jasne stanovenými a zrozumiteľnými cieľmi mesta. Znamená to, že mesto musí najprv tomu spracovateľovi povedať: My chceme na výstupe tejto alternatívy to, to a to. A na vstupe sa dostaneme informácie od magistrátu, napr. forenzný audit a vypracuje sa alternatíva, ako by vyzeralo nakladanie s komunálnym odpadom, keby bol otvorený trh. To znamená, že rôzni účastníci by sa mohli uchádzať o peniaze občanov mesta v nakladaní s odpadom.

p. Buraš, poslanec MZ – Keďže jeho príspevok naväzuje na vystúpenie starostu 
	p. Kažimíra, požiadal, aby najprv vystúpil on a potom prednesie svoj návrh.

p. Kažimír, starosta MČ Krásna –  29. novembra 2009 spolu s poslankyňou mestského 
zastupiteľstva p. Erikou Dolnou predložil návrh VZN v zmysle zákona o obecnom zriadení. Nehovorí, že bol najlepší, super, no spolu s pani poslankyňou navrhol spravodlivejšie zabezpečenie platenia za odpad v bytoch a domoch. Bohužiaľ, komunikácia zo strany magistrátu nebola žiadna. Poslanec p. Filipko ho upozornil, že sa vo svojom návrhu dostal do rozporu so zákonom. Následne si ten zákon naozaj dobre pozrel. Prvý krát nie, druhý krát áno. Hovorí sa  o fyzickej osobe, ktorá má platiť za odpad určitý poplatok, ale zákon hovorí aj o odstránení tvrdosti a primátorovi, resp. poslancom dáva možnosť vo VZN stanoviť určité  podmienky pre určitý okruh ľudí, kedy by vôbec neplatili za odpad, to znamená, že poplatok sa im môže odpustiť, alebo znížiť. Pôvodné VZN hovorí o percentách, kedy na štvrtého, piateho člena, resp. pri iných kategóriách osôb, títo ľudia platili menej. Myslí si, že zákon neporušil, ale aj vzhľadom k tomu, že má právnické vzdelanie, nehovorí, že je advokát, alebo právnik, rozhodol sa dnes aj vzhľadom na diskusiu, požiadať prokuratúru, aby povedala, kto porušil zákon, ktorý predpis je v rozpore so zákonom, môže zdokladovať rôzne časti rokovacieho poriadku, že sú v rozpore so zákonom a v prípade, že prokuratúra potvrdí tie rozpory, ktoré namieta, bude požadovať odstúpenie riaditeľa Magistrátu mesta Košice. 
Najhoršie čo sa stalo, v pripomienkovacom konaní, 10.12., 9.12. má tu mail, zaslal ako radový občan mesta Košice pripomienku p. Ivanocovej na jej mailovú adresu, ktorá bola uvedená na web stránke a poprosil ju,  aby mu potvrdila prijatie tohto mailu.  Bohužiaľ, nestalo sa tak. Čo je ešte horšie, keď sa pýtal predsedu legislatívnej komisie p. Hlinku a ostatných, tak mu potvrdili, že táto pripomienka vôbec nebola prerokovaná v normálnom legislatívnom konaní v komisiách.  A čo je ešte horšie, zákon o obecnom zriadení v § 6 hovorí, akým spôsobom sa komisie a vedenie tohto mesta majú vysporiadať s pripomienkami občanov. Nie starostu Kažimíra, ale s pripomienkami občanov. To znamená, že poslanci majú dostať vyhodnotené pripomienky písomne 3 dni pred rokovaním mestského zastupiteľstva. Pýtal sa troch poslancov, ani jeden poslanec nedostal písomné vyhodnotenie jeho pripomienky, čo je tragické, lebo to je ďalšie porušenie zákona. 
Preto poprosil poslancov, ktorí si osvoja návrh, ktorý dal na Rade starostov, ktorý všetci 15 prítomní starostovia podporili, návrh znížiť o 80 % poplatok na štvrtého, piateho a ďalšieho člena rodiny, aby ho aj oni podporili. Nie je to systémové riešenie, ale je spravodlivejšie. 
O výsledkoch skúmania prokuratúry bude mestské zastupiteľstvo informovať a krok, ktorý povedal, dodrží, lebo toto je tragédia, čo si úradníci tohto mesta dovolia voči občanom a voči starostovi mestskej časti.

p. Buraš, poslanec MZ – Osvojil si návrh pána starostu a dal ho už aj návrhovej 
komisii. Súvisí presne s tým, o čom bolo hovorené a návrh je doplnený aj o pripomienky z Rady starostov. Návrh znie: doplniť v čl. I. bod 6 v § 11 ods. 5 sa mení písm. d) v nasledujúcom znení: 80 % na piateho a každého ďalšieho člena domácnosti v prípade viac ako štvorčlennej domácnosti. Čl. II. – Primátor mesta sa splnomocňuje, aby vydal úplné znenie Všeobecne záväzného nariadenia mesta Košice č. 100 o miestnom poplatku za komunálne odpady a drobné stavebné odpady na území mesta Košice schváleného uznesením Mestského zastupiteľstva v Košiciach č. 359/2008 v znení zmien a doplnkov vykonaných uznesením Mestského zastupiteľstva v Košiciach č. 670/2008 a týmto uznesením. Posledný čl. III. Účinnosť ostáva nezmenený. Tieto zmeny a doplnky nadobúdajú účinnosť 1.1.2010.

p. Filipko, poslanec MZ – Myslí, že k návrhu pána starostu sa vyjadril 
v predchádzajúcom bode. Uznáva, že môže byť lichotivý pre niektorých nezávislých poslancov, ale z hľadiska komplexného zhodnotenia zrejme nie je vhodné ho schváliť. 
Vyjadril sa aj k vystúpeniu poslanca p. Halenára. Žiaľ nebol na komisii životného prostredia, keď spomínal isté vyjadrenie p. Vargovej. Rozhodne prehlásil, že mesto, ani nikto zo zástupcov mesta by si nedovolil, aby tendenčne povedal, že Koncepcia odpadového hospodárstva má byť zameraná na to, aby sa poplatok udržal na výške 948,- Sk. Ak takéto, alebo podobné vyjadrenie odznelo, nepočul o tom,  ale určite je výsledkom nejakého skratu a toto je potrebné vydiskutovať. Zásadne odmieta takéto tvrdenie. Bol pri spracovávaní podkladov pre zadanie tejto analýzy. 
Zároveň požiadal poslanca p. Halenára, aby si plnil poslanecké povinnosti aj ako člen komisie. Toto zadanie, ktoré bolo predložené na rokovanie komisie na pripomienkovanie, mal možnosť naštudovať, pripomienkovať, vzniesť prípadné pozmeňujúce návrhy. Žiaľ, neurobil tak a potom, keď už je zadaná právna analýza, sa chce stať členom riešiteľského tímu. Tak vážený pán poslanec, toto nie je postup, ktorý je normálny a štandardný. Takže všetky vyjadrenia poslanca p. Halenára k spracovaniu Koncepcie odpadového hospodárstva odmieta.

p. Halenár, poslanec MZ –Faktická poznámka. Tento návrh bol asi pred rokom 
posunutý na vyjadrenie, nebol vtedy na komisii, ale dostal ho elektronickou poštou, aby sa k nemu vyjadril a tam bolo napísané, že je to zadanie pre  Koncepciu a má nájsť optimálne riešenie problému nakladania  s komunálnym odpadom. Priznal sa, že v tej chvíli zamrel a povedal si, že v tomto meste nemá absolútne nič zmysel robiť. Veď koľko rokov kričí o tom, že má byť najprv zadanie, kde sú konkrétne veci  „toto chceme, toto my chceme“ a v zadaní je napriek tomu napísané „nájdite optimálne riešenie problému nakladania s komunálnym odpadom“. To je čo za zadanie. To len krátko k  tomu, aké sú jeho povinnosti. Považuje to za svoju chybu, že toto, čo teraz hovorí, že to hneď nenapísal, ale bol v takej nálade, že to vtedy skrátka vzdal a teraz je mu to veľmi ľúto, že to vtedy vzdal. 

p. Gamcová, poslankyňa MZ – Predniesla niekoľko svojich postrehov. Očakávala, že
úprava tohto VZN sa bude týkať niečoho úplne iného a to práve spomínaného množstvového zberu a je veľmi smutná, že po tom všetkom, po dvoch rokoch upozorňovania mesta, že to nie je spravodlivé, sa dopracovali akurát k vete, ktorú možno zle zacituje, ale povedal to pred chvíľou primátor mesta. „Toto VZN a stanovenie výšky poplatku nie je celkom spravodlivé.“ Dala sťažnosť a odvolala sa voči poplatku. Dostala vyjadrenie generálneho riaditeľstva daného úradu, o ktorom si myslí, že nie je až taký kompetentný posudzovať výšku poplatku a bolo to tam aj deklarované. Rozprávala sa aj  s tými, ktorí toto stanovisko vydali a ďalej bude pokračovať podnetom na prokuratúru, lebo si myslí, že tá jediná môže potvrdiť, to čo stále hovorí a hovorí to už skoro dva roky, že výška poplatku nie je v súlade so zákonom. Ten jasne stanovuje, akým spôsobom sa výška poplatku má ustanoviť a to na základe nákladov atď., ešte v júli jej to potvrdili aj pracovníci magistrátu, že to tak nebolo. Dokonca si žiadala analýzy, no pracovníci magistrátu jej ich nevedeli dať. Povedali, že dodnes tieto analýzy nemajú a môže jej to dať jedine Kosit. To len na vysvetlenie.
Znamená to, že jej stanovisko k tomuto VZN a k predloženej úprave bude prokurátorský podnet. 
Vrátila sa k predloženému materiálu. Dostala x reakcií od občanov na to, že zníženie počtu splátok zo 4 na 3 bude mať dopad aj na občanov a na platby. Je tu síce napísané, že sa znižujú finančné náklady na spracovanie prostredníctvom SIPO, ale je to len taká veta, ktorú je možné kedykoľvek napísať. Nie sú tu žiadne čísla. Očakávala od spracovateľov tejto úpravy, že tu minimálne budú vidieť nejaké čísla. Mal tam byť uvedený počet neplatičov, výška nedoplatku minimálne za dva roky dozadu a návrh, akým iným spôsobom sa dá znížiť tento poplatok za spracovanie prostredníctvom SIPO. Zatiaľ ani jeden občan nedostal návrh na to,  že poplatok za komunálny odpad sa dá zaplatiť aj iným spôsobom, nielen prostredníctvom SIPO. Dnes bežne ľudia robia prevody cez internet banking a dá sa to urobiť aj v tomto prípade a tak znížiť tieto poplatky, ktoré mesto má. 
Ona bude určite hlasovať proti tomuto, pretože si myslí, že aj tisíc korún je pre niekoho dosť, aby to zaplatil v jednej splátke. A pre občanov zo strany mesta to naozaj nie je ústretový krok. Skôr si myslí, že to bude mať veľmi negatívne následky pre občanov. Treba si uvedomiť, že niektorí naozaj ťažko vyžijú z minimálnej mzdy.

p. Halenár, poslanec MZ – Faktická poznámka. K tomu návrhu na zníženie poplatku 
na 80 % by sa ešte mohol vyjadriť niekto zo spracovateľov, aby bolo zrejme, aký to bude mať dopad na rozpočet pri schválení takého percenta. Myslí si, že je to dobrý návrh a podporuje rodinu.

p. Filipko, poslanec MZ – Faktická poznámka. Reagoval na vystúpenie poslankyne 
p. Gamcovej. Upozornil, že si treba prečítať všetky paragrafy navrhovaného znenia. Tento návrh myslí aj na tých občanov, pre ktorých je táto ťarcha zaplatiť tisíc korún naraz priveľká. V § 4 posledná veta v bode a) znie :Správca dane na žiadosť poplatníka môže povoliť tri splátky.“ Takže spracovateľ tohto  VZN myslel aj na ten prípad, takže netreba to prezentovať až tak tragicky.

p. Jakubčiak, poslanec MZ – Bol poslancom dve volebné obdobia a starostom bol štyri 
volebné obdobia. Samosprávu pamätá od začiatku, ale čo je teraz poslancom, tak si pri vystúpení niektorých kolegov myslí, že je na politickom fóre jednotlivých strán.  Prečo p. Halenár hovorí, že si pravica zvolila kontrolóra? Voľby boli tajné a možno že aj veľa pravicových poslancov hlasovali nie za toho, ktorého navrhla pravica. On osobne hlasoval za iného, než za toho, ktorý bol zvolený, ale to je jeho voľný mandát, že v tajných voľbách môže hlasovať ako on uzná za vhodné. Bolo by dobré, keby ten kontrolór nebol v žiadnej strane a nemal žiadne väzby na žiadnu stranu.  Mal by určite voľnejšie ruky a nedopadol by možno tak ako p. Hojer. Poďakoval mu, nakoľko už roky pozná jeho činnosť v samospráve, ešte z čias keď robil v mestskej časti Ťahanovce, bol objektívny a osobne si myslí, že je škoda, že sa to zvrhlo na taký dialóg, aký tu odznel. Samozrejme, vyjadroval sa s určitým pocitom nostalgie, krivdy. Podľa neho  hlavný kontrolór svoju prácu vykonával svedomite a dobre. Nepáčilo sa mu podozrenie p. Halenára, že výsledok volieb bol rozhodnutím pravice. Pre p. Halenára sú všetci zlí, pravičiari, ľavičiari.
Čo sa týka komunálneho odpadu.  Roky má skúsenosti, že nie je problém možno ani s platením, ani s kontrolou množstva odpadu u bežného občana. Komunálny odpad, hlavne odpad okolo kontajnerov vytvárajú občania, ktorí sú na tom solventne veľmi dobre. Dodnes je problém v mestskej časti Nad jazerom s odpadom z búračiek, z výmeny okien. Občan to vynesie v noci, aby nemusel zaplatiť tisíc korún za odvoz  A kto do tých kontajnerov dáva najviac odpadu? Ten kto na to má, kto chodí do obchodov, kto kupuje v hypermarketoch. Ten obyčajný občan, ktorý má príjem  5-6 tisíc korún, dnes cca 200,- €, ten toľko odpadu nevyprodukuje. Toto treba riešiť, hoci dnes sa s tým ťažko bude dať niečo urobiť. Pamätá sa, ešte v 90-tých rokoch jeden veľký funkcionár povedal, že Slovensko bude ako Švajčiarsko – áno, možno z hľadiska prírodných krás, ale z hľadiska myslenia, z finančného hľadiska, ešte dlho  nie. A kto tu dáva nejaké vzory zo Švajčiarska, je to zrejme účelové. Aj p. Kažimír bol roky pravičiar a teraz číta v tlači, že už nie je. Vedel dávno, že bolo prijaté socialistické VZN, aj on zaň hlasoval, lebo všetci boli deti socializmu a stanoviť nejaké VZN pre Švajčiarsko, alebo pre vyspelú demokraciu, pre vyspelú ekonomickú spoločnosť bolo ťažké. Dodnes to p. Kažimírovi nevadilo a teraz počúva, že mesto prijalo socialistické VZN. Nie, prijali také VZN, aké bolo v danom čase možné prijať. Tak nech sa tu teraz neriešia takéto politické prkotiny, nech sa poslanci navzájom neurážajú. Pravičiar nemusí byť ten, kto je v KDH, ale v SDKÚ. Pravičiar je ten, kto koná pravicovo. Tieto veci sa tu nevyriešia: odpad, množstvo. Na to treba fotoaparát, svedka, že to tam dotyčný občan doniesol a toto sa nezaistí, lebo kamery nie sú pri každom bloku, aby sa zistilo, kto to vyniesol.  Aj mestská časť Nad jazerom dá toho roku asi 300 tis. korún za odvoz odpadu z okolia kontajnerov po búračkách, po výmene okien a ten odpad neprodukujú ľudia s nízkymi príjmami.  Bude veľmi ťažké zmeniť myslenie ľudí, aby platil za to, čo vyprodukuje.
Ešte raz vyzval kolegov, aby sa navzájom neurážali. Starších vychoval socializmus, mladších vychováva už porevolučná doba.

p. Kočiš, poslanec MZ – Faktická poznámka. Postreh na predrečníka p. Jakubčiaka.
Zásadný rozdiel medzi Švajčiarskom a Slovenskom je ten, že keď vo Švajčiarsku niekto vysype nelegálne odpad, alebo ho má nad rámec povoleného množstva, tak sused ho automaticky zahlási a ostatní susedia chvália toho suseda, ktorý si toto všimol. Na Slovensku je hrdinom  ten, kto to hocikde vysype a ostatní ho obdivujú, ako to dokázal, lebo oni na to nenabrali odvahu takto to položiť ku kontajneru. Má pravdu, že myslenie ľudí sa tu bude ešte dlho meniť a poslanci sú tu na to, aby pomohli tento proces urýchliť.
K vystúpeniu p. Filipka – k úprave VZN. Nemyslí si,  že je to dobre rozhodnutie zmeniť platby zo štyroch splátok na jednu splátku, resp. z troch na jednu splátku. Totiž, už sa dopredu ráta s tým, že nikto nebude písať žiadnu žiadosť. Kto bude vyhodnocovať tú žiadosť? Komu sa povolí splácať poplatok v troch splátkach? Komu sa to nepovolí? Nebude to stáť mesto niečo naviac, ak bude vyhodnocovať žiadosti? Nesúhlasí s tým, aby sa to prevekslovalo na jednu splátku a nezdá sa mu to sociálne.

p. Knapík, primátor mesta Košice – Požiadal o krátke odpovede, aké budú dopady 
z tejto úpravy, čo bude znamenať to zníženie poplatku, resp. odpustenie a poslankyňa p. Gamcová sa pýtala, či tá zmena znamená úsporu a akú úsporu.

p. Bogačevičová, vedúca oddelenia miestnych daní MMK -  Reagovala na otázky, 
ktoré počas diskusie odzneli. 
Pokiaľ ide o zníženie príjmu z titulu návrhu na zníženie poplatku o 80 % na  piateho a ďalšieho člena  domácnosti, doteraz to bolo 25 % teraz je návrh zvýšiť to na 80 % zo sadzby poplatku. Pre rozpočet mesta by to znamenalo cca 110 tis. eur ročne, teda okolo 3,5 mil. Sk.
K otázke poslankyne p. Gamcovej – najprv k tomu, aby si občania mohli zvoliť akýkoľvek systém platenia. Systém platenia za komunálny odpad si volí každý občan pri podávaní ohlásenia k poplatku. Spôsob platenia si občan môže zmeniť  kedykoľvek. VZN mesta Košice č. 100 v § 12 dokonca uvádza rôzne spôsoby platenia poplatku za komunálny odpad. A to bezhotovostný prevod, poštový peňažný poukaz, v hotovosti do pokladne a prostredníctvom SIPO. Je to na jednotlivých občanoch, pre ktorú formu sa rozhodne. Cca 80 % občanov mesta si zvolilo platbu cez SIPO, čiže je to skutočne na občanovi, ako sa rozhodne.
Pokiaľ ide o platby mesta, jeden úkon v SIPE stojí mesto 8,40 Sk, tj. 0.278 eur bez ohľadu na to, či to poplatník zaplatí, alebo nie, lebo pošta svoju prácu urobí.
K neplatičom – momentálne je 97 %-tné plnenie. Aj tie tri splátky chceli zaviesť kvôli tomu, aby mali väčší priestor na začatie vymáhania.

p. Knapík, primátor mesta Košice -  Ďalšie doplňujúce otázky je možné vykonzultovať
si aj neskôr, lebo to priamo nie je predmetom rokovania.  Požiadal ešte riaditeľa MMK, aby vysvetlil ten kritický prístup, že čo áno a čo nie. 

p. Kolárčik, riaditeľ MMK – Reagoval na vystúpenie starostu p. Kažimíra a jeho 
návrhu VZN, ktorý bol nekorektný z viacerých strán a to najmä fakt, že v nedeľu v noci dostali návrh VZN a ráno mal visieť On si ctí aj rokovací poriadok, ktorý bol prijatý týmto mestským zastupiteľstvom, preto by návrh mali zanalyzovať a posúdiť z právneho hľadiska. V nedeľu v noci bol zaslaný, v pondelok ráno o 8.00 hod. začínala porada primátora. Hneď zadal pokyn, aby ho analyzovali, predložil ho na poradu primátora. Návrh nielenže mal viacero problémov, že bol v rozpore so zákonom, ale vyrábal aj ďalšie prehlbovanie rozporu medzi tým, čo sa platí za odpad a tým, čo mesto platí spoločnosti Kosit asi o 40 mil. Sk. Takéto návrhy, ktoré prichádzajú presne v deň, keď sa musia vyvesiť, nepokladá za korektné.

p. Knapík, primátor mesta Košice -  Poďakoval za návrhy, ktoré v diskusii odzneli 
a smerujú k tomu, aby sa ten systém s poplatkami a s nakladaním s odpadom vylepšil, tak ako to požaduje poslanec p. Halenár.  Bude sa tejto tematike venovať, aj keď to nemá trikrát podčiarknuté. 
Poprosil však prítomných, aby vychádzali z reálnych možností, ktoré vedia nastaviť finančne a ekonomický a potom aj z toho pohľadu, že mesto musí čeliť dopadom finančnej krízy. Odpad je jedna z kapitol, ktorá je pre mesto nákladová a treba povedať, že nie všetko je premietnuté do poplatkov a poplatníka na občana a právnickú osobu, je tu množstvo odpadu, ktorý vznikne, ktorý nemá svojho pôvodcu a ten musí mesto jednoducho zlikvidovať. A to sú tiež náklady. 
Zachytil hlas nejakého občana, ktorý chce zrejme tiež reagovať.

p. Sverenčák Ladislav, občan mesta Košice – Požiadal o možnosť vystúpiť k téme 
	odpadov.

p. Knapík, primátor mesta Košice – Dal hlasovať o procedurálnom návrhu, aby 
	v rozprave vystúpil p. Sverenčák.

Hlasovanie č. 21: za 41, proti 1, zdržali sa 2.

p. Knapík, primátor mesta Košice -  Konštatoval, že návrh bol prijatý.

p. Sverenčák, občan mesta Košice – Ide o to, že chcel ísť aj priamo za primátorom 
mesta, ale nepustili ho k nemu. Občan, ktorý berie sociálnu podporu má zľavu 60 %. On nepoberá ani podporu, ani predčasný dôchodok a napriek tomu musí platiť 100 %. To bol aj dôvod prečo chcel rozprávať s primátorom mesta. Údajne je to tak, že keď jeden z manželov zarába, musí platiť aj za toho druhého. Je to na hlavu postavené, že tí, čo majú 60 %-tnú zľavu, tak tí neplatia, s nimi mesto poriadky nevie urobiť, ale keby on mal tú možnosť, tak by taký poriadok urobil, že až. 
Taký národ, aký je na Slovensku a hlavne Košičania, že sa nevedia postaviť za veci, čo treba, preto je to tak aj s tými rómami, lebo si robia s mestom, čo chcú, lebo vedia, že si to môžu dovoliť. 
Len toľko chcel povedať. Poďakoval za pozornosť.

p. Knapík, primátor mesta Košice – Dostali sa na záver rozpravy. Uzavrel ju a dal 
slovo návrhovej komisii. 

p. Melichárek, poslanec MZ -  Návrhová komisia dostala jeden doplňujúci návrh
	predložený poslancom p. Burašom.
Návrh znie: doplniť v čl. I. bod 6 v § 11 ods. 5 sa mení písm. d) v nasledujúcom znení: 80 % na piateho a každého ďalšieho člena domácnosti v prípade viac ako štvorčlennej domácnosti. Čl. II. – Primátor mesta sa splnomocňuje, aby vydal úplné znenie Všeobecne záväzného nariadenia mesta Košice č. 100 o miestnom poplatku za komunálne odpady a drobné stavebné odpady na území mesta Košice schváleného uznesením Mestského zastupiteľstva v Košiciach č. 359/2008 v znení zmien a doplnkov vykonaných uznesením Mestského zastupiteľstva v Košiciach č. 670/2008 a týmto uznesením. Posledný čl. III. Účinnosť ostáva nezmenený. Tieto zmeny a doplnky nadobúdajú účinnosť 1.1.2010.

Hlasovanie č. 22: za 13, proti 3, zdržalo sa 29.

p. Knapík, primátor mesta Košice – Konštatoval, že návrh nebol schválený.

p. Melichárek, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 10 ods. 3 písm. a) zákona č. 401/1990 Zb. o meste Košice v znení neskorších predpisov  schvaľuje zmeny Všeobecne záväzného nariadenia mesta Košice č. 100 o miestnom poplatku za komunálne odpady a drobné stavebné odpady na území mesta Košice (nariadenie o poplatku za komunálne odpady) podľa predloženého návrhu. 

Hlasovanie č. 23: za 31, proti 4, zdržali sa 12.

p. Knapík, primátor mesta Košice – Konštatoval, že VZN bolo prijaté 3/5 väčšinou.

––-     ––-     ––-

13. Zmeny a doplnky ÚPN zóny IV. stavby Obytného súboru
       Košice – Ťahanovce

p. Knapík, primátor mesta Košice – Materiál je v písomnej podobe, požiadal hlavného
	architekta mesta Košice, aby ho krátko uviedol. 

p. Drahovský, hlavný architekt mesta Košice – Jedná sa o záver Ťahanoviec v tomto 
území a toto je predkladaný územný plán zóny. Na minulom zastupiteľstve sa predkladal plán zóny na toto prvé územie zóny. Celá zóna je už aj v súčasnom územnom pláne  pre výstavbu určená a spracované štúdie riešili nové umiestnenie hlavnej dopravnej tepny a komunikácie, ponechanie v dopravnej  tepne priestor na električku ponechanie perspektívneho napojenia prípadne na ďalší rozvoj územia. Ako je predaj pre Fordin. Tento územný plán prešiel schvaľovacím konaním. Jednou zo záväzných častí  je, aby ďalšia výstavba, ktorá bude v zóne, bola podmienená dobudovaním jedného z dvoch možných prepojení Ťahanoviec a to buď na diaľničný privádzač, alebo prepojenie na Kostoliansku cestu. 

p. Knapík, primátor mesta Košice – Nakoľko sa do rozpravy nikto neprihlásil, dal 
slovo návrhovej komisii. 

p. Melichárek, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 31 stavebného zákona a podľa príslušných ustanovení Štatútu mesta Košice  berie na vedomie stanovisko Krajského stavebného úradu v Košiciach podľa § 25 stavebného zákona k posúdeniu  Návrhu zmien a doplnkov Územného plánu zóny zóny IV. stavby OS Košice – Ťahanovce. 
Súhlasí s vyhodnotením pripomienok predložených v rámci prerokovania Návrhu zmien a doplnkov zóny IV. stavby Obytného súboru Košice – Ťahanovce.
Schvaľuje podľa ust. § 31 ods. 1 v spojení s ust. § 27 ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v platnom znení, vo väzbe na § 11 ods. 5 písm. c) zákon SNR č. 369/1990 Z. z. o obecnom zriadení v znení neskorších predpisov: 
1. zmeny a doplnky Územného plánu zóny IV. stavby Obytného súboru Košice – Ťahanovce v zmysle komplexnej dokumentácie, 
2. doplnok ku Všeobecne záväznému nariadeniu mesta Košice č. 58/2001, ktorým sa vyhlasuje záväzná časť Regulačného plánu IV. stavby obytného súboru Košice – Ťahanovce, 
Žiada primátora mesta Košice zabezpečiť: 
a)	v súlade s § 6 ods. 8 zákona č. 369/1990 Zb. v znení neskorších predpisov vyhlásenie doplnku k Všeobecne záväznému nariadeniu mesta Košice 
č. 58/2001, ktorým sa vyhlasuje záväzná časť Regulačného plánu IV. stavby obytného súboru Košice – Ťahanovce, 
b)	označenie dokumentácie Zmien a doplnkov Územného plánu zóny IV. stavby Obytného súboru Košice – Ťahanovce schvaľovacou doložkou podľa ust. § 28 ods. 1 stavebného zákona,
c)	v zmysle § 28 ods. 5 stavebného zákona vyhotovenie registračného 
 listu a doručiť Ministerstvu výstavby a regionálneho rozvoja SR spolu s kópiou   uznesenia o schválení ÚPD,
d)	v zmysle § 28 ods. 3 stavebného zákona uloženie zmeny a doplnky Územného plánu zóny IV. stavby Obytného súboru Košice – Ťahanovce na Stavebnom úrade mesta Košice - pracovisku Staré mesto, na Krajskom stavenom úrade v Košiciach, na Miestnych úradoch mestských častí Sídlisko Ťahanovce, Ťahanovce a ÚHA mesta Košice do 3 mesiacov od schválenia,
e)	 zverejnenie v súlade s § 27 ods. 4 písm. a), b) stavebného zákona záväznej časti zmien a doplnkov ÚPN Z IV. stavby Obytného súboru Košice – Ťahanovce a vyvesením na úradnej tabuli a doručením dotknutým orgánom štátnej správy.

Hlasovanie č. 24: za 45 + p. Balún, proti -, zdržal sa -.

p. Knapík, primátor mesta Košice – Konštatoval, že uznesenie bolo prijaté. Tak  nech 
sa ten zámer postupne začína napĺňať, lebo je to dôležitý krok k tomu, aby sa dlhodobo plánovaný zámer rozbehol. 

––-     ––-     ––-

14. Zmeny a doplnky ÚPN HSA Košice, lokalita  Ťahanovce - sever

p. Knapík, primátor mesta Košice -  V predchádzajúcom bode išlo o zónu a v tomto 
materiáli sa začleňuje táto zmena do dokumentácie, ktorá sa dotýka hospodársko- sídelnej aglomerácie, čiže celého plánu mesta Košice. 
Materiál je tak isto v písomnej podobe s dôvodovou správou.

p. Drahovský, hlavný architekt mesta Košice – Jedine preto je potrebné schváliť tento 
materiál, lebo sa mení dopravná situácia, teda komunikácia B 2 bude mať iné trasovanie v ÚPN HSA a práve pre túto realizáciu sú potrebné tieto dve napojenia.

p. Knapík, primátor mesta Košice – Nakoľko sa do rozpravy nikto neprihlásil, 
	uzavrel ju a dal slovo návrhovej komisii. 

p. Badanič, poslanec MZ  - Prečítal pôvodný návrh na uznesenie.
Mestské zastupiteľstvo v Košiciach  podľa § 31 stavebného zákona a podľa príslušných ustanovení Štatútu mesta Košice berie na vedomie
stanovisko Krajského stavebného úradu v Košiciach podľa § 25  k posúdeniu návrhu zmien a doplnkov Územného plánu hospodársko-sídelnej aglomerácie Košice, lokalita Ťahanovce – sever.
Súhlasí s vyhodnotením pripomienok predložených v rámci prerokovania návrhu zmien a doplnkov  Územného plánu hospodársko-sídelnej aglomerácie Košice, lokalita Ťahanovce – sever.
Schvaľuje podľa ust. § 31 ods. 1 v spojení s ust. § 27 ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v platnom znení, vo väzbe na § 11 ods. 5 písm. c) zákon SNR č. 369/1990 Z. z. o obecnom zriadení v znení neskorších predpisov:
1.	zmeny a doplnky Územného plánu hospodársko-sídelnej aglomerácie Košice v lokalite Ťahanovce – sever v zmysle komplexnej dokumentácie,
2.	doplnok ku Všeobecne záväznému nariadeniu mesta Košice č. 39/1998, ktorým sa vyhlasuje záväzná časť Územného plánu hospodársko-sídelnej aglomerácie Košice, 
Žiada Mesto  Košice  prostredníctvom odborne spôsobilej osoby pre obstarávanie zmien a doplnkov Územného plánu hospodársko-sídelnej aglomerácie Košice, lokalita Ťahanovce – sever:
a)	zabezpečiť v súlade s § 6 ods. 8 zákona č. 369/1990 Zb. v znení neskorších  
 predpisov vyhlásenie doplnku k Všeobecne záväznému nariadeniu  mesta Košice č. 39/1998,  ktorým sa vyhlasuje záväzná časť Územného plánu hospodársko-sídelnej  aglomerácie Košice,
b)	označiť textovú časť, výkresovú časť a záväznú časť zmien a doplnkov Územného  plánu hospodársko-sídelnej aglomerácie, lokalita Ťahanovce – sever schvaľovacou doložkou podľa ust. § 28 ods. 1 stavebného  zákona,
c)	zabezpečiť v zmysle § 28 ods. 5 stavebného zákona vyhotovenie registračného listu a doručiť Ministerstvu výstavby a regionálneho rozvoja SR spolu s kópiou  uznesenia o schválení ÚPD,
d)	zabezpečiť v zmysle § 28 ods. 3 stavebného zákona uloženie zmien a doplnkov 	Územného plánu na Stavebnom úrade mesta Košice -  pracovisku Staré mesto, na  	Krajskom stavenom úrade v Košiciach, na Miestnych úradoch mestských častí Sídlisko Ťahanovce, Ťahanovce a ÚHA mesta Košice do 3 mesiacov od schválenia, 
e)	zverejniť v súlade s § 27 ods. 4  písm. a), b) stavebného zákona záväznú časť zmien a doplnkov  Územného plánu hospodársko-sídelnej aglomerácie Košice, lokalita Ťahanovce – sever  vyvesením na úradnej tabuli a doručením dotknutým  orgánom štátnej správy.

Hlasovanie č. 25: za 46, proti -, zdržal sa -..

p. Knapík, primátor mesta Košice -  Konštatoval, že uznesenie bolo schválené. 

––-     ––-     ––-

15. Zmeny a doplnky ÚPN HSA Košice, lokalita Čičky

p. Knapík, primátor mesta Košice – V tejto chvíli privítal riaditeľa Krajskej správy 
hasičského záchranného zboru plk. Fedorčáka, ktorý je prítomný vzhľadom na zámer, žeby v tejto lokalite radi realizovali svoj projekt vzhľadom na rozšírenie možnosti zlepšiť dosah a zrýchliť výjazd hlavne na západnú časť územia mesta.. 
Materiál je v písomnej podobe, požiadal hlavného architekta, aby ho uviedol.

p. Drahovský, hlavný architekt mesta Košice – Materiál sa týka zmeny a doplnkov
v dvoch lokalitách a to v lokalite KVP a lokalite Košice – Západ, ktoré sú v ochrannom pásme dobývacieho priestoru, ale preto, že sú len v ochrannom pásme, je možné využitie územia určiť takým spôsobom,  aby sa mohlo rozvíjať. Celý materiál bol predkladaný a prejednávaný so zmenou dobývacieho priestoru, ale celý proces schvaľovania dobývacieho priestoru ešte nebol ukončený, preto predkladá len tieto dve lokality, ktoré z legislatívneho hľadiska je možné využívať.

V rozprave vystúpili:

p. Halenár, poslanec MZ – Čo hovoria tí ľudia, ktorí tam majú pozemky?  Aj pre 
ostatných poslancov informácia z komisie výstavby, kde až z debaty vyplynulo, kedy sa jedná o mestské a kedy o privátne pozemky. Keď sa pýtal hlavného architekta mesta, prečo takáto informácia nie je súčasťou správ, ktorú dostávajú poslanci. Osobne si myslí, že je to dôležitá informácia. Pán Drahovský odpovedal, že poskytovanie takejto informácie mu neprislúcha z jeho funkcie, resp. z typu prác, ktoré predkladá poslancom. S tým by sa aj dalo súhlasiť, ale kto im má dať túto informáciu? Kto povie poslancom, že pozemok o ktorom idú rozhodovať patrí mestu, alebo nie. Nevie, kto by mal byť za to zodpovedný, aby tam typ pozemku bol uvedený.
Vrátil sa však k svojej otázke, že čo na to tí ľudia, na zmenu funkcie záhradiek a provizórnych skladovacích priestorov, že sa to bude meniť na funkciu bývania a občianskej vybavenosti.

p. Kočiš, poslanec MZ – K predrečníkovi. Je to bežný schvaľovací postup a nevie, či 
je vhodné uvádzať tam vlastnícke vzťahy a týmto ovplyvňovať hlasovanie. Kto si chce zistiť vlastnícky vzťah, je tu kataster, dokonca kataster portál a tam sa dá presne zistiť vlastnícky vzťah. Jeho názor je, že nie je dobre rozhodovať o územnom pláne podľa vlastníckych vzťahov na čo sa využije dané územie, ale podľa toho, čo mesto potrebuje. Vie, na čo p. Halenár mieri, aby zmena územného plánu sa neviazala na vlastnícke vzťahy, ale v tomto prípade to tak nevidí. A čo s tým, ako reagujú ľudia a vlastníci? Nuž malo to byť vyvesené na verejnej tabuli a každý vlastník je povinný si svoj pozemok strážiť a vedieť, čo sa s ním deje. Má v tomto konaní čas vyjadriť sa k zmene. Čiže ani v tom nevidí problém. 

p. Drahovský, hlavný architekt mesta Košice – V danom prípade sa jedná o dva 
pozemky. Jeden je mestský pozemok  a druhý patrí KSK. Nie sú to súkromné pozemky. To, čo pripomienkoval poslanec p. Halenár, práve tá predchádzajúca dokumentácia bola upravená, mala inú hranicu, pretože zmena tejto hranice podlieha schvaľovaniu Banského stavebného úradu, ktorý oslovuje všetkých vlastníkov a pretože tento proces nedobehol, nemohli toto územie dať do zmien a doplnkov ÚPN HSA. Banský stavebný úrad v zmysle legislatívy prejednáva to s týmito vlastníkmi, no ÚHA vzhľadom na danú situáciu mohli zmeniť len tieto lokality.  
K určeniu vlastníckych vzťahov – pri ÚPN HSA verejnou vyhláškou a vystavením a verejných miestach a pri ÚPN Z. Pri územných plánoch zóny prejednávanie s verejnosťou v danej mestskej časti a technické prejednávanie na Útvare hlavného architekta. S inštitúciami a v danej mestskej časti starosta má vyvesenú túto vyhlášku, čiže občania sú obvyklým spôsobom informovaní o tom, že prejednávanie bude v ten a ten deň a majú možnosť sa k tomu vyjadriť. Tak to bolo aj v predchádzajúcich prípadoch, keď sa jednalo o Ťahanovciach.

p. Halenár, poslanec MZ – Faktická poznámka. To je dosť deprimujúce počúvať, čo tu
bolo povedané len z toho hľadiska, že na obvyklom mieste, tak na KVP, kde žije on, obvyklé miesto je vo vnútri miestneho úradu, je tam nejaká vývesná tabuľa, kde sa pripne nejaký kus papiera. Naozaj si tu niekto myslí, že ľudia nemajú nič iné na starosti, len chodiť každú chvíľu pozerať sa na úrad, či tam niečo visí?

p. Knapík, primátor mesta Košice -  Uzavrel rozpravu a dal slovo návrhovej komisii. 

p. Badanič, poslanec MZ – Prečítal návrh na uznesenie.
Mestské zastupiteľstvo v Košiciach podľa § 31 stavebného zákona a podľa príslušných ustanovení Štatútu mesta Košice  schvaľuje 
1. zmeny a doplnky Územného plánu hospodársko–sídelnej aglomerácie Košice  
    v lokalite Čičky v zmysle spracovanej grafickej prílohy
2. doplnok ku Všeobecne záväznému nariadeniu mesta Košice č. 39/1998, 
     ktorým sa vyhlasuje záväzná časť Územného plánu hospodársko–sídelnej  
     aglomerácie Košice.
Berie na vedomie stanovisko nadriadeného orgánu územného plánovania.
Žiada primátora mesta Košice zabezpečiť uloženie zmeny Územného plánu hospodársko – sídelnej aglomerácie Košice na Útvare hlavného architekta mesta Košice, na Miestnom úrade mestskej časti Košice – Západ, na Miestnom úrade mestskej časti Košice – Sídlisko KVP, na Stavebnom úrade mesta Košice a na Krajskom stavebnom úrade v Košiciach.

Hlasovanie č. 26: za 45, proti -, zdržali sa 2.

p. Knapík, primátor mesta Košice -  Konštatoval, že uznesenie boli prijaté. 	Vyhlásil obedňajšiu prestávku.

––-     ––-     ––-

16. Zmeny a doplnky ÚPN HSA Košice, lokalita Hraničná ul.

p. Knapík, primátor mesta Košice – Ide o lokalitu v mestskej časti Barca. Vyzval 
hlavného architekta mesta, aby krátko uviedol materiál. 

p. Drahovský, hlavný architekt mesta Košice – Jedná sa o veľmi malú lokalitu, ktorá 
bola kedysi otočkou električky. Celé územie je vlastne v súčasnosti využívané ako priemyselná zóna s niekoľko málo administratívnymi budovami. Toto územie má byť využité na výstavbu multifunkčného komplexu. Má to byť administratívna budova, stravovane, aj nejaké malé obchody. Vzhľadom na to, že celé toto územie treba postupne kultivovať, tak prijali tento zámer a zmenili zónu. Toto územie bolo zatiaľ deklarované ako zeleň. Pri prejednávaní s Krajským úradom životného prostredia boli upozornení na postupnú stratu zelene v meste Košice a dospeli k dohodám, že pri takýchto úbytkoch zelene budú hľadať nové plochy v intraviláne mesta a konkrétne v tejto časti v budúcnosti budú zatiaľ nevyužívané územie, ktoré je na mape deklarované ako sivá zóna, meniť na  zeleň, o ktorú by sa mohol starať aj daný investor. Táto zmena prešla legislatívnym procesom a majú vyjadrenie Krajského stavebného úradu.

p. Knapík, primátor mesta Košice – Predložený materiál je s dôvodovou správou 
	a so všetkým, čo k tomu patrí a s uvedením dopadov. Otvoril k nemu rozpravu.

V rozprave vystúpili:

p. Halenár, poslanec MZ – Toto je jeden z pozemkov, ktoré sú v privátnej držbe. 
A hlasovaním poslancov mestského zastupiteľstva hodnota tohto pozemku prudko stúpne.
V dôvodovej správe je napísané, že územie je zaradené ako verejná zeleň a táto funkcia v danej časti mesta je slabo využívaná. Nevie, kto písal túto dôvodovú správu, ale našiel si čas a bol sa tam pozrieť. Nevidieť tam žiadne kríky, vôbec to nie je zanedbané. Dúfa, že p. Kočiš, ktorý to písal, mu teraz nejako vysvetlí, prečo je táto zeleň v jeho očiach slabo využívaná. Nikto nebude brániť rozvoju mesta aj v takýchto oblastiach, ale musia sa nájsť dôvody preto, aby aspoň nejaký lokálny problém tým, že zahlasujú za zmenu územného plánu, vyriešili. Mesto musí mať pripravené v databáze nevyriešených problémov, ktorá by sa mala tvoriť dnes a denne, aby vedelo takému investorovi predložiť čo treba riešiť. Myslí si, že tam sa určite nájde spoločná cesta a reč. Bude hlasovať proti len z toho dôvodu, že to nie je žiadna zanedbaná zeleň.
p. Knapík, primátor mesta Košice – Nakoľko sa do rozpravy nikto neprihlásil, 
uzavrel ju. P. Drahovský naznačil riešenie spôsob, ktorý bude kompenzáciou úbytku zelene.

p. Drahovský, hlavný architekt mesta Košice – Poslanec p. Halenár  má pravdu. 
V súčasnosti je to vlastne upravená plocha, upravil ju sám majiteľ. Vyklčoval aj stromy, aj kríky. Sám ho dal už do lepšieho stavu. Treba povedať, že dospeli k dohode pri jednaniach s úradmi životného prostredia, aby ďalšie plochy zelene a plochy, ktoré sú ináč využívané ako zeleň mohli deklarovať. Je to priestor aj pozdĺž komunikácie Južnej triedy. No je problém pri jednaní s majiteľmi, aby plochy, kde sú parkoviská vedeli lepšie zhodnotiť a dali tam výsadbu vyššej zelene.

p. Knapík, primátor mesta Košice – Rozprava už bola uzavretá, preto už slovo 
prihláseným nedal. Veci boli dostatočne vysvetlené. Takými situáciami sa treba zapodievať a hľadať model, ako to kompenzovať, s tým súhlasí. No tu je alternatíva, že už je pripravené územie, ktoré sa môže na tento účel rekultivovať a úbytok zelene sa pri realizácii investičného zámeru vykompenzuje. 
Požiadal návrhovú komisiu, aby predniesla návrh na uznesenie.

p. Melichárek, poslanec MZ – Predniesol návrh na uznesenie.
Mestské zastupiteľstvo v Košiciach podľa § 31 stavebného zákona a podľa príslušných ustanovení Štatútu mesta Košice schvaľuje 
1. zmeny a doplnky Územného plánu hospodársko-sídelnej aglomerácie Košice v lokalite Hraničná ul. v zmysle grafickej prílohy dokumentácie,
2. doplnok ku Všeobecne záväznému nariadeniu mesta Košice č. 39/1998, ktorým sa vyhlasuje záväzná časť Územného plánu hospodársko-sídelnej aglomerácie Košice.
Berie na vedomie stanovisko nadriadeného orgánu územného plánovania.
Žiada primátora mesta Košice zabezpečiť uloženie zmien a doplnkov Územného plánu hospodársko-sídelnej aglomerácie Košice na Útvare hlavného architekta mesta Košice, na Miestnom úrade mestskej časti Košice – Juh, na Stavebnom úrade mesta Košice - pracovisku Juh a na Krajskom stavebnom úrade v Košiciach.

Hlasovanie č. 27: za 41, proti 1, zdržal sa 3.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

17. Zmeny a doplnky ÚPN Z Barca, lokalita Hraničná ul.

p. Knapík, primátor mesta Košice – Jedná sa o zmenu zóny v tej istej lokalite.
	Nakoľko sa do rozpravy nikto neprihlásil, dal slovo návrhovej komisii. 

p. Melichárek, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 31 stavebného zákona a podľa príslušných ustanovení Štatútu mesta Košice schvaľuje
		1. zmeny a doplnky Územného plánu zóny Barca v lokalite Hraničná ul. v zmysle textovej a grafickej časti dokumentácie, 
		2. doplnok ku Všeobecne záväznému nariadeniu mesta Košice č. 47/2001, ktorým sa vyhlasuje záväzná časť Územného plánu hospodársko-sídelnej aglomerácie Košice,
Berie na vedomie stanovisko nadriadeného orgánu územného plánovania.
Žiada primátora mesta Košice zabezpečiť uloženie zmien a doplnkov Územného plánu hospodársko-sídelnej aglomerácie Košice na Útvare hlavného architekta mesta Košice, na Miestnom úrade mestskej časti Košice – Juh, na Stavebnom úrade mesta Košice - pracovisku Juh a na Krajskom stavebnom úrade v Košiciach.

Hlasovanie č. 28: za  44, proti -, zdržal sa 1.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

18. Zmeny a doplnky ÚPN HSA Košice, lokalita Kavečany - východ

p. Knapík, primátor mesta Košice – Tieto zmeny a doplnky zosúlaďujú zónu  HSA
	Košice v lokalite Kavečany – východ. 

p. Drahovský, hlavný architekt mesta Košice – V materiáli sa zosúlaďuje trasovanie 
komunikácie okolo obce Kavečany, teda obchvatu s územným plánom zóny aj so spracovanou dokumentáciou, podľa ktorej sú už vykupované pozemky a aby toto prebehlo v zmysle legislatívneho poriadku, aby tieto dve komunikácie boli aj v nadradenej dokumentácii zosúladené. Jedná sa o túto komunikáciu pri mestskej časti Kavečany, ktorá obchádza mestskú časť.

V rozprave vystúpili:

p. Kupec, poslanec MZ -  Pripomenul situáciu ohľadom výkupu pozemkov, lebo pri 
tejto zmene sú aj nesúhlasné stanoviská od určitého počtu občanov – necelých 20 a bolo by ich aj menej, pokiaľ by títo ľudia dostali adekvátnu, možno aj písomnú odpoveď na rôzne iné otázky, ktoré v súvislosti s výkupom a smerovaní obchvatu boli položené v rámci procesu výkupu a v rámci procesu zmeny zosúladenia územného plánu. Zúčastnil sa tých rokovaní i komunikácie s občanmi a keď nedostali odpoveď, ktorá im bola na tých rokovaniach ústne prisľúbená, všetko sa zúžilo len na cenu výkupu, ale otázky boli aj o inom.  Dokonca viacerí prehlásili, že nemajú problém s cenou, ale chcú odpovede na svoje otázky. Keďže ich nedostali, tak sa tiež podpísali medzi tých, ktorí nesúhlasia so zmenou územného plánu. 
V každom prípade je to potrebná zmena, mestská časť dala súhlas na túto zmenu, takže je potrebné schváliť to. A toto, čo naznačil prednesie v rámci interpelácii. 

p. Halenár, poslanec MZ – Na komisii výstavby a životného prostredia dosť veľa času
venovali tejto veci a tam odznel názor, ktorý sa mal stať súčasťou nejakého konkrétneho návrhu, ktorý tu mal starosta Kupec predniesť. Je prekvapený, že žiaden návrh tu nezaznieva. Nerozumie tomu. Išlo totiž o to, že by bolo jednoduchšie, keby tú zvyšnú časť lúk odkúpilo mesto bez toho, žeby sa tam vytvárali ďalšie podmienky pre tých ľudí, ktorí by sa mali cez cestu dostať k svojim  pozemkom. Nevie prečo to tu nezaznelo, keď tento bod sa končil tak, že zaznie návrh od poslanca p. Kupca, ktorý je zároveň aj starostom Kavečian.

p. Kupec, poslanec MZ -  Keď tam aj padol nejaký konkrétny návrh, nie je to také 
jednoduché. Ak si myslí, že áno, tak nech ten návrh prednesie p. Halenár. Je to totiž oveľa zložitejší problém, preto si myslí, že nie je vhodné v tomto bode pri zmene územného plánu riešiť. Urobí tak v rámci interpelácii. On sám bude rozhodovať o tom, ako bude postupovať v danej veci.

p. Knapík, primátor mesta Košice – Vysvetlilo sa to. Uzavrel rozpravu a dal slovo 
	návrhovej komisii. 

p. Melichárek, poslanec MZ – Prečítal návrh na uznesenie.

Mestské zastupiteľstvo v Košiciach podľa § 31 stavebného zákona a podľa príslušných ustanovení Štatútu mesta Košice schvaľuje
1. zmeny a doplnky Územného plánu hospodársko-sídelnej aglomerácie Košice
    v lokalite Kavečany - východ v zmysle grafickej prílohy dokumentácie,

2. doplnok ku Všeobecne záväznému nariadeniu mesta Košice č. 39/1998, 
               ktorým sa  vyhlasuje záväzná časť Územného plánu hospodársko-sídelnej 
               aglomerácie Košice,
Berie na vedomie stanovisko nadriadeného orgánu územného plánovania.
Žiada primátora mesta Košice zabezpečiť uloženie zmien a doplnkov Územného plánu hospodársko-sídelnej aglomerácie Košice na Útvare hlavného architekta mesta Košice, na Miestnom úrade mestskej časti Košice – Kavečany, na Stavebnom úrade mesta Košice - pracovisku Staré mesto a na Krajskom stavebnom úrade v Košiciach.

Hlasovanie č. 43, proti -, zdržali sa 2.

p. Knapík, primátor mesta Košice -  Konštatoval, že uznesenie bolo prijaté.

––-     ––-     ––-

19. Zmeny a doplnky ÚPN HSA Košice, lokalita Šaca - U.S.Steel

p. Knapík, primátor mesta Košice – V tomto prípade ide o hospodársko-sídelnú 
aglomeráciu, lokalita Šaca – U.S.Steel. Materiál s dôvodovou správou bol prerokovaný v komisiách a mestskej rade s odporúčaním prerokovať ho a schváliť. 

p. Drahovský, hlavný architekt mesta Košice – V danej lokalite Šaca  sa to týka troch 
miest. Je to U.S.Steel, rozšírenie skládky odpadu, ktorá je lokalizovaná popri trati. Toto je účelová komunikácia, čiže rozširujú sa plochy pre možnú skládku a lokalizovanú skládku nebezpečného odpadu. Prešlo to procesom EA. Uvažuje sa s ochrannou zeleňou, ktorá bude okolo skládky. 
Ďalšou lokalitou je  územie v mestskej časti Šaca, kde je kotolňa a v zmysle energetickej koncepcie mesta na diverzifikáciu zdrojov tu mestská časť Šaca vytvára a chce riešiť tepláreň a biomasu.
Treťou zmenou je vedenie energetických trás 400 kW a 110 kW napätia do predpolia U.S.Steelu plus vysokotlakového plynovodu a regulačnej stanice plynu na území pri U.S.Steele.  
To sú tri technické zmeny, ktoré sú riešené v tomto materiáli.

p. Knapík, primátor mesta Košice – Nakoľko sa do rozpravy nikto neprihlásil, dal 
slovo návrhovej komisii. 

p. Melichárek, poslanec MZ – Prečítal návrh na uznesenie.
Mestské zastupiteľstvo v Košiciach podľa § 31 stavebného zákona a podľa príslušných ustanovení Štatútu mesta Košice schvaľuje
1.	zmeny a doplnky Územného plánu hospodársko-sídelnej aglomerácie Košice  v lokalite Šaca – U.S. Steel v zmysle komplexnej dokumentácie,
2.	doplnok ku Všeobecne záväznému nariadeniu mesta Košice č. 39/1998, ktorým sa  	vyhlasuje záväzná časť Územného plánu hospodársko-sídelnej aglomerácie Košice.
Berie na vedomie stanovisko nadriadeného orgánu územného plánovania.
Žiada primátora mesta Košice zabezpečiť uloženie zmien a doplnkov Územného plánu hospodársko-sídelnej aglomerácie Košice v lokalite Šaca – U.S. Steel na Útvare hlavného architekta mesta Košice, na Miestnom úrade mestskej časti Košice – Šaca, na Stavebnom úrade mesta Košice - pracovisku č. 5  so sídlom na Miestnom úrade mestskej časti Košice - Šaca a na Krajskom stavebnom úrade Košice. 

Hlasovanie č. 30: za 44, proti -, zdržal sa -.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

20. Zmeny a doplnky ÚPN HSA Košice, lokalita Girbeš

p. Knapík, primátor mesta Košice – Materiál je v písomnej podobe, požiadal hlavného
	architekta mesta Košice, aby ho krátko uviedol.

p. Drahovský, hlavný architekt mesta Košice – Jedná sa o zosúladenie dokumentácie
pre rozvoj obidvoch mestských častí KVP aj Myslavy. Ide o to, aby komunikácia, ktorá je triedy B, bola napojená na Klimkovičovú. Aby Klimkovičová ulica v tomto mieste napojenia po Moskovskú triedu bola zosilnená, v dokumentácii sa hovorí o zdvojenej a o prepojení konca Klimkovičovej na Moskovskú triedu. Zaťaženie v meste už nebude také intenzívne a to ostatné zaťaženie sa prenesie na novú časť komunikácie. Toto bolo podmienkou možnosti výstavby a spriechodnenia územného plánu zóny Myslava.

V rozprave vystúpili:

p. Halenár, poslanec MZ – Mal návrh na doplnenie uznesenia. A to úplne na koniec, 
kde mestské zastupiteľstvo žiada primátora navrhol doplniť písm. b) žiada primátora mesta Košice zabezpečiť štúdiu predpokladaného zvýšenia hlučnosti a prašnosti dotknutých ulíc a oblastí. Takáto štúdia spolu s navrhovanými opatreniami minimalizovať dopady hlučnosti a prašnosti nech sa stane nedeliteľnou súčasťou zmien a doplnkov územného plánu hospodársko-sídelnej aglomerácie Košice v lokalite Girbeš a k tomu je treba zvoliť potrebné formálne kroky.
Prečo takýto návrh na uznesenie. Obyvatelia ulice Jána Pavla aj Klimkovičovej majú nejaký systém života, zvykli si na nejaké pohodlie, či nepohodlie, ktoré ich sprevádza. Ak dnes bez tohto doplnku bude mestské zastupiteľstvo súhlasiť s návrhom územného plánu, tak nikto nemusí brať na nich ohľad, nakoľko sa zmení ich život vplyvom nárastu počtu obyvateľov  o 15 tisíc, ktorí sa budú pohybovať a presúvať z kraja mesta do iných častí. Ak by sa prijal tento doplnok b), tak si myslí, že niekoľko sto ľuďom, možno tisícom ľudí by ukázali, že naozaj im záleží na ďalšej výstavbe mesta. Podotkol, že toto je zatiaľ iba idea mesta, nie je známy žiaden konkrétny investor vybraný a že mestu záleží na tom, aby sa minimalizovali dopady ďalšej investičnej výstavby na ich bežný život.

p. Kočiš, poslanec MZ – Nie je proti žiadnym štúdiám, ale z čoho sa má vypracovať 
štúdia? Momentálne sa rozhoduje o spôsobe využitia územia. Vie sa, čo tam má byť, ale ešte sa nevie, ako to bude vyzerať. Táto štúdia je až následný krok. Tu je postupnosť a tá prašnosť a vplyv hluku, tak k tomu bude musieť štúdiu vypracovať investor v rámci EA tak či tak.  Musí to dokumentovať. Nemyslí si, že sa toto opomenie. 

p, Drahovský, hlavný architekt mesta Košice – Tá protihluková štúdia je šiestou 
podmienkou v technickej infraštruktúre. Sú to záväzné regulatívy. Výstavba na riešenom území, ktorá bude prístupná cez Klimkovičovu ulicu, alebo ulicu Jána Pavla je podmienená dobudovaním prepojením Moskovská – Klimkovičova, časť plánovanej zbernej komunikácie Klimkovičova.  A teraz táto podmienka, ktorú predniesol poslanec p. Halenár – je možné doplniť bod 7 – Realizovať opatrenia s dopadom na prašnú a protihlukovú ochranu v zmysle ďalšej realizovanej štúdie. Takto to budú zabezpečené v doplnení regulatívov. Len je to potrebné naformulovať, aby uznesenie bolo takto deklarované.
Ináč to, čo povedal poslanec p. Kočiš, je normálny proces, že pri projekte musí byť spracovaná EA a jej súčasťou sú protihlukové a protiprašné opatrenia, takže je to zabezpečené aj normálnym stavebným procesom. 

p. Knapík, primátor mesta Košice -  Bolo poskytnuté vysvetlenie, k jednému postoju, 
	k druhému názoru, treba o tom rozhodnúť. Odovzdal slovo návrhovej komisii. 

p. Melichárek, poslanec MZ – Návrhovej komisii bol doručený doplňujúci návrh
poslanca p. Halenára, ktorý v pôvodnom texte navrhovaného uznesenia v časti žiada primátora mesta Košice navrhol doplniť písm. b) zabezpečiť štúdiu predpokladaného zvýšenia hlučnosti a prašnosti dotknutých ulíc a oblastí. Takáto štúdia spolu s navrhovanými opatreniami minimalizovať dopady hlučnosti a prašnosti nech sa stane nedeliteľnou súčasťou zmien a doplnkov územného plánu hospodársko-sídelnej aglomerácie Košice v lokalite Girbeš a k tomu je treba zvoliť potrebné formálne kroky.

Hlasovanie č. 31: za 8, proti , zdržali sa 32.

p. Knapík, primátor mesta Košice – Konštatoval, že uznesenie nebolo prijaté.

p. Melilchárek, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 31 stavebného zákona a podľa príslušných ustanovení Štatútu mesta Košice schvaľuje
1. zmeny a doplnky Územného plánu hospodársko-sídelnej aglomerácie Košice 
v lokalite Girbeš v zmysle komplexnej dokumentácie 
2. doplnok ku Všeobecne záväznému nariadeniu mesta Košice č. 39/1998, ktorým sa vyhlasuje záväzná časť Územného plánu hospodársko-sídelnej aglomerácie Košice.
Berie na vedomie stanovisko nadriadeného orgánu územného plánovania.
Žiada primátora mesta Košice zabezpečiť uloženie zmien a doplnkov Územného plánu hospodársko-sídelnej aglomerácie Košice na Útvare hlavného architekta mesta Košice, na Miestnych úradoch mestských častí Sídlisko KVP, Myslava, na Stavebnom úrade mesta Košice - pracovisku Západ a na Krajskom stavebnom úrade Košice.

Hlasovanie č. 32: za 44, proti -, zdržali sa 2.

p. Knapík, primátor mesta Košice – Konštatoval, že uznesenie bolo prijaté.
––-     ––-     ––-

21. Rozbor hospodárenia mesta Košice k 30.9.2009

p. Knapík, primátor mesta Košice – Je predložený rozbor hospodárenia za tri štvrťroky
roku 2009. Materiál aj s prílohami je v písomnej podobe. Je to obraz hospodárenia mesta za tých 9 mesiacov. K rozpočtu a hospodáreniu sa niekoľkokrát vracali. V priebehu tých 9 mesiacov boli 4 úpravy rozpočtu, štvrtá bola v októbri. Každý veľmi dobre vie, aký bol vývoj príjmov a čo všetko bolo treba urobiť, aby sa udržalo konsolidované hospodárenie, aby sa nevyrábal schodok. Toľko na úvod, otázky a prípadné nejasnosti, ktoré by z rozboru hospodárenia vyplynuli zodpovie.
Nakoľko sa do rozpravy nikto neprihlásil, dal slovo návrhovej komisii. 

p. Melichárek, poslanec MZ – Prečítal pôvodný návrh na uznesenie. 
Mestské zastupiteľstvo v Košiciach v zmysle § 6 ods. 2 písm. c) Štatútu mesta Košice berie na vedomie Rozbor hospodárenia mesta Košice k 30. 9. 2009.
Schvaľuje povolené prekročenie bežných výdavkov v Programe 4: Školstvo pri dosiahnutí vyšších príjmov v tomto odvetví k 31. 12. 2009.
Poveruje primátora mesta Košice v súlade so zákonom 369/1990 Zb. § 11 ods. 4 písmeno b) v znení neskorších predpisov a zákonom č. 583/2004 Z. z. § 14 ods. 1 v znení neskorších predpisov realizovať v mesiaci december 2009 nevyhnutné presuny rozpočtovaných prostriedkov v rámci schváleného rozpočtu na úrovni celkových príjmov a výdavkov.

Hlasovanie č. 33: za 41, proti 1, zdržali sa 4.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

22. Návrh 5. zmeny programového rozpočtu mesta na rok 2009

p. Knapík, primátor mesta Košice – Ide o drobnú zmenu programového rozpočtu na 
rok 2009. Myslí si, že špeciálne to netreba uvádzať. Je tam krátka dôvodová správa s návrhom na uznesenie. 
Otvoril k tomuto materiálu rozpravu.

V rozprave vystúpili:

p. Buraš, poslanec MZ – Kto si prečítal túto 5. úpravu rozpočtu, určite mu neušlo, 
akým spôsobom je zdôvodnená podpora basketbalového klubu Dobrí anjeli. Citoval: „Účelom dotácie je vytvoriť hráčkam a mládeži basketbalového klubu Dobrí anjeli Košice také finančné a materiálovo-technické zázemie, aby mohli úspešne reprezentovať mesto ako Európske hlavné mesto kultúry v Európskej súťaži Eurolige žien.“
Nemá nič proti basketbalistkám, ani proti ich podpore, ale dnes sú tu basketbalistky, v minulom roku mesto hasilo basketbalistov, potom prídu plavci, karatisti, kulturisti. Mesto má dokonca aj Koncepciu športu a mládeže, na základe ktorej pravidelne dotuje a nemalými finančnými čiastkami práve mládež. Vie, že treba pomôcť mládeži, čo sa týka futbalu, voči tomu nič nemá, hoci sa to v budúcnosti bude musieť riešiť iným spôsobom, ale teraz sa hasí tento problém. Je však výhradne proti tomu, aby mesto dalo Danaxu, s.r.o. Dobrí anjeli 100 tis. eur, čo predstavuje 3 mil. Sk v čase, keď viac ako 60 detských ihrísk v Košiciach musí byť likvidovaných, pretože nespĺňajú normy a smernice Európskej únie, v čase, keď mestu chýbajú parkovacie miesta, v čase, keď je tu problém s bezpečnosťou, v čase, keď treba riešiť otázky cestovného ruchu a teraz mesto dáva 100 tis. eur spoločnosti s ručením obmedzeným na basketbalový klub. Myslí si, že je to neetické, nemorálne. Vyzval a apeloval poslancov, aby zvážili, kam dajú tieto peniaze. 
Pripravil preto aj návrh na uznesenie, ktorý prečítal. 
Mestské zastupiteľstvo v Košiciach v zmysle § 6 ods. 2 písm. c) Štatútu mesta Košice schvaľuje 5. zmenu programového rozpočtu mesta Košice na rok 2009 
Príjmová časť 
– bežné príjmy – dane za tovary a služby za uloženie odpadu 	+ 135 tis. €
Výdavková časť
- bežné výdavky – program 3 Zdravé mesto				+ 135 tis. €
Schvaľuje dotáciu v zmysle VZN mesta Košice č. 66
A.. Rozvoj a podpora mládežníckeho športu				+   35 tis. €
      Na úhrady platov trénerov, mládežníckych družstiev 
      pracujúcich s MFK  vo výške  19.600 €
      a nákladov na telocvične a športové areály, ktoré súžia na tréningový
      proces  mládežníckych družstiev a prípravy spolupracujúcich s MFK
      vo výške 15.400 €
B.  Revitalizácia a výstava  nových detských ihrísk zodpovedajúcich
	      normám , právnym normám a smerniciam, predpisom EÚ	+  100 tis. €
	Písomný návrh  odovzdal návrhovej komisii. 

p. Petrvalský, poslanec MZ – Podobný je aj názor komisie školstva, športu a mládeže,
že skutočne je veľmi nešťastný presun 100 tis. eur profesionálnemu basketbalovému družstvu. Tých 35 tis. eur komisia ponechala pre mládežnícke kluby MFK, ale tých 100 tis. eur navrhuje presunúť do budúcoročného rozpočtu, do programu 3 Zdravé mesto, položky 08.10 Dotácie v zmysle VZN č. 76 šport.

p. Jeník, poslanec MZ – Faktická poznámka. V plnom rozsahu podporil predložený 
návrh komisie športu, ktorý predložil poslanec p. Petrvalský a myslí si, že má to nielen logiku, ale aj vážne opodstatnenie pre mesto Košice. 

p. Melichárek, poslanec MZ – Reagoval na predrečníkov, ktorí hovorili o Koncepcii 
športu a aké je nemorálne dávať peniaze do basketbalu, lebo potom príde niekto iný a tiež si bude pýtať takúto dotáciu. Poukázal na to, že v Košiciach existujú aj iné profesionálne kluby, ktoré už mesto podporilo a to nemalou finančnou čiastkou a myslí si, že nerobia také dobré meno mestu, ako robí basketbalový klub, ktorý momentálne hraje pod názvom Dobrí anjeli Košice. Myslí si, že aj v tom je symbolika, keď tento klub podporuje neziskovú organizáciu, ktorá plní aj charitatívne ciele. Mali by podporiť klub, ktorý šíri dobré meno Košíc  a potom ozaj sa držať koncepcie a nedávať finančné dotácie aj iným profesionálnym klubom, ktoré pôsobia na území mesta Košice.

p. Buraš, poslanec MZ – Faktická poznámka. Veď donedávna basketbalový klub 
fungoval pod názvom Kosit 2013 a aj vtedy mesto podporovalo rôzne jeho aktivity. Preto to netreba brať ako jednorazovú záležitosť. Mesto podporuje šport, no nepovažuje za správne v tejto chvíli takouto sumou podporiť toto družstvo. Ak má ísť pod hlavičkou EHMK, tak nech sa tie peniaze zoberú z EHMK, nech oni dajú 100 tis. eur. To je všetko.

p. Knapík, primátor mesta Košice -  Uzavrel rozpravu a dal slovo návrhovej komisii.

p. Melichárek, poslanec MZ – Návrhová komisia dostala dva pozmeňujúce návrhy.
	Prvý predložil poslanec p. Buraš v znení:
Mestské zastupiteľstvo v Košiciach v zmysle § 6 ods. 2 písm. c) Štatútu mesta Košice schvaľuje 5. zmenu programového rozpočtu mesta Košice na rok 2009 
Príjmová časť 
– bežné príjmy – dane za tovary a služby za uloženie odpadu 	+ 135 tis. €
Výdavková časť
- bežné výdavky – program 3 Zdravé mesto				+ 135 tis. €
Schvaľuje dotáciu v zmysle VZN mesta Košice č. 66
A.. Rozvoj a podpora mládežníckeho športu				+   35 tis. €
      Na úhrady platov trénerov, mládežníckych družstiev 
      pracujúcich s MFK  vo výške  19.600 €
      a nákladov na telocvične a športové areály, ktoré súžia na tréningový
      proces  mládežníckych družstiev a prípravy spolupracujúcich s MFK
      vo výške 15.400 €
B.  Revitalizácia a výstava  nových detských ihrísk zodpovedajúcich
	      normám , právnym normám a smerniciam, predpisom EÚ	+  100 tis. €

Hlasovanie č. 34: za 13, proti 1, zdržalo sa 31.

p. Knapík, primátor mesta Košice – Konštatoval, že návrh nebol prijatý.

p. Melichárek, poslanec MZ – Prečítal pozmeňujúci návrh poslanca p. Petrvalského.
Mestské zastupiteľstvo v Košiciach v súlade s § 6 ods. 2 písm. b) Štatútu mesta Košice nesúhlasí s dotáciou pre basketbalový klub Dobrí anjeli Košice vo výške 100 tis. eur. Tieto prostriedky navrhuje presunúť do rozpočtu mesta Košice na rok 2010 do programu 3 Zdravé mesto, položky 08.10 Dotácie v zmysle VZN č. 76 šport.

Hlasovanie č. 35: za 20, proti 2, zdržalo sa 22.

p. Knapík, primátor mesta Košice -  Konštatoval, že uznesenie nebolo prijaté.

p. Melichárek, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. c) Štatútu mesta Košice schvaľuje
A) 5. zmenu programového rozpočtu mesta Košice na rok 2009
Príjmová časť
	Bežné  príjmy							+    135 000,- €
Dane za tovary a služby – za uloženie odpadu 		         	+     135 000,- €
Výdavková časť
Bežné výdavky							+     135 000,- €
Program 3:   Zdravé mesto						+     135 000,- €
B) dotáciu v zmysle VZN mesta Košice č.76 pre DANNAX SPORT, s.r.o. – BK DOBRÍ ANJELI Košice, za účelom zabezpečenia prípravy Basketbalového klubu DOBRÍ ANJELI Košice v Eurolige žien v roku 2009, v súlade s Koncepciou rozvoja športu v meste Košice,  v celkovej sume 100 000,- €.

Hlasovanie č. 36: za 29, proti 4, zdržalo sa 11.

p. Knapík, primátor mesta Košice -  Konštatoval, že uznesenie bolo prijaté.

––-     ––-     ––-

23. Programový rozpočet mesta Košice na roky 2010 – 2012

p. Knapík, primátor mesta Košice – Tento bod je jedným z kľúčových bodov 
programu mestského zastupiteľstva. Stručne uviedol tento materiál. Samospráva prechádza do budúceho roku s parametrami, ktoré z hľadiska východísk očakávaných príjmov sú  veľmi zlé, alebo nie také, ako by očakávali. Mesto sa dostáva na úroveň, kedy v tej nevyhnutnej miere bude musieť zabezpečiť to, čo zákon ukladá samospráve v tých kľúčových funkciách. V ostatných oblastiach sa počíta s úsporou, so šetrením, s redukciou. 
Pripravený návrh rozpočtu je rozpočet pre krízu, tak aby finančnú situáciu  vedelo mesto v budúcom roku ustáť. Je pripravený ako kritický. Ak by sa situácia v priebehu budúceho roka  vyvíjala priaznivejšie, či už vo vlastných príjmoch, v oblastí daní od právnických osôb, či v iných oblastiach, tak k rozpočtu sa dá vždy vrátiť. To čo bude prichádzať naviac sa vie rozpustiť do tých oblastí, ktoré to budú najviac potrebovať, na základe schválených úprav rozpočtu. Verí, že mestské časti, mestské podniky a všetci tí, čo sú na rozpočet naviazaní, pochopia situáciu, lebo s tým sa budú musieť vyrovnať všetci, verí, že pochopia príjmu tento návrh, aby kritéria a mantinely aj v zmysle schváleného rozpočtu už od januára budúceho roka mali nastavené.

V rozprave vystúpili:
p. Boritáš, poslanec MZ – Vzhľadom na situáciu, ktorá vo financiách a hospodárení 
mesta v Košiciach existuje, rokovali so zástupcami mesta Košice aj poslanecké kluby a dohodli sa na jednom spoločnom pozmeňujúcom návrhu. Prečítal ho a stručne zdôvodnil. 
Mestské zastupiteľstvo v Košiciach podľa § 6 ods. 2 písm. c) Štatútu mesta Košice schvaľuje 
Finančné operácie – príjmy 
– prevod z rezervného fondu vo výške 				+ 585 tis. eur. 
Toto je len bežná finančná operácia, presun do rezervného fondu, z ktorého sa bude čerpať na tieto výdavky:
Výdavky:
Program č. 3 Zdravé mesto
-	podprogram č. 6 podpora športových zariadení aktivita 2
mestský futbalový klub, bežný transfer 			+ 330 tis. eur
Zdôvodnenie: je to iba 50 percentá čiastka z plánovanej sumy v zmysle platných predpisov akciovej spoločnosti, ktorú založilo mesto. Je to na úhradu výdavkov za I. polrok na ukončenie sezóny. Ako sa bude postupovať ďalej, o tom bude mesto uvažovať.
Program č. 7 Služby občanom
-  podprogram č. 6 mestské časti, aktivita 1, účelové 
    transfery pre mestské časti, MČ Staré mesto – bežný transfer
    na prevádzku Krytej plavárne a múzea V. Löfflera	 	+ 100 tis. eur
Je to celomestský záujem, slúži všetkým obyvateľom mesta, zvážili to aj ostatné mestské časti. Bude sa musieť ďalej zvážiť, ako sa naloží s tou mestskou plavárňou. Boli úvahy, či ju nezobrať do správy mesta, ale zatiaľ je navrhnutá táto úprava. 
Program č. 4 Školstvo
-  podprogram C Neprávne subjekty, aktivita 11 Školské zariadenia, MŠ   
   Žižkova – výmena okien a oprava fasády, bežné výdavky 	+ 150 tis. eur
Ide o celomestský záujem, lebo táto rekonštrukcia je nevyhnutná.
Program č. 2 Mesto kultúry, 
-  podprogram č. 1 Systém podpory rozvoja kultúry v meste, 
   aktivita 3 Ostatné kultúrne služby Klub národnostných menšín 
   a Pamätná izba Sándora Márayho, bežné výdavky		+   5 tis. eur
Je to tiež všeobecný záujem mesta a v rámci tolerancie, ktorá funguje v tomto meste zatiaľ na výbornej úrovni. Predpokladá, že aj tento návrh bude podporený.
	Svoj pozmeňujúci návrh predložil v písomnej forme návrhovej komisii. 

p. Buraš, poslanec MZ – Tento materiál, ktorý má skutočne vyše sto strán textu, nie je
jednoduché naštudovať to, vedieť sa v ňom zorientovať, treba sedieť nad tým niekoľko dní a nocí, aby vedel reagovať na uvedené čísla a pochopil, čo sa vlastne plánuje na budúci rok a akým spôsobom chce mesto veci riešiť. Nechcel ísť do všetkých podrobností, ale mal niekoľko pripomienok k tomuto návrhu rozpočtu, prípady, ktoré ho zaskočili, alebo sa mu zdali problémové.
V príjmovej časti sa ráta  daň za psa je uvedené, že sa vyberie suma vyššia 16.443 eur viac, ako v roku 2009. Na základe čoho je tento predpoklad? Je v Košiciach viac psov? Ak sú to nedoplatky, ako sa vymôžu, keď ľudia strácajú prácu. Nevie, podľa čoho sa vypočítalo toto číslo.
V programe 1 na Luníku IX je z rozpočtu mesta výstavba bytov na Hrebendovej ulici a asanácia bytového domu. Hovorilo sa o tom na predposlednom zastupiteľstve, kde upozorňoval, že BPMK dával vypracovať statický plán Podjavorinskej a vtedy informoval aj listom a vytekaní fekálií. Dnes sa ide pomaly búrať aj tento objekt na budúci rok a to je začiatok konca, pretože aj ďalšie bloky sú v zlom stave a bude tam treba investovať ďalšie peniaze. V rozpočte na rok 2010 je na to vyčlenených 815 tis. eur, čo je viac ako 25 mil. korún. 
V programe 2 Mesto kultúry v kalendáre významných podujatí na 17 podujatí je naplánovaných 30 tis. eur a na 3 podujatia 25 tis. eur. Na cestovný ruch sa dáva o 37.663 eur menej, ale v príjmoch daň za ubytovanie sa očakáva o 5 tis. eur viac aj napriek tomu, že hotelieri konštatujú pokles návštevnosti o niekoľko desiatok percent. Podľa osobných stretnutí s niektorými hoteliermi je to aj viac ako 30 až 38  %. Ľudia nenavštevujú Košice, ale mesto očakáva väčší príjem. 
EHMK – služby – také isté číslo ako v tomto roku. 680.476,- €, bez vysvetlenia, čo je pod službami myslené. Ak sa k tomu priráta 1,5 mil. eur v kapitálových výdavkoch, to je viac 2,2 mil. eur, čo predstavuje viac ako 60 mil. korún. Neskutočné číslo. Áno, Gracz bol v roku 2003 hlavným mestom kultúry, bol tam pred dvomi týždňami a skončilo to tak, že pred dvomi rokmi predali jednu atrakciu, ktorá bola symbolom EHMK. Nehovorí o Peczi, ktoré malo problém pripraviť projekt tak, aby ho na budúci mesiac vedel odštartovať a začali až v apríli, lebo mali problémy. 
V programe Doprava sú projektové položky práce a štúdie za 100 tis. eur, výkup pozemkov 165 tis. eur, detské ihrisko údržba 3 tis. eur, mesiac bezpečnosti 8,3  tis. eur. V tomto roku to mesto nepotrebovalo, na budúci rok to potrebuje. Prečo? Nuž ide volebný rok. A ročné dáva mesto do DPMK 15 mil. eur. Skutočne možno by stálo za to zvažovať, ako ďalej s DPMK, lebo 15 mil. eur nie je malá suma, ktorá ide do tohto podniku z rozpočtu mesta.
Program 8 Reprezentačné dary, viac ako tento rok, tlmočenie, preklady, právne služby 23 tis. eur, viac ako tento rok, fond primátora viac ako tento rok, spolupráca s partnerskými mestami je v tomto roku v rozpočte nula, na budúci rok je 45 tis. eur, poslanci, primátor, viceprimátori – nehovorí sa nič, koľko sa tam šetrí. Je tiež myslené na vystúpenia s médiami, nehovoriac o bode 9 interné služby, kde skutočne na právne služby je plánovaných viac ako pol mil. eur a keď si zoberie správu hlavného kontrolóra mesta, ktorý hovorí, že faktúry za poradenské a konzultačne služby k 30.6.2009 boli v celkovej sume 1.190.167,- eur. Neskutočné číslo. A v rozpočte je ďalších 450 tis. eur.
Aj z toho dôvodu na základe  pripomienok pripravil návrh na zmenu rozpočtu.

p. Knapík, primátor mesta Košice – Upozornil p. Buraša na čas a požiadal ho, aby 
pristúpil k návrhu na uznesenie, lebo tieto drobné detaily má každý poslanec v materiáli.
p. Buraš, poslanec MZ – Predniesol svoj pozmeňujúci návrh na uznesenie.
	Mestské zastupiteľstvo v Košiciach schvaľuje tieto úpravy:
	Program 2 Mesto kultúry, 
podprogram 1 Kalendár významných podujatí			+   70.000 €
podprogram 4 Festival sakrálneho umenia			+     5.000 €
Rok kresťanskej kultúry						+     2.500 €
Podpora činnosti ekumenického spoločenstva			+     1.500 €
Podprojekt 7, reklama v odborných publikáciách		+   50.000 €
Propagačné materiály 						+   50.000 €
Projekt 8 EHMK							+  476.332 €
Podprojekt 4 Správa mestskej zelene Košice, detské ihriská	+  200.000 €
Program bezpečnosť, podprojekt 1, osobné motorové 
vozidlo pre Mestskú políciu					+   10.000 €
Program 8, plánovanie manažment a kontrola
podprojekt 1- tlmočenie, preklady, právne a iné služby	+     2.000 €
	Spolupráca s partnerskými mestami				+    10.000 €
	Podprojekt 3 poslanci mestského zastupiteľstva, primátor
	a námestníci, mzdy 							+  222.558 €
	Poslanci mestského zastupiteľstva, primátor a námestníci,
	služby									+    85.367 €
	Program 9 Interné služby, 
podprojekt 1 advokátske, komerčné a iné právne služby	-   250.000 €
Výstavba parkovacích miest					+  160.000 €
Útulok pre psov							+    10.000 €
Návrh odovzdal návrhovej komisii. 

p. Halenár, poslanec MZ – Faktická poznámka. K tej dani za psa. Myslí si, že je 
najvyšší čas, aby si primátor mesta urobil ďalšiu poznámku a pre rok 2010 uvažovať so zrušením dane za psov, alebo s nejakou motiváciou, čo sa týka dane za psa. Najlepšie by bolo zrušiť túto daň. Značná časť občanov tohto mesta má pocit, že tým že zaplatí daň za psa, môže nechávať trus psa na zeleni. Netrúfa si povedať, koľko je takých ľudí, ale je to značný počet. Ide len o to, či tá kompenzácia je dostatočná. Daň za psa je ľuďmi chápaná a niekedy aj ním ako trest za to, že niekto má psa. Keď ľuďom vo svojom volebnom obvode hovoril, že tie peniaze padajú do jedného veľkého vreca a nikto nevie, že akým spôsobom sa dostávajú naspäť k tým, ktorí tú daň platia, tak všetci boli rozčarovaní. Ak by sa podarilo motivovať ľudí viacej zberať trus po svojich psoch aj v podobe zrušenia dane, zvýšila by sa spokojnosť a kvalita života v tomto meste, ako aj jeho čistota.

p. Rusnák, poslanec MZ – Jeho návrh, ktorý sa chystá predložiť nebude mať 
momentálne dopad na výšku rozpočtu. Jedná sa o návrh, ktorý sa viaže k rozpočtu na rok 2010, ale aj k finančným prostriedkom, ktoré by do mesta ešte len mali prísť. Iste všetci zachytili, že vláda SR schválila na kompenzáciu pre obce a mestá Slovenska čiastku zhruba 100 mil. eur a pre budúci rok to má byť ďalších 40 mil. eur na dofinancovanie, ktorá by mala prísť zhruba v apríli 2010. Pre Košice by to malo byť niečo cez 7 až 7,5 mil. eur oproti návrhu rozpočtu, ktorý je dnes predložený.
Preto po prerokovaní a schválení v Rade starostov predniesol návrh na uznesenie.
Mestské zastupiteľstvo v Košiciach žiada primátora mesta Košice, aby po poukázaní štátnej dotácie pre rok 2010 vyčlenil čiastku totožnú s čiastkou určenou v roku 2009 na účelovú dotáciu pre mestské časti mesta Košice

p. Horváth, poslanec MZ – Chcel dať pozmeňujúci návrh ohľadom mestskej časti 
Luníka IX, ale pokiaľ tu budú predsudky, tak riešenie sa nenájde. Vidí, že primátor mesta  predsudky nemá, čo je dobré. Niektorí starostovia však predsudky majú, no rómovia, či cigáni sú občanmi mesta Košice. 
Mestskej časti sa s vyčlenenej sumy 19.930,- € viazaných voči veriteľovi Východoslovenskej vodárenskej spoločnosti. Jednu exekúciu zaplatia, ďalšia sa blíži, lebo tie mesačné zálohové platby nejdú tak, ako by mali. Toho by sa mali vyvarovať a pripraviť nejaké riešenie.  Určité riešenia sú a pokiaľ sa nebudú účelovo viazať peniaze mestskej časti, tak sa tam neurobí nič. Jemu to tak pripadá, že primátor mesta je zároveň aj starostom mestskej časti, lebo on prijíma potrebné opatrenia a podpisuje dokumenty. Pokiaľ by sa to neurobilo na meste, tak mestská časť neurobí nič. Ani cesty, ani verejné osvetlenie, ani by sa nevyplácali pozdĺžnosti. Vie sa, že je tam veľmi zlé hospodárenie. Naozaj, bolo by potrebné tam už niečo urobiť, napr. nútenú správu. Veď voda netečie, ako by mala, hovorí sa, že bude tiecť iba hodinu denne, no nevidia sa tie následky. Kanalizácia sa zapchala. Z toho budú ešte väčšie škody. Rozmnožili sa tam hlodavce, potkany – je tu hrozba epidémie. Odpad z kanalizácie vyviera von na ulicu, chodia po tom deti, ľudia, behajú tam hlodavci. Nemuselo dôjsť ani k búraniu blokov, keby sa už pred tým robili určité opatrenia. Ak sa na Luníku IX nepustí normálne voda,  tak tam vypukne epidémia a zase to bude nápor na rozpočet. Požiadal primátora mesta, aby zvolal sedenie k tejto problematike. Možno keby sa zaplatili faktúry za vodu, tak by sa to vyriešilo, no vie, že toto nie je možné, preto treba hľadať iné možnosti. Bol sa vedúcou oddelenia p. Dudovou, aj za konateľom Vodárenskej spoločnosti. Mali by sa prijať opatrenia, ktoré by zabezpečili prevenciu, ale aj represiu.

p. Knapík, primátor mesta Košice – V najbližších dňoch má plánované stretnutie
s pánom starostom, aj novým prednostom mestskej časti Luník IX a bolo by dobré, keby bol na rokovaní prítomný aj p. Horváth, aby to spolu prebrali. Po spoločnej dohode stanovia model, v čom sa dá pomôcť, lebo všetky problémy sa nebudú dať vyriešiť.

p. Gamcová, poslankyňa MZ – Mala niekoľko pripomienok, pretože si myslí, že 
akýkoľvek návrh na zmenu rozpočtu, alebo pozmeňujúci je vopred odsúdený na zánik, nakoľko toto zastupiteľstvo má vopred schválené a dohodnuté politické rozhodnutie, ako to bolo v prípade kontrolóra. Reagovala na to, čo povedal p. Boritáš, lebo rozpúšťať rezervný fond na aktivity súkromných klubov nepovažuje za správne, pretože si myslí, že má byť použitý na niečo celkom iné. Rezervný fond by mal slúžiť buď na nejaké kapitálové výdavky, alebo na niečo vážne na čo mesto nemá. Pred niekoľkými hodinami svojim hlasovaním zaťažili občanov mesta tromi splátkami za odpad, aby sa ušetrilo 25 tis. eur. Očakávala, že aj vedenie mesta v tomto rozpočte prejaví a ukáže občanom, že je schopné najskôr ušetriť na sebe a na vlastnej réžii a potom bude zaťažovať občanov. To, čo povedal p. Buraš, sú naozaj vážne veci. Nielen advokátske a iné právne služby. Tie iné právne služby zdôraznila, lebo si myslí, že nie sú až také podstatné. Ale sú to aj ďalšie veci, ako sú jazykové mutácie web stránky. V tomto krízovom období sú to vyhodené peniaze, ktoré tu nemuseli byť. Tu sa boria s tým, aby sa napĺňali zákonom predpísané služby, dotovať školy, ktoré stále bojujú s nedostatkom peňazí a ďalšie a ďalšie veci.
Toto ju, ako zástupcu občanov, veľmi trápi. Nemôže súhlasiť s tým, aby interné služby, odmeny nielen poslancov, odmeny celého tohto štábu, vedenia mesta, myslí si, že mali byť krátené minimálne na 50 %. Naozaj nedáva žiaden návrh, lebo si myslí, že je to úplne zbytočné v tomto zastupiteľstve.

p. Halenár, poslanec MZ – Tiež nedáva žiaden návrh na zmenu. Je toho istého názoru,
ako poslankyňa p. Gamcová. Nakoniec nemyslí si, že je to až taká katastrofa, keby ten rozpočet mal čísla, ktoré by odrážali nielen to, čo sa udialo, ale s akou efektivitou budú míňané peniaze do budúcnosti. 
Venoval sa len dvom položkám. Položka MFK – tu im bolo niekoľko rokov neustále zdôrazňované, naposledy si pamätám poslanca p. Bereša, ktorý tvrdil, že to tam skrátka musí byť, musí tam byť konkrétna suma, pretože sú také zmluvy podpísané s MFK. Na komisii životného prostredia sa pýtal p. Dlhého, zástupcu riaditeľa MMK, že prečo je v kolónke pre MFK nula, že to bude v rozpore s nejakou zmluvou, na čo mu povedal, že nijaká zmluva o tom nič nehovorí, že mesto je povinné dávať peniaze. Požiadal, aby poslanci dostali jasnú informáciu v tomto zmysle, aby tu už druhý krát nemuseli čeliť informáciám, ako v prípade parcely, kde bola nádherná tráva a v dôvodovej správe sa písalo, že sa to nevyužíva, dokonca na komisii odznelo, že je to zanedbané územie, aby nemuseli považovať časť informácií, ktoré dostávajú poslanci za nie zodpovedajúce realite.
Druhá vec je správa magistrátu. Pýtal sa, či v tej položke, ktorá je tu uvedená, sú peniaze na odchodné pre ďalších ľudí z magistrátu. Bolo mu odpovedané, že nie a že ďalší odliv ľudí z magistrátu je niečo, čo privedie prácu na magistráte do veľmi vážnych problémov vzhľadom na to, ako sú ľudia vyťažení. Niekde tu musí byť veľký problém. Primátor mesta je vrchný manažér tohto mesta. Z niektorých vyjadrení pracovníkov magistrátu cítiť, že sú zavalení prácou, ktorá im komplikuje život, že to nie je množstvo práce, ktoré smeruje k nejakej efektívnej činnosti, že za nimi potom vidieť nejaký konkrétny výsledok práce, ale že sú to často úlohy, ktoré ich v tej práci vlastne brzdia. Možno ani primátor, ani on tu nebudú sedieť na budúci rok, no sú povinní pripraviť pôdu pre tých, čo prídu po nich, aby mohli lepšie a efektívnejšie riadiť toto mesto. Tie výdavky sú šialené. Sú obrovské. Kedy sa pristúpi k riešeniu mestskej hromadnej dopravy? To je len otázkou času. Veď sú to obrovské peniaze, ktoré idú do dopravného podniku. To už volá po riešení. Nie je možné pozerať sa na to len tak, lebo dopravný podnik nemá dostatok peňazí. Áno, keď niekto poskytuje monopolné služby, tak stále natrčí tu ruku. A to čo sa deje aj teraz s tým OutClaimom, kedy získajú nejaké nové informácie? 
Manažérom mesta preteká cez ruky neefektívne veľké množstvo peňazí a pritom na druhej strane s zúfalo potrebné, či ide o čistotu, hluk  a ďalších základných povinností, ktoré by mesto malo zabezpečovať pre občanov tohto mesta.

p. Jenčová, poslankyňa MZ .- So všetkou vážnosťou si dovolila tvrdiť, že takýto zlý 
rozpočet toto mesto nepamätá. Skutočne na dôležité funkcie mesta sa peniaze nenašli a našli sa peniaze na iné veci, o ktorých si myslí, že pre život mesta nie sú až také dôležité, napríklad suma na deratizáciu ostala na takej istej úrovni, ako bola v minulom roku. Pritom všade behajú potkany, no deratizujú sa len objekty a na verejné priestranstva sa zabúda, hoci je povinnosťou mesta starať sa aj o toto. A čo ju zaráža, je pomaly dvojnásobný nárast v programe plánovanie manažment a kontrola, keď v tomto roku to bolo 1,8 mil. a náklady sa zvyšujú o 3,5 mil. eur viac na skoro 5,2 mil. eur. Avšak nenašlo sa 1,8 mil. eur na účelové transfery pre mestské časti, ktoré skutočne tieto peniaze investujú a investujú ich pre celé Košice. Mrzí ju, že sa nenašlo 16 tis. eur na prepojenie Polárna – Poludníková o ktoré bola pripravená mestská časť v tomto roku. Poprosila starostu z KVP, aby to nebral osobne, ale keď na prepojenie Klimkovičovej sa našlo 500 tis. eur, že sa pre Jazero nenašlo 16 tis. eur, tak tu skutočne každá ďalšia urgencia zo strany Jazerčanov a jej. Nenašli sa ani prostriedky na výkop pozemkov na nešťastnú Slaneckú. Je tu 165 tis. eur, čo je v preklade 5 mil. Sk a to je na výkup pozemkov skutočne málo na zahustenie kaše. V tomto roku sa z výkupu pozemkov vzalo a dalo niekde inde, lebo výkup sa nerealizoval. Teraz sa tu pro forma niečo dalo, aby sa zaslepili oči, ale podľa jej skúseností sa to nepoužije a aj keby sa použili, tak nič z toho sa neurobí. Takže zopakovala, že takýto zlý rozpočet toto mesto ešte nemalo a verí, že si to občania uvedomia a keďže prax je taká, aká je, nedala žiaden pozmeňujúci návrh, pretože každý návrh pri tomto rozpočte je zbytočný.

p. Andrejčák, poslanec MZ – Súhlasil so všetkými predrečníkmi. Prečo mesto 
neuvažuje s výstavbou nízko podlažných bytov na Luníku IX prostredníctvom štátneho fondu rozvoja bývania. Vie, že táto informácia už prebehla minulý týždeň v košickom denníku. Vie sa, že mesto by mohlo dostať prostredníctvom štátneho fondu rozvoja bývania 80 %. Vie sa, že do tejto výstavby nízko podlažných bytov  by mohli byť zakomponovaní aj obyvatelia tejto mestskej časti, čím by sa mohli primäť k tomu, že keď sa budú podieľať na tejto výstavbe, tak by mohli mať k tým bytom nejaký vzťah a potom by ich možno nedevastovali. Treba hľadať aj takéto zdroje, ktoré by boli prospešné pre mesto, lebo taká čiastka, ako teraz ide na výstavbu tých kontajnerových bytov na Luníku IX cez 500 tis. eur, tak to je obrovská čiastka..
V položke, kde sú dotácie na opatrovateľskú službu pre mestské časti pre OS a ZOS sa ráta s istou sumou, no v budúcom návrhu na úpravu rozpočtu by mohlo byť zakomponované, aby tie štyri mestské časti, ktoré toto zabezpečujú, doplácajú svojim opatrovateľkám mzdy. Dá sa určite v spolupráci s týmito dotknutými mestskými časťami urobiť taká stručná analýza, že koľko doplácajú mestské časti na mzdy svojim opatrovateľkám a možno by stálo na zváženie túto čiastku navýšiť.

p. Balún, poslanec MZ – Najkrajšej a najlepšej starostke z Jazera pripomenul, že si 
veľmi málo pamätá, ak si nepamätá nútenú správu mesta Košice. Tak keď ide hovoriť o zlom rozpočte, tak nech si spomenie aj na to , že ako vyzerá štátny rozpočet na rok 2010 a absolútne by neotvorila ústa.

p. Knapík, primátor mesta Košice -  Uzavrel rozpravu, Poslancovi p. Jeníkovi už nedal 
slovo, lebo sa prihlásil neskoro, ale požiadal p. Dlhého, zástupcu riaditeľa MMK, aby zodpovedal otázky.

p. Dlhý, zástupca riaditeľa MMK – Spomínaná daň za psa – to je odhad, predpoklad 
a cieľ, ktorý si stanovilo oddelenie daní a predpokladá takýto výber v budúcom roku. Vníma ho ako dostatočne kompetentné na to, aby tam dalo takúto hodnotu.
Čo sa týka výdavkov v rámci Európskeho hlavného mesta kultúry, tak kapitálové výdavky, pokiaľ vláda akceptuje navrhovanú schému investičných aktivít, tak toto je spoluúčasť mesta. Ak to bude akceptované, tak do mesta prídu do roku, kedy budú Košice európskym hlavným mestom kultúry na investičné aktivity v hodnote 1,5 miliardy. V rozpočte je len spoluúčasť.
Výkup pozemkov pod komunikáciu – to sú veci, ktoré prebiehajú v súlade s uzneseniami mestského zastupiteľstva.. Pozemky sa vykupujú tam, kde túto povinnosť uložilo mestské zastupiteľstvo. Momentálne sú to Kavečany, obchvatová komunikácia, pozemky v ZOO, poprípade iných komunikáciách, ktoré sú určené na výstavbu. 
K rezervnému fondu – Netreba ho vnímať len ako krízový fond. Pri záverečnom účte, pokiaľ sa vytvorí prebytok hospodárenia, tak tento prebytok sa schvaľuje ako prídel do rezervného fondu a ten sa používa na financovanie výdavkov. 
Čo sa týka Mestského futbalového klubu, tak sa vyjadril, že taká zmluva, aká sa tu prezentuje, neexistuje, ale existujú tie záväzky, ktoré vyplývajú pre akcionárov, vznikli pri založení a vyplývajú z príslušných právnych predpisov. Existuje memorandum o spoločnom porozumení, ktoré bolo podpísané pri založení a tam je definovaná vôľa k istým záväzkom. Takto to treba vnímať. 
Enormné zvýšenie prostriedkov pre program 8 je v rámci kapitálových výdavkoch. Tento rozpočet je reštrikčný. Navrhujú sa financovať len aktivity, ktoré už boli začaté v tomto roku a je potrebné ich dokončiť. Zvýšenie sa týka prípravných projektových prác a spoluúčasť na financovaní projektov, ktoré sú financované zo štrukturálnych fondov EÚ. Beží programovacie obdobie, výzvy sa objavujú a je to pre mesto príležitosť, ktorá sa nebude opakovať, preto tam je ten nárast.
Ostatné pripomienky boli podnety, s ktorými sa budú zaoberať a budú hľadať riešenia.

p. Jenčová, poslankyňa MZ – Faktická poznámka. Mala by ich viac, ale za všetky len
jedna. Mesto vykupuje pozemky, na ktoré bolo prijaté uznesenie.. Nuž uznesenie č. 40 z 8. marca 2007 hovorí o výkupe pozemkov na Slaneckej. Poprosila, aby pri zostavovaní rozpočtu spracovatelia skúsili aj toto uznesenie zapracovať do rozpočtu. 

p. Halenár, poslanec MZ – Faktická poznámka. Nebude sa radšej pýtať na názor 
právneho oddelenia, lebo to nie je dostatočné kvalifikované, aby zodpovedalo otázku, ako súvisí memorandum o založení akciovej spoločnosti s fungovaním samotnej akciovej spoločnosti. Podľa neho nijako. To, čo je v memorande, smeruje len k tomu, aby partneri, alebo účastníci, ktorí plánujú to memorandum naplniť a ďalší krok vlastne formalizuje naplnenie toho, čo je v memorande v zákonom stanovenej forme v obchodnej spoločnosti. A on ešte nikde nepočul, že nejaká obchodná spoločnosť a činnosť, ak je tak postavená – a to by primátora mesta malo zaujímať..

p. Knapík, primátor mesta Košice – Toto si treba vydiskutovať inde. Na faktickú 
poznámku je minúta. Zaujíma ho to, no je tu 49 poslancov, ktorých zaujímajú iné veci. Požiadal aj ostatných prihlásených s faktickou poznámkou, aby boli struční a dodržali stanovený čas.

p. Jeník, poslanec MZ – Faktická poznámka. K prepojeniu Polárnej a Poludníkovej sa 
vyjadril už na minulom zastupiteľstve, je škoda, že mesto nenašlo potrebný obnos peňazí. Pre budúci rok treba s tým uvažovať. 
S niektorými návrhmi p. Boritáša sa nestotožňuje a myslí si, že treba poďakovať tým, ktorí pripravili  tento rozpočet, aj keď prerozdelenie podielových dani 720,- a 3.600,- korún je opätovne neetické, nedemokratické, nekresťanské, protiústavné. Ak to toto zastupiteľstvo legalizuje, tak sa stane uznesením a zákonom.

p. Knapík, primátor mesta Košice – Požiadal návrhovú komisiu, aby predniesli návrhy
	na uznesenie tak, ako boli predkladané.

p. Melichárek, poslanec MZ – Návrhovej komisii boli odovzdané tri pozmeňujúce 
návrhy. Prvý návrh predložil poslanec p. Boritáš. 
Mestské zastupiteľstvo v Košiciach podľa ustanovenia §  6 ods. 2 písm. c) Štatútu mesta Košice schvaľuje
 Finančné operácie - príjmy
prevod y rezervného fondu						+ 585 000,- €
Výdavky
Program č. 3 Zdravé mesto, podprogram č. 6 Podpora športových zariadení, aktivita 2
Mestský futbalový klub – bežný transfer 			+ 330 000,- €
Program č. 7 Služby občanom, podprogram č. 6 Mestské časti aktivita 1 Účelové transfery pre mestské časti MČ Staré mesto – bežný transfer na prevádzku Krytej plavárne  a Múzeum V. Löfflera		+ 100 000,- €

Program č. Školstvo, podprogram C Neprávne subjekty, aktivita 11 Školské zariadenia, MŠ Žižkova – výmena okien a oprava fasády, bežné výdavky
										+ 150 000,- €
Program č. 2 Mesto kultúry, podprogram č. 1 Systém podpory rozvoja kultúry v meste, aktivita 3 Ostatné kultúrne služby Klub národnostných menšín a Pamätná izba Sándora Márayho, bežné výdavky		+   5 000,- €

Hlasovanie č. 37: za 36, proti 4, zdržali sa 5.

p. Knapík, primátor mesta Košice – Konštatoval, že návrh bol prijatý.

p. Melichárek, poslanec MZ – Predniesol návrh poslanca p. Buraša.
Mestské zastupiteľstvo v Košiciach schvaľuje tieto úpravy:
	Program 2 Mesto kultúry, 
podprogram 1 Kalendár významných podujatí, 100 tis. eur	+   70.000 €
podprogram 4 Festival sakrálneho umenia,5 tis. eur 		-      7.000 €
Rok kresťanskej kultúry, 2,5 tis. eur				-      7.000 €
Podpora činnosti ekumenického spoločenstva,1,5 tis. eur	-     3.500 €
Podprojekt 7, reklama v odborných publikáciách, 50 tis. eur	+   40.700 €
Propagačné materiály, 50 tis. eur					+   40.000 €
Projekt 8 EHMK – služby 476.332,- eur				+     4.144 €
Podprojekt 4 Správa mestskej zelene Košice, detské ihriská
Rekonštrukcia detských ihrísk, 200 tis. eur			+  200.000 €
Program bezpečnosť, podprojekt 1, osobné motorové 
vozidlo pre Mestskú políciu. 10 tis. eur				+   10.000 €
Program 8, plánovanie manažment a kontrola podprojekt 1- tlmočenie, 
preklady, právne a iné služby, 2 tis. eur				-    23.000 €
	Spolupráca s partnerskými mestami, 10 tis. eur			-    35.000 €
	Podprojekt 3 poslanci mestského zastupiteľstva, primátor
	a námestníci, mzdy, 222.558,- eur					-    55.890 €
	Poslanci mestského zastupiteľstva, primátor a námestníci,
	Služby, 175.386,- eur						-    19.486 €
	Program 9 Interné služby, podprojekt 1 advokátske, komerčné 
a iné právne služby, 250 tis. eur					-   200.000 €
Výstavba parkovacích miest, 160 tis. eur				+  160.000 €
Útulok pre psov, 10 tis. eur.					+    10.000 €

Hlasovanie č. 38: za 12, proti 4, zdržali sa 30.

p. Knapík, primátor mesta Košice – Konštatoval, že návrh nebol prijatý.

p. Melichárek, poslanec MZ – Tretí pozmeňujúci návrh predložil poslanec 
	p. Rusnák.
Mestské zastupiteľstvo v Košiciach žiada primátora mesta Košice, aby po poukázaní štátnej dotácie pre rok 2010 vyčlenil čiastku totožnú s čiastkou určenou v roku 2009 na účelovú dotáciu pre mestské časti mesta Košice

Hlasovanie č. 39: za 41, proti -, zdržali sa 5.

p. Knapík, primátor mesta Košice – Konštatoval, že návrh bol prijatý..

p. Melichárek, poslanec MZ – Keďže pôvodný návrh je rozsiahly, návrhová komisia 
využila možnosť danú v § 51 ods. 1 Rokovacieho poriadku MZ. Citoval: Ak je obsah návrhu uznesenia obsiahly, nie je nutné čítať celý text, je možné predkladať zjednodušenú verziu „podľa predloženého návrhu so schválenými zmenami“.
Mestské zastupiteľstvo v Košiciach podľa § 6 ods. 2 písm. c) Štatútu mesta Košice schvaľuje  Programový rozpočet mesta Košice na rok 2010 podľa predloženého návrhu so schválenými zmenami.

Hlasovanie č. 40: za 36, proti 6, zdržali sa 4.

p. Knapík, primátor mesta Košice – Konštatoval, že programový rozpočet na rok 2010 
s výhľadom na roky 2011  a 2012 bol schválený. Verí, že sa budú k nemu vracať len v tom pozitívnom slova zmysle, že tých prostriedkov bude viac, aby sa mohli posunúť do tých oblastí, ktoré boli avizované ako problémové, slabo riešené. 

Úplný text schváleného uznesenia:
Mestské zastupiteľstvo v Košiciach podľa § 6 ods. 2 písm. c) Štatútu mesta Košice
A.  schvaľuje 
1.  Programový rozpočet mesta Košice na rok 2010: v eurách
	                     
Príjmy celkom	    102 024 318	
Výdavky celkom	    102 024 318	
Rozdiel  	                      0	
		
Bežný rozpočet		
Príjmy	      87 027 446	
Výdavky	      89 427 666	
Rozdiel – schodok	    -  2 400 220	
		
Kapitálový rozpočet		
Príjmy 	        4 741 000	
Výdavky	        9 444 681 	
Rozdiel – schodok	     - 4 703 681	
		
Finančné operácie		
Príjmy 	      10 255 872	
Výdavky 	        3 151 971	
 Rozdiel – prebytok                                             7 103 901
2. Rozdelenie podielu dane z príjmov fyzických osôb pre mestské časti nasledovne:
Mestská časť Barca, Džungľa, Kavečany, Lorinčík, Vyšné Opátske, Košická Nová
Ves, Krásna nad Hornádom, Myslava, Pereš, Poľov, Šebastovce, Ťahanovce, Šaca    vo výške  120,11  €  na 1 obyvateľa ročne.
Mestská časť Luník IX vo výške 36,86 €   na 1 obyvateľa ročne. Z uvedenej sumy je 19 930,98 € viazaných na úhradu záväzkov voči veriteľovi Východoslovenská vodárenská  spoločnosť, a.s. podľa dohodnutého  splátkového kalendára.                               
Mestská časť Dargovských hrdinov, Juh, Nad Jazerom, Staré mesto, Západ, Sídlisko Ťahanovce, Sever vo výške  24,02 €   na 1 obyvateľa ročne.  
Mestská časť  Sídlisko KVP  vo výške 31,17 € na 1 obyvateľa ročne. 
Počet obyvateľov  mesta Košice je podľa údajov Štatistického úradu SR  k 31.12.2008   233 659.
3.   Rozdelenie účelových finančných prostriedkov pre mestské časti nasledovne:
a) opatrovateľská služba vo výške                                         796 654 €  
     pre: 
MČ Dargovských hrdinov					   112 860 €
MČ Sever							   319 325 €
MČ Juh								   277 169 €
MČ Západ							     87 300 € 
b) účelové prostriedky na bežné výdavky vo výške              410 000 €  
    pre:
MČ Juh                                                                        210 000 €
- športovo-zábavný areál ul. Alejová			
- spoločensko-relaxačné centrum ul. Milosrdenstva    	   
- stredisko verejnoprospešných služieb  	           	   
- kúpalisko Triton
MČ Staré mesto	                                                          200 000 €  
- prevádzka krytej plavárne						   
- Múzeum V. Löfflera				                         
c) účelový príspevok na stravovanie dôchodcov formou transferu pre jednotlivé mestské časti. Výška príspevku na jeden obed v závislosti od priznaného dôchodku je nasledovná: 
 	do 250,00 €                                              0,83 €
od 251,10 €  do 300,90 €                         0,66 €
od 301,00 €                                              0,00 €
Všetky schválené účelové finančné prostriedky podliehajú finančnému zúčtovaniu v rozpočtovom roku.
B. poveruje
primátora mesta Košice
podľa ustanovení § 11, ods. 4, písm. b) zákona č. 369/1990 Zb. a § 14 ods. 1 zákona č. 583/2004 Z. z. v znení ďalších zmien a doplnkov aktualizovať rozpočet: 
- o  uhradené  záväzky  presunom  zo  schváleného  rozpočtu z programu 
    č. 9   Interné  služby  „Záväzky  z  minulých   rokov“  do  príslušného  programu 
    a podprogramu a podľa platnej funkčnej a ekonomickej klasifikácie                                                    
-  o granty a transfery poskytnuté zo štátneho rozpočtu SR
-  o finančné prostriedky poskytnuté formou sponzorských príspevkov.
C.  berie na vedomie
Programový rozpočet mesta  Košice  na roky  2011  a 2012						                                                           		                          v  €
	    Rok 2011	       Rok 2012	
Príjmy celkom    	 103 343 017		   108 596 657		
Výdavky celkom	 102 343 017		   107 796 656		
Rozdiel - prebytok	     1 000 000		          800 000		
					
Bežný rozpočet					
Príjmy	  96 200 654		  104 845 657		
Výdavky	  91 318 887		    93 026 329		
Rozdiel - prebytok	    4 881 767		    11 819 327		
					
Kapitálový rozpočet					
Príjmy	    3 421 000		      2 751 000		
Výdavky	    7 512 330      		    11 206 191		
Rozdiel - schodok	   -4 091 330		     -8 455 191		
					
Finančné operácie					
Príjmy	     3 721 363		      1 000 000		
Výdavky	     3 511 800		      3 564 136		
Rozdiel – prebytok/-schodok            209 563                            - 2 564 136

Súčasťou tohto uznesenia sú tabuľky príjmov a výdavkov: bežných, kapitálových a finančných operácií na roky 2010 – 2012.
D.  žiada
primátora mesta Košice,
aby po poukázaní štátnej dotácie pre rok 2010 vyčlenil čiastku totožnú s čiastkou určenou v roku 2009 na účelovú dotáciu pre mestské časti mesta Košice.

––-     ––-     ––-

24. Pravidlá prenajímania školského majetku vo vlastníctve mesta Košice

p. Knapík, primátor mesta Košice – Materiál je v písomnej podobe s dôvodovou 
správou, ktorá vychádza aj z poznatkov doteraz aplikovaných zmluvných vzťahov k tomuto majetku a zmien v legislatíve, ktoré treba premietnuť a zapracovať do pravidiel.

V rozprave vystúpili:

p. Cengel, poslanec MZ – Navrhol, aby po ukončení tohto bodu sa prerušilo
	rokovanie XXX. Mestského zastupiteľstva v Košiciach.

p. Knapík, primátor mesta Košice – Odznel procedurálny návrh, dal o ňom hlasovať.

Hlasovanie č. 41: za 36, proti 3, zdržali sa 4.

p. Knapík, primátor mesta Košice – Konštatoval, že návrh bol schválený. Po tomto 
bode sa rokovanie preruší.

p. Petrvalský, poslanec MZ – O tomto bode rokovala komisia školstva, športu 
a mládeže, samozrejme aj finančná komisia a z obidvoch komisií vzišli zmeny, ktoré spracoval do pozmeňovacieho návrhu v znení:
1. § 6 ods. (1) sa dopĺňa písmenom g) nasledovného znenia:
„činnosť útvarov talentovanej mládeže – športové triedy, športové školy,     centrum olympijskej prípravy“
2. § 6 ods. (1) sa dopĺňa písmenom h) nasledovného znenia:
    „pre športové kluby a telovýchovné jednoty“
3. Doterajšie znenie § 6 ods. (2) písm. a) sa nahrádza novým znením:
„pre súkromné a cirkevné školy a školy, ktorých zriaďovateľom je vyšší    územný celok, alebo štát na používanie:
1. telocvične minimálne 			za  12 €/hod.
2. plavárne minimálne				za  17 €/hod. 
3. tenisových kurtov minimálne		za    3 €/hod.
4. posilňovne minimálne 			za    7 €/hod.
5. nekrytých športových plôch minim.   	za    5 €/hod.
4. Poznámka pod čiarou číslo 3 sa nahrádza novým textom nasledovného 
znenia: „Opatrenie Ministerstva  financií Slovenskej republiky z 23.4.2008 č.  1/R-2009 o regulácii cien nájmu bytov.“

p. Kočiš, poslanec MZ – V § 6 je nadpis – prenájom školského majetku na výchovno-
vzdelávacie účely. V ods. f) sa uvádza,  že to môže byť za prevádzkové náklady prenajaté zamestnancom Magistrátu mesta Košice aj mestských častí, prípadne, aby sa nikto necítil dotknutý, rodičom detí príslušnej školy. Nemalo by to byť už v tom nadpise, že na výchovno-vzdelávacie účely a športové, lebo keď rodič s deťmi príslušnej školy si to prenájme, to napíše do objednávky, že sa ide učiť hrať volejbal, alebo sa ide učiť hrať vybíjanú? Či to je právne dobré. V nadpise mu ten „šport“ chýba, lebo v texte sa už o športe hovorí.

p. Knapík, primátor mesta Košice – Áno, bude žiadať vysvetlenie od spracovateľa.

p. Gamcová, poslankyňa MZ – Zúčastnila sa komisie školstva a konštatovala, že tam 
odzneli veľmi kritické hlasy voči týmto pravidlám, napokon komisia ani neschválila tento materiál, ale to, čo ju na tom najviac trápi, sú jednak dosť vysoké ceny za hodiny za prenájom telocviční. Zvlášť poprosila o vysvetlenie, prečo si niekto myslí, že prenájom školského majetku minimálne za prevádzkové náklady by mal byť pre zamestnancov Magistrátu mesta  mestských častí. Rada by poznala dôvod vsunutia tohto bodu f) do § 6. Osobne si myslí, že na to nie je žiaden dôvod. Dokonca si myslí, že to vôbec nie je správne, že  takýto odsek sa tam vôbec dostal. 

p. Knapík, primátor mesta Košice – Uzavrel rozpravu a požiadal spracovateľa 
o vysvetlenie.

p. Jeníková, vedúca oddelenia školstva MMK – K pripomienke p. Kočiša k názvu § 6 
Výchova a vzdelávanie. Pri týchto dvoch slovách sa väčšinou ľuďom vybaví škola a školské prostredie, učitelia. Ale do toho pojmu výchova spadá aj to, že rodič ide s dieťaťom do telocvične a športujú. Je to určitý druh výchovy, aj samotný šport je určitým druhom výchovy k vytrvalosti k pevnej vôli. Pojem výchova je možné napasovať na všetky tieto body, ktoré sú v § 6 uvedené, od a) až po g).Výchova sa nespája len s prostredím školy a so vzdelávaním. 
Čo sa týka písm. f) a pripomienky p. Gamcovej, je to na mestskom zastupiteľstve, či návrh v tejto podobe príjme. 

p. Knapík, primátor mesta Košice – Nakoľko už neboli ďalšie doplňujúce otázky, dal 
slovo návrhovej komisii. 

p. Melichárek, poslanec MZ – Návrhová komisia dostala jeden pozmeňujúci návrh
	od poslanca p. Petrvalského v znení:
1. § 6 ods. (1) sa dopĺňa písmenom g) nasledovného znenia:
„činnosť útvarov talentovanej mládeže – športové triedy, športové školy,     centrum olympijskej prípravy“
2. § 6 ods. (1) sa dopĺňa písmenom h) nasledovného znenia:
    „pre športové kluby a telovýchovné jednoty“
3. Doterajšie znenie § 6 ods. (2) písm. a) sa nahrádza novým znením:
„pre súkromné a cirkevné školy a školy, ktorých zriaďovateľom je vyšší    územný celok, alebo štát na používanie:
1. telocvične minimálne 			za  12 €/hod.
2. plavárne minimálne				za  17 €/hod. 
3. tenisových kurtov minimálne		za    3 €/hod.
4. posilňovne minimálne 			za    7 €/hod.
5. nekrytých športových plôch minim.   	za    5 €/hod.
4. Poznámka pod čiarou číslo 3 sa nahrádza novým textom nasledovného 
znenia: „Opatrenie Ministerstva  financií Slovenskej republiky z 23.4.2008 č.  1/R-2009 o regulácii cien nájmu bytov.“

Hlasovanie č. 42: za 34, proti 1, zdržali sa 9.

p. Knapík, primátor mesta Košice – Konštatoval, že návrh bol schválený.

p. Melichárek, poslanec MZ – Prečítal pôvodný návrh na uznesenie..
Mestské zastupiteľstvo v Košiciach podľa § 6 ods. 2 písm. b) Štatútu mesta Košice schvaľuje pravidlá prenajímania školského majetku vo vlastníctve mesta Košice podľa predloženého návrhu so schválenými zmenami.

Hlasovanie č. 43: za 35 + p. Dolná, proti 2, zdržali sa 6.

p. Knapík, primátor mesta Košice – Konštatoval, že uznesenie bolo schválené.
V tejto chvíli na základe prijatého procedurálneho návrhu prerušil rokovanie mestského zastupiteľstva. Pokračovať sa bude zajtra, t..j. 16.12.2009 o 8.00 hod.

––-     ––-     ––-

Pokračovanie XXX. rokovania Mestského zastupiteľstva v Košiciach 16.12.2009

p. Knapík, primátor mesta Košice – Konštatoval, že v rokovacej sále je 29 poslancov, 
čo je väčšina, preto otvoril rokovanie.

––-     ––-     ––-

26.Akčný plán na roky 2009 – 2011 - Komunitný plán sociálnych služieb mesta       
     Košice pre roky 2009 – 2015

p. Knapík, primátor mesta Košice – Materiál nadväzuje na predchádzajúci koncepčný 
materiál, ktorý bol spracovaný a schválený v tomto zastupiteľstve v auguste 2009. Jednou z úloh bolo aj spracovať akčný plán rozvíjajúci konkrétne ciele a aktivity. Konkrétnou formou rozpracováva jednotlivé oblasti sociálnej práce.
Materiál je v písomnej podobe s dôvodovou správou, otvoril k nemu rozpravu, no nakoľko sa nikto neprihlásil, uzavrel ju a dal slovo návrhovej komisii. 

p. Melichárek, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice schvaľuje Akčný plán na roky 2009 – 2011 - Komunitný plán sociálnych služieb pre roky 2009 – 2015.  

Hlasovanie č. 44: za 30, proti -, zdržal sa 1.

p. Knapík, primátor mesta Košice – Konštatoval, že uznesenie bolo schválené.

––-     ––-     ––-

27. Vyhodnotenie plnenia úloh vyplývajúcich z Koncepcie riešenia problémov 
bývania v lokalitách s vysokou koncentráciou osôb ohrozených sociálnym    vylúčením
 
p. Knapík, primátor mesta Košice – Koncepcia bola schvaľovaná v mestskom 
zastupiteľstve v predchádzajúcom období a priebežne sa realizuje, v niektorých prípadoch doznala aj istých zmien, ale stále je to aktuálny materiál, ktorý mesto vlastne postupne napĺňa v rámci svojich finančných možností.
Materiál je v písomnej podobe, otvoril k nemu rozpravu. 

V rozprave vystúpili:

p. Kažimír, starosta MČ Krásna – Koncepcia riešenia problémov bývania v lokalitách 
s vysokou koncentráciou osôb ohrozených sociálnym vylúčením – o bývaní v tomto materiáli našiel akurát jedno ustanovenie, kde sa konštatuje, že príspevok na bývanie sa neposkytne z dôvodu rozpočtového krátenia.. Prečo o tom hovorí – od februára rieši v katastri Krásna problém s bývaním pre túto skupinu  osôb. Má ešte Vyšný dvor, pán primátor tam bol, keď tam vznikol požiar a potom ich bolo treba dočasne presťahovať na Luník IX. Žije tam 80 ľudí. Vzhľadom na uznesenie, ktoré bolo prijaté a ukladá starostom vytypovať vhodné lokality, začal typovať. Vytypoval dve lokality pri Zdobe a pri Nižnej Hutke. Vo februári toho roku bol s hlavným architektom, ukázal mu tieto lokality a teraz je december, drží v ruke štúdiu na nízko štandardné sídlisko pre marginalizovaných občanov v Zdobe, alebo Nižnej Hutke. Štúdia je z októbra. Vybavil stanovisko sociálneho referátu k tejto problematike, k tomuto zámeru, kde naháňal toto stanovisko po magistráte, lebo sa stratilo a bolo opätovne doručené na ÚHA, kde dal dokopy projektantov, ktorí projektovali nízko štandardné domy v Jasove a priniesol ich na ÚHA. Svetlo sveta uzrelo toto, za dva mesiace ho nikto nekontaktoval aj napriek tomu, že si dohodli postup.
Už nevie, čo má urobiť, asi mu ostáva len sa odčleniť, odtrhnúť od mesta, urobiť si územný plán, urobiť si posudky a všetko čo s tým súvisí a postaviť z peňazí štátneho fondu  rozvoja bývania aj pre mesto, lebo dal ponuku aj mestu, aj pre obyvateľov z Vyšného Dvora, ktorým spadne dom na hlavu, možno že už tejto zimy a mesto bude mať o problém viac s týmito 80 ľuďmi, ale on už iné riešenie nevidí. Už aktívnejší byť nemôže. Poprosil hlavného architekta, aby bol na dnešnom zastupiteľstve pri tomto bode. V Krásnej s celým ÚHA zrealizovali veľa, veľa zmien územného plánu. Môže vymenovať zo 6 vrátane Východného mesta, klobúk dole. Vďačí aj primátorovi mesta, že napriek niektorým názorom poslancov , zvolal mimoriadne zastupiteľstvo, keď sa mal meniť územný plán v jednej významnej lokalite. Váži si hlavného architekta ako človeka, ktorý je odborník medzinárodne uznávaný, ako človek, ktorý má víziu, ako má toto mesto vyzerať. Ale má vážne výhrady k tomu, že nie je úradník, že mu nič nehovorí zákon o správnom konaní. Má tu správu hlavného kontrolóra so zistením, že spisy sa vybavujú dva mesiace. Má tu list od občana z augusta. Po troch mesiacoch dostal odpoveď ku kúpe pozemku. S týmto problémom si už nevie poradiť. Ale buď riaditeľ Útvaru hlavného architekta, ktorého si váži pre to, čo povedal, zamestná nejakého úradníka, ktorý bude vybavovať poštu a bude vybavovať všetky veci v termínoch. Podotkol, že zákon o správnom konaní hovorí, že bezodkladne, najneskôr do 30 dní. V prípade, že to príslušný úrad nestíha, písomne oznámi dotknutému účastníkovi, že to vybaví v predlženej lehote, maximálne do 60 dní. Toto sa tu nedeje.
Ako starosta mestskej časti sa obracia na primátora mesta, ktorý ponúkol aj určité kapacity obyvateľom, ktorí bývajú za Tescom, ktorí ušli z Goliánovej, lebo mali problém s bývaním a ktorý chce riešiť túto otázku, aby mu pomohol. On vie ako to riešiť, vie, kde sú peniaze, no bez pomoci ÚHA sa nepohne ani o krok ďalej. Alebo tu pošle obyvateľov z Vyšného Dvora, tých, ktorí denno denne znášajú problém s bývaním a nech s mestom s vedením komunikujú oni.
Odovzdá primátorovi mesta žiadosť ohľadom Goliánovej, kde chceli riešiť nájomné byty, ktorá je z apríla 2009  a na ktorú dodnes nedostal z mesta odpoveď, len informáciu na vedomie, že Bytový podnik má zaujať stanovisko. Mal pri sebe celý spis aj s doručenkami. 
Aby bolo jasné, že to nie je prvý prípad, navštívil ho predseda miestnej organizácie Matice slovenskej Dr. Mižár, ktorý požiadal mesto o stanovisko k odkúpeniu jednej nehnuteľnosti ešte v roku 2008. Dodnes odpoveď nedostal. 
Treba sa nad tým vážne zamyslieť a niečo s tým urobiť.
Všetky písomné podklady odovzdal riaditeľovi Magistrátu mesta Košice.

p. Dittrich, poslanec MZ – Faktická poznámka.  Situácia, ktorú opísal starosta 
z Krásnej je evidentná a bohužiaľ vyzerá tak, ako vyzerá. Zdá sa, že veľa vecí z problematiky bývania padá na oddelenie služieb obyvateľstvu, na sociálny referát. Dovolil si vysloviť názor. Táto problematika nie je čisto o bývaní a nie je čisto o sociálnych problémoch. Je to problematika prierezová. Pán starosta to zadefinoval a on je rád, že to bolo povedané. Dotýka sa to ÚHA, oddelenia výstavby, oddelenia majetku, ba priamo sa to dotýka aj rozhodnutí vedenia mesta.  V tomto materiáli sú uvedené konštatovania k veciam ktoré sa bohužiaľ nedajú vždy plniť. Ale je tam načrtnutá cesta, ktorou sa dá ísť. Táto cesta sa môže realizovať, ale za pomoci všetkých.  Samostatné oddelenie služieb obyvateľstvu  si neporadí presne tak, ako si nevie poradiť pán starosta z Krásnej. 
Má návrh na uznesenie, kde navrhujú vytvoriť samostatný referát krízovej intervencie na oddelení služieb obyvateľstvu. Tam by mala byť komplexne organizovaná a riadená činnosť zameraná na túto oblasť. Ak sa podarí toto zrealizovať, budú mať niekoho, kto nebude mať iné povinnosti, ale jeho pracovnou náplňou bude sledovať riešenia a realizáciu v oblasti tejto problematiky. Možno sa niektorí domnievajú, že opäť ide o navýšenie počtu pracovníkov na magistráte. No po rozhovore s pracovníkmi oddelenia služieb obyvateľstvu by sa tieto miesta dali obsadiť pracovníkmi, ktorí už na magistráte zamestnaní sú.
Zatiaľ iba toľko. Vyslovil podporu návrhu uznesenia a požiadal poslancov, aby zaňho zahlasovali.

p. Knapík, primátor mesta Košice – Požiadal, aby sa rešpektoval čas, keď ide 
o faktickú poznámku. 

p. Halenár, poslanec MZ -  Vyzval predkladateľa, námestníka p. Vargovčáka, aby 
	povedal tiež svoj osobný názor na tento materiál hneď teraz. 

p. Jenčová, poslankyňa MZ -  Spýtala sa námestníka p. Vargovčáka, že kde sú tie 
vytypované lokality, ktoré boli pred tromi rokmi schválené, bolo uznesením dané, že sa majú vytypovať. V ktorých konkrétnych lokalitách budú môcť títo občania nejakým spôsobom bývať, či existovať?

p. Knapík, primátor mesta Košice – Nakoľko sa nikto nehlásil, uzavrel rozpravu a dal
slovo hlavnému architektovi, aby zareagoval na vstup pána starostu a potom námestníka p. Vargovčáka o krátku reakciu.

p. Drahovský, hlavný architekt mesta Košice – Včera rozprával s pánom starostom. 
Hovoril mu o tejto štúdii. Táto štúdia nie je zatiaľ na ÚHA oficiálne podaná, ale konzultovali ju s projektantom. Je pravdou, že prišla na ÚHA, no bez oficiálnych vedomostí o tom. Oni spolu boli na týchto lokalitách nielen vo februári, ale bol tam aj jeho zástupca a hovorili vtedy o spomínaných dvoch lokalitách a na stretnutí sa hovorilo aj o tretej lokalite. 
Pred nedávnom poslali všetkým mestským častiam výzvu, aby im predkladali námety na zmeny a doplnky na budúci rok, aby ich zapracovali. Predpokladali, že v týchto výzvach budú práve aj tieto lokality.
Konkrétne ku Krásnej nad Hornádom. Ide o lokality, ktoré sú vhodné na takéto využitie, no dosť odďaľujú od samotnej mestskej časti Krásna tú skupinu občanov. Preto hovoril s pánom starostom o ďalšej lokalite, majú ju pripravenú a je omnoho bližšie pri Krásnej a vidí tam možnosť. Takáto štúdia bola realizovaná, je tam aj lepšia pešia dostupnosť pre marginalizovanú skupinu obyvateľstva, no zároveň bude určitým spôsobom oddelená, aby nerušila samotné obyvateľstvo. Vie sľúbiť, že do konca roka sa k tomu stretnú. 
Bude rád, keď aj ďalší páni starostovia vytypujú ďalšie lokality, aby z ich hľadiska mohli predložiť komplexný materiál na rokovanie vedenia mesta ale hlavne na to pripomienkovanie medzi oddeleniami, pretože naozaj je to prierezová problematika.

p. Vargovčák, námestník primátora mesta Košice – Ospravedlnil sa kolegovi 
Halenárovi, že nereagoval hneď. Keby sa nestotožnil s týmto materiálom, tak by ho nepredložil. Nepodpísal by niečo, s čím nesúhlasí.

p. Knapík, primátor mesta Košice – Problematika bývania ľudí, ktorí sú ohrození 
sociálnym vylúčením, je veľmi citlivá. Slovensko je po Československu signatárom dohôd, ktoré viažu k istým právam vo vzťahu k svojim obyvateľom a ktoré musí dodržiavať. Riešenie tejto problematiky okrem tej mestskej dymenzie má aj ďalší rozmer. Akýkoľvek krok, ktorý sa robí a ktorý z dlhodobého hľadiska ovplyvní istú skupinu ľudí, bude aj z pohľadu týchto kritérií posudzovaný. Nevidí to na jednoduché a rýchle riešenie, ani keď takéto lokality, alebo takúto lokalitu pripravia Ona musí z tohto pohľadu spĺňať kritéria a toto bude treba rovnako brať do úvahy.
Poprosil by aj s terminológiou, ktorá sa tu používa, aby sa narábalo opatrne, lebo sú to citlivé otázky, ktoré sa dotýkajú naozaj základných práv týchto ľudí a to právo na bývanie je jedným z nich.
Myslí si, že mnoho vecí treba urobiť, ale naozaj sa to odvíja od reálnych riešení, ktoré by nemali byť horšie, ako ten stav, ktorý je, s prihliadnutím  na to, aby komukoľvek nezhoršili jeho kvalitu života., ktorú by tiež mali mať na pamäti ako predstavitelia samosprávy.

p. Kolárčik, riaditeľ MMK –  Nerád rieši tieto drobné žabomyšie vojny, ale keď niekto 
preferuje takýto postup, tak cíti potrebu obrániť aj magistrát. S pánom starostom 1. decembra komunikovali o tomto spise, kde sa bavili o Golianovej ulici. Preveril si ten spis. P. Kažimír mu 1. decembra hovoril, že už niekoľko mesiacov žiada mesto bezvýsledne o pridelenie Golianovej do správy a keď sa pozrel do spisov, tak zistil, že 1.12. mu to povedal a 27.11. mu poslal ospravedlňujúci list, kde mu písal, že sa ospravedlňujú, že namiesto do správy, žiadajú o prideľovanie bytov. Čiže bol tam ospravedlňujúci list od pána starostu.

p. Knapík, primátor mesta Košice – Upozornil poslanca p. Halenára, že rozprava už 
bola uzavretá a pritom je prihlásený aj do rozpravy aj s faktickou poznámkou. Budú len faktické poznámky.

p. Jenčová, poslankyňa MZ – Faktická poznámka. Nedostala odpoveď na svoju 
otázku. Bolo by vhodné, keby jej p. námestník Vargovčák odpovedal. Prekvapilo ju vyjadrenie hlavného architekta, že mestská časť si to má urobiť. No pokiaľ ju pamäť neklame, tak uznesenie bolo o tom, že Útvar hlavného architekta má v každej mestskej časti vytypovať takýto priestor, pretože žiadna mestská časť dobrovoľne takýchto asociálnych občanov na svojom území mať nechce. Ktorý starosta chce, nech dvihne ruku, ale nevie o takom. 
Na margo diskusie – skutočne sa tu stále iba rozpráva, navrhuje, prehodnocuje, navrhujú sa opatrenia. Požiadala tento magistrát, aby už aj prakticky začal niečo robiť, nech tí ľudia niečo vidia. Tri roky sa rozpráva o tom, čo by bolo dobre urobiť, no v skutočnosti sa neurobilo vôbec nič.

p. Knapík, primátor mesta Košice -  Poďakoval za kritický postreh.

p. Halenár, poslanec MZ – Nevšimol si, že bola ukončená rozprava. Ale ináč, nie je 
dobre ukončovať diskusiu a potom dávať slovo úradníkom mesta, lebo to nie je správny postup, zvlášť pri veci, ktorú majú pred sebou. 
Všetci vedia, koľko sa míňa, či mestských, či štátnych , či európskych peňazí na riešenie problémov s rómami a keď sa vidí efektivita použitia týchto peňazí, môžu len horko zaplakať. Ktorý problém sa už podarilo pomocou týchto peňazí vyriešiť? Ktorý problém sa pomocou tejto koncepcie podarí vyriešiť? Obáva sa, že žiaden z tých, ktoré sú dnes a denne na stole. Pokiaľ sa nezačne aspoň s ochranou obecného majetku na Luníku IX, keďže byty na Luníku IX sú obecné, nepodarí sa prinútiť tých, ktorí bývajú v obecných bytoch, aby mali platné nájomné zmluvy, dovtedy nezačnú odmotávať toto kĺbko. A bude sa vracať k tomu v ďalších bodoch, ale toto navrhol do veľkej pozornosti

p. Dolná, poslankyňa MZ -  Vysvetlila to ospravedlnenie. Ona dala dopyt na minulom 
mestskom zastupiteľstve omylom do správy ohľadom bytov na Golianovej. Potom, keď si to vysvetlili, že mestská časť požaduje 10 až 12  bytov, tak ten ospravedlňujúci list na majetkové oddelenie poslala, že nie do správy, lebo dostala odpoveď, že ak sa zaplatia dlhy, ktoré sú na Golianovej 30-32, tak mestská časť môže tieto byty dostať. Na túto situáciu reagovala ona a nie pán starosta. To bolo všetko.

p. Hlinka, poslanec MZ – Faktická poznámka. Píše sa tu o jednej zaujímavej veci a to 
je mestečko tretieho veku. Ide o oblasť kvality bývania seniorov. 

p. Knapík, primátor mesta Košice -  Toto je iný materiál. Prerokováva sa bod č. 27.

p. Jeník, poslanec MZ – Myslí si, že je potrebné tento materiál podporiť a schváliť, 
pretože to žiada európska aj naša legislatíva ako aj etický a ľudský rozmer ich zaväzuje, aby tento materiál podporili.
Niekoľko slov k vystúpeniu starostu p. Kažimíra, ako k susedovi. Skutočne má k tejto mestskej časti veľmi blízko. Momentálne sa pána starostu  trochu dotkol nejaký problém, no týka sa aj iných mestských častí, napr. Jazera. A vyslovovať tu také prehlásenia, ako napr. odtrhnutie, tak to by na jeho mieste zadržal, lebo doteraz, čo vie, tak i z rozpočtov i z rozhodnutí mestského zastupiteľstva zatiaľ len profitoval.

p. Knapík, primátor mesta Košice – Faktické poznámky sú ukončené, dal slovo 
návrhovej komisii. 

p. Melichárek,  poslanec MZ – Prečítal pôvodný návrh na uznesenie. 
Mestské zastupiteľstvo v Košiciach podľa § 6  ods. 2 písm. ac) Štatútu mesta Košice  berie na vedomie vyhodnotenie plnenia úloh vyplývajúcich z Koncepcie riešenia problémov bývania v lokalitách s vysokou koncentráciou osôb ohrozených sociálnym vylúčením podľa predloženého návrhu. 
Ukladá spracovať zámer na vytvorenie samostatného referátu krízovej intervencie, v rámci ktorého bude komplexne organizovaná a riadená činnosť zameraná na zvýšenie životnej úrovne rómskych obyvateľov mesta. T: 30. 6. 2010	Z: riaditeľ MMK

Hlasovanie č. 45: za 36, proti 2, zdržali sa 3.

p. Knapík, primátor mesta Košice -  Konštatoval, že uznesenie bolo prijaté.

––-     ––-     ––-
								
28. Koncepcia  školstva mesta Košice na roky 2009- 2013

p. Knapík, primátor mesta Košice – Predkladateľom je námestník primátora mesta 
Košice p. Vargovčák, požiadal ho o krátke uvedenie materiálu. Materiál je objemný, s množstvom informácií. Opisuje aktuálny stav a koncepčné zámery.

p. Vargovčák, námestník primátora mesta Košice – Mesto ako zriaďovateľ 
základných, materských škôl  a centier voľného času má vo svojej kompetencii aj starostlivosť o tieto zariadenia, preto je predložený koncepčný materiál pre roky 2009 až 2013. Tento materiál sa skladá z analytickej časti a z určitých východísk pre roky 2009 až 2013. Predstavuje projekty jednotlivých škôl. Je to materiál, ktorý je podľa jeho názoru spracovaný dobre a odporučil ho schváliť.

V rozprave vystúpili:

p. Kijevská, poslankyňa MZ –  V rámci tohto predkladaného materiálu upriamila 
pozornosť na mestskú časť Košice – Sídlisko KVP. Vzhľadom k tomu, že táto koncepcia rieši  aj demografický vývoj  na jednotlivých sídliskách a vzhľadom k tomu, že na včerajšom rokovaní MZ boli schválené zmeny a doplnky ÚPN zóny v lokalite Girbeš, kde ide o rozsiahlu výstavbu rodinných a bytových domov, navrhla zmenu v predloženom materiáli. Počíta sa tam s vysokým počtom obyvateľov, čo pre mestskú časť znamená nárast počtu detí a vyššiu návštevnosť materských a základných školách. Preto navrhla opatrenie, ktoré sa týka bodu 6, t.j. koncepčných zámerov rozvoja školstva v meste Košice.
Návrh na uznesenie: Mestské zastupiteľstvo v Košiciach v súlade s § 6 ods. 2 písm. a) Štatútu mesta Košice v bode 6 Koncepčné zámery ďalšieho rozvoja školstva v meste Košice pod bodom 6.2 vypúšťa pôvodný text opatrenia č. 2  a nahrádza ho textom: 
„Vývoj populácie v MČ Košice Sídlisko KVP v prípade uskutočnenia výstavby bytov v zmysle schváleného územného plánu hospodársko-sídelnej aglomerácie Košice v lokalite Girbeš bude narastajúci v počte obyvateľov. Na základe týchto demografických údajov bude potrebné stabilizovať existujúci počet základných škôl.“

p. Knapík, primátor mesta Košice – Nakoľko sa do rozpravy už nikto neprihlásil, 
	uzavrel ju a dal slovo návrhovej komisii. 

p. Melichárek, poslanec MZ – Návrhovej komisii bol doručený pozmeňujúci návrh 
	poslankyne p. Kijevskej v znení:
Mestské zastupiteľstvo v Košiciach v súlade s § 6 ods. 2 písm. a) Štatútu mesta Košice v bode 6 Koncepčné zámery ďalšieho rozvoja školstva v meste Košice pod bodom 6.2 vypúšťa pôvodný text opatrenia č. 2  a nahrádza ho textom: 
„Vývoj populácie v MČ Košice Sídlisko KVP v prípade uskutočnenia výstavby bytov v zmysle schváleného územného plánu hospodársko-sídelnej aglomerácie Košice v lokalite Girbeš bude narastajúci v počte obyvateľov. Na základe týchto demografických údajov bude potrebné stabilizovať existujúci počet základných škôl.“

Hlasovanie č. 46: za 40, proti -, zdržal sa -.

p. Knapík, primátor mesta Košice – Konštatoval, že uznesenie bolo prijaté.

p. Badanič, poslanec MZ – Prečítal pôvodný návrh na uznesenie.
Mestské zastupiteľstvo v Košiciach  podľa § 6 ods. 2 písm. a) Štatútu mesta Košice schvaľuje návrh Koncepcie školstva mesta Košice na roky 2009- 2013 so schválenou zmenou.

Hlasovanie č. 47: za 40, proti -, zdržal sa 1.

p. Knapík, primátor mesta Košice – Konštatoval, že uznesenie bolo schválené.

––-     ––-     ––-

29. Vyhodnotenie prevádzky detskej železnice v Košiciach v sezóne r. 2009

p. Knapík, primátor mesta Košice – Materiál je v písomnej podobe aj s dôvodovou 
správou. Nakoľko sa nikto do rozpravy neprihlásil, odovzdal slovo návrhovej komisii. 

p. Melichárek, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice berie na vedomie vyhodnotenie prevádzky detskej železnice v Košiciach v sezóne r. 2009.

Hlasovanie č. 48: za 41, proti 1, zdržal sa -.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

30. Rámcová obsahová náplň rokovaní Mestského zastupiteľstva
      v Košiciach na I. polrok r. 2010

p. Knapík, primátor mesta Košice – Návrh je v písomnej podobe, je možné o ňom 
diskutovať, doplniť ho, upraviť. Otvoril rozpravu, no nakoľko sa nikto neprihlásil, dal slovo návrhovej komisii. 

p. Melichárek, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice  schvaľuje rámcovú obsahovú náplň rokovaní Mestského zastupiteľstva v Košiciach na I. polrok  r. 2010.
Hlasovanie č. 49: za 42, proti -, zdržal sa 1.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

31. Petícia proti odvozu nelegálneho odpadu z Luníka IX

p. Knapík, primátor mesta Košice – Petícia občanov bola smerovaná proti odvozu 
nelegálneho odpadu vyprodukovaného obyvateľmi Luníka IX. Materiál s informáciou o petícii je v písomnej podobe, otvoril k nemu rozpravu.

V rozprave vystúpili:

p. Matoušek, poslanec MZ -  Spýtal sa, z akého titulu má zobrať mestské 
zastupiteľstvo túto petíciu na vedomie uznesením mestského zastupiteľstva, keď táto petícia je zo zákona sťažnosťou. No nikde nevidí, že to bolo vybavené ako sťažnosť, nevidí aká odpoveď bola daná. Konštatoval tak aj z toho dôvodu, že kto si prečíta vecnosť petície, tak tá smeruje voči orgánu verejnej správy, teda voči poslancom, kde sa občania domáhajú svojich oprávnených práv, aby mesto na to nevynakladalo verejné zdroje. Tvrdí, že mestské zastupiteľstvo  to nemá zobrať na vedomie. Treba si prečítať zákon, že petícia, pokiaľ nespĺňa náležitosti petície, tak sa primerane použijú ustanovenia zákona o sťažnostiach. Poprosil, aby mu toto niekto vysvetlil, či táto sťažnosť bola vyriešená do 30 dní, akým spôsobom bola vyriešená, kto ju riešil, pýtal sa na to preto, lebo ju má riešiť orgán verejnej správy – vedúci orgánu verejnej správy a tým je primátor. A či primátor splnomocnil na to plnomocenstvom nejakého zamestnanca tohto mesta. 
Ináč, odporučil mestskému zastupiteľstvu, aby nezobralo petíciu na vedomie a prečítal prečo. „Petícia nesmie vyzývať k porušeniu ústavy a zákonov.“ Treba si prečítať vecnosť  tejto petície – mesto je povinné odstrániť túto skládku a pritom táto petícia vyzýva mesto, aby tento zákon porušilo. 
Treba si všetko, čo je tam uvedené, veľmi dôkladne preštudovať a zaujať k tomu veľmi dôkladné stanovisko, lebo sú tam možno aj iné veci. Ešte prečítal: „Táto petícia nesmie ani popierať, alebo obmedzovať osobný, politický názor, alebo iné práva, národnosť, pohlavie, rasu a pod.“ Treba to veľmi dôkladne preskúmať, aby sa nedospelo k niečomu a aby mesto, ako orgán verejnej správy, nenieslo následky.

p. Halenár, poslanec MZ – Návrh na uznesenie podľa jeho názoru plne odzrkadľuje
vážnosť, ktorá tomu problému bola venovaná zo strany magistrátu. Keď to zoberie z formálnej stránky, vážnosť, ktorú tomu venoval spracovateľ – kancelária primátora a vážnosť, ktorú tomu prikladal ten, kto to predkladá – primátor Knapík.
Asi 2 roky dozadu tu dosť obhajoval myšlienku, že keď na každú petíciu mesto odpovedá tým, že ju berie na vedomie, tak to je hrubé – hrubé porušovanie základných demokratických práv občanov tohto mesta. Samozrejme, tu nie je dôvod počúvať jedného poslanca, lebo ten jeden poslanec má len jeden hlas, nemá 34 hlasov, ako má koalícia SDKÚ, DS, KDH. Je mu to veľmi ľúto, že aj prokuratúra, aj generálna prokuratúra sa zhodli na tom, že mesto má pravdu, že to je v poriadku, že keď napíše na akúkoľvek petíciu, že ju zakopne pod koberec, že ju berie na vedomie a nevybaví ju, že je to úplne v poriadku. Takto to vyzerá v tomto štáte. Takýchto právnikov má, takýchto ľudí, ktorí si ctia a cítia demokraciu. Primátor mesta je jedným z nich, keď sa dokáže podpísať pod niečo také.
Dôvodom jeho vystúpenia je aj to, aby podal návrh na uznesenie.
Mestské zastupiteľstvo v Košiciach v zmysle § 6 ods. 2 písm. ac) Štatútu mesta Košice na petíciu občanov mesta odpovedá takto:
Mestské zastupiteľstvo považuje problém nelegálnej skládky odpadu na Luníku IX za problém s riešením presahujúcim niekoľko volebných období. Týka sa totiž ľudí na Luníku IX a ich vzdelávania, bývania, splácania dlhov, aj priebežných úhrad a príležitosti zamestnať sa. V tomto volebnom období mesto Košice prijme viacero opatrení vzťahujúcich sa k Luníku IX. Ako prvé to bude povinnosť mať platnú nájomnú zmluvu pre ľudí, využívajúcich byty ako mestský majetok na Luníku IX. Ďalšie opatrenia budú smerovať k vytvoreniu podmienok pre zvýšenie zamestnanosti ľudí na Luníku IX.  Termín: do 24.4.2010, zodpovedný: riaditeľ MMK, riaditeľ BPMK, s.r.o.
	Neskôr by chcel ešte požiadať o slovo. 

p. Matoušek, poslanec MZ – Faktická poznámka.  Musel oponovať kolegovi, keď sa 
odvoláva na zákony, lebo si musí prečítať aj iné veci. A je to zase zákon č. 85 – ak je predmetom petície činnosť orgánov územnej samosprávy, je poslancom, ktorých zriaďovateľom je územná samospráva, petíciu vybavuje príslušný orgán územnej samosprávy - § 10 zákona o obecnom zriadení v znení neskorších predpisov. To znamená, musí vytvoriť komisiu, komisia musí k tomu zaujať stanovisko, až po tomto stanovisku môže zastupiteľstvo prijať akékoľvek uznesenie. Preto takto uznesenie, aké teraz predložil kolega je absolútne nelegitímne, nezákonné.

p. Dittrich, poslanec MZ – Faktická poznámka. Na rozdiel od poslanca p. Matouška si
myslí, že myšlienky, ktoré predniesol pán poslanec Halenár sú racionálne a dobré. Mal pripomienku iba k forme. Ak to má byť uznesenie, tak by sa malo formulovať spôsobom – žiada, ukladá, schvaľuje. Čiže, neodporúča schváliť to, čo predložil p. Halenár, ale treba upraviť formu tohto podania.

p. Buraš, poslanec MZ – Nechcel polemizovať o tom, či táto petícia spĺňa legislatívne 
normy, na to je tu právne oddelenie. V každom prípade si myslí, že je to vážny problém, ktorý môže istým spôsobom táto petícia naštartovať a môžu nasledovať ďalšie reakcie. Je to problém Luníka IX. Včera v rozpočte sa schvaľovali ďalšie peniaze na sanáciu obytného domu, kde mesto dalo 10 mil. korún na výstavbu kontajnerového bývania. Len má obavy, že ako náhle sa spustí kontajnerové bývanie, či sa nezvýši výpredaj radiátorov, piecok, ohrievačov, varičov a ďalších vecí. Či tam opäť nebudú diery, odkiaľ bude unikať dym. Kto bude za to zodpovedať? Kto bude niesť následky za tento krok? Akým spôsobom je to ošetrené? Pretože tu, pán primátor,  treba rázne povedať, že stačilo. Stačilo dávať peniaze do čiernej diery, ktorá nemá dno. Musia prísť riešenia. Možno, že prísne možno, že  reštriktívne, tvrdé, no musia prísť. Táto petícia hovorí len o tom, že ľudia sú jednoducho nespokojní. Veď predsa nemôžu všetci v tomto meste doplácať na to, čo robí 6 tis. obyvateľov sídliska Luník IX, hoci ich tam ani toľko nemá trvalý pobyt.
Odporučil niektorým predstaviteľom mesta, možno tým, ktorí sú kompetentní, ako napríklad pán Vargovčák,  aby si sadol ráno do autobusu, ktorý premáva na Luník IX a vezie učiteľov a deti, ako to tam krásne vyzerá, že je tam 89 učiteľov, ktorí majú strach, pán primátor, strach, ráno si sadnúť do autobusu a ísť do práce, kde im nadávajú, kde ich ohadzujú, kde prekračujú potkanov. Táto petícia hovorí o tom, že ľudia sú nespokojní a mali by byť prijaté opatrenia na zmenu tohto stavu. 
Posledná poznámka k tomuto. Pred nedávnom od 1. do 9. sa pratal komunálny odpad, 1300 ton odpadu, za čo mesto zaplatilo niekoľko miliónov korún. Spýtal sa. Ak by mesto uvažovalo o tom - bol prítomný nielen vtedy, keď spadol žeriav, pod ktorým sa prelomila jama, bol tam aj pred rokom, keď sa robila asanácia Hrebendovej.- a musí povedať, že odvtedy sa nič nezmenilo, iba smetia pribúda. A keď sa pýtal či by tí ľudia, ktorí skutočne chcú pracovať, nebolo by jednoduchšie, ktoré mesto dáva na odpad, dávalo spôsobom vytvárania krátkodobých  pracovných zmlúv, nejakých dohôd o vykonaní práce, zakúpiť im lopaty, zakúpiť im „sersam“ a dať im to, aby sami odpratali smetie? Veď ani ľudia, občania tohto mesta nebudú proti tomu a mesto to musí zo zákona spratať, ale aby to urobilo takou formou, že si to urobia sami. Dá sa im práca, dá sa im možnosť realizovať sa, dá sa im možnosť, aby odpratali to, čo sami narobili, ale formou pracovno-právnych vzťahov a nie že mesto z daní ostatných obyvateľov tam pošle auto, tam pošle nakladač a odpratá to. A za rok bude stáť mesto pred tým istým problémom a to isté bude riešiť, pretože iným spôsobom zamedziť výskytu infekcie nie je možné.

p. Knapík, primátor mesta Košice – Súhlasí, tie riešenia sa aplikujú, len ich možno 
treba viac rozpracovať, rozšíriť a zaangažovať viacerých a možno systematickejšie využívať práve takéto formy, aj napriek tomu, že to bude o čosi drahšie, aby práve títo ľudia boli v pracovných aktivitách zaangažovaní. Ak sa to urobí s mechanizmami, je to možno lacnejšie. No ponúkajú sa tu isté alternatívy.

p. Hrabovský, poslanec MZ – Faktická poznámka. Nadviazal na vystúpenie p. Buraša, 
že na budúci rok sa stretnú a bude ten istý problém. Prehlásil, že o 20 rokov sa stretnú a bude ten istý problém. Pán Buraš hovorí: musíme, treba, urobme. Ale ako, to nepovedal.

p. Dittrich, poslanec MZ – Faktická poznámka. Dovolil si byť trochu jedovatý. 
Pán Buraš nehlasoval za  vyhodnotenie plnenia úloh vyplývajúcich z koncepcie riešenia, teda bol proti. A teraz mal príspevok, kde dával konkrétne návrhy na riešenie problémov, ktoré tam sú. Rád  by ho upozornil, že tieto návrhy obsahuje práve tá koncepcia. Proste sú to návrhy, proti ktorým pán Buraš bol a teraz ich sám predkladá.

p. Knapík, primátor mesta Košice – Nemôže byť faktická poznámka na faktickú 
poznámku. 

p. Gamcová, poslankyňa MZ -  Podporila to, čo povedal p. Buraš. Myslí si, že ponúkol 
aj veľa riešení a ozaj si myslí že námestník primátora, ktorý je za to zodpovedný, by možno mohol konečne ako hlavnú prioritu si naštudovať Romagendu 21 a zvolať tých ľudí, ktorí naozaj rozumejú tejto problematike a pokúsiť sa vyriešiť problém. Celá tá petícia hovorí o tom, že vyhadzovanie peňazí za odpratávanie nelegálnych skládok nie je normálne. Všetci obyvatelia, ktorí sú slušní, v tomto meste sa slušne prihlásia k miestnemu poplatku a zaplatia ho, sú pobúrení. Verte, že keby sa dnes kohokoľvek na ulici opýtali, tak nebude s týmto súhlasiť. A tu sa vôbec nejedná o to, či je to v súlade so zákonom, alebo nie. Tu naozaj treba prihliadať na to, že občania v blokoch, keď majú špinu, tak sa jednoducho zídu, urobia si brigádu a neporiadok odpracú. A v Romagende je to presne a jasne napísané. Spoluobyvateľov z Luníka IX to treba naučiť. Pán Buraš poskytol jeden návod, ktorý si treba zapamätať. Treba využiť všetky možnosti, ako týchto ľudí zapojiť do aktivačných prác, využiť všetky možné príspevky, aby konečne pochopili sami Rómovia, že keď si urobia neporiadok, tak si ho sami musia odpratať. A keď si ho neodpracú tak budú mať infekcie, žltačky. Ale za toto si musia niesť zodpovednosť sami. Pochválila v tomto materiáli oddelenie služieb obyvateľstvu, pretože aj im na tom záleží, aby tu bol poriadok a svedčí o tom interný list, ktorí napísali, aby v prvom rade zistili, aká je evidencia obyvateľstva. Dá sa to urobiť rôznymi spôsobmi. A treba tu zapojiť nielen oddelenie služieb obyvateľstvu a dávky v hmotnej núdzi, ale aj Bytový podnik mesta Košice, aby v prvom rade zistili, že koľko je tých ľudí, ktorí neplatia, koľko je tých, ktorí majú platiť a použiť všetky možné prostriedky a možno aj inštitút osobitného príjemcu, aby aj oni konečne prispeli k tomu, čo všetci ostatí slušní občania robia, že si všetky paušálne poplatky a poplatky za odpad zaplatia včas.

p. Balún, poslanec MZ – Faktická poznámka. Naozaj má taký pocit, ako keby niektorí 
prišli do tohto spoločenstva, do tejto republiky do tohto mesta iba včera večer a nepoznali situáciu, ktorá tu dlhé roky existuje a iná ani nemá perspektívu. Ak sa to niekomu podarí vyriešiť, zaslúži si naozaj Nobelovu cenu, pretože toto nie je také jednoduché a tých materiálov už bolo strašne veľa. Je zvedavý aj na to, či vedenie mesta konzultovalo aj s vládou, so splnomocnencom pre tieto záležitosti. Ako sa inde nakladá s týmito problémami, ako sa to bude riešiť aj z úrovne vlády. Veď je to celoštátny problém. V iných regiónoch a mestách sú možno ešte väčšie problémy ako tu. Fakt ale je, že ak by sa tá infekcia vyskytla na Luníku IX, tak zasiahne celé mesto. A kto potom bude zodpovedný za toto, že sa tá infekcia začala šíriť práve z dôvodu, že mesto zaspalo a neriešilo problémy. 
Súhlasí s tým, že sa bude trvať na tom, aby si sami obyvatelia Luníka IX skúsili robiť poriadok. Ak sa má zaviesť policajný systém, tak aby aspoň tie lopaty nezmizli.

p. Knapík, primátor mesta Košice – Krátko odpovedal. Neriešenie tohto problému a 
hromadenie odpadu je väčšou hrozbou pre celé mesto, ako kritika tých, ktorí vidia, že opätovne sa niečo urobí a ten efekt to neprináša. 

p. Buraš, poslanec MZ – Faktická poznámka. Nechcel vtedy reagovať na p. Dittricha,
ale na p. Hrabovského, pretože je pravdou, že za 20 rokov sa nič nezmenilo a za 20 rokov sa nič zmeniť nemusí, ale toto nie je problém, na  ktorý by sa mali takto pozerať. Tento problém treba riešiť a potvrdil to aj príspevok p. Balúna. A na margo toho, čo je hotové.  Nebol poslancom v roku 2004, keď sa prijímalo uznesenie č. 623, ktoré je platné. Ak je platné, tak by sa malo aj napĺňať. Toto uznesenie hovorí o košickej Romagende ako o akčnom pláne pre integrovaný rozvoj rómskej komunity na  Luníku IX. To uznesenie nebolo zrušené. Je platné, ale sa nenapĺňa. To znamená, že treba vybrať z neho niečo čo je dobré, doplniť to o súčasný stav riešiť tento problém. Treba sa ho snažiť riešiť, nič iné. 

p. Knapík, primátor mesta Košice – Požiadal p. Buraša, aby sa držal témy. Rieši sa 
problematika petície, tamto bolo v predchádzajúcom bode. Uznesenie, ktoré podávalo správu o naplnení koncepcie vychádza z uznesenia, ktoré bolo prijaté 29.6.2006 a samotná koncepcia bola spracovaná aj na základe podkladov, ktoré vychádzali z Romagendy, ktorá bola prijatá uznesením v júni 2004. To je poprepájané, jedno druhé nepopiera a aj táto koncepcia vychádza z predchádzajúceho materiálu, len možno nie je tak detailizovaná. 

p. Forgáč, poslanec MZ – Faktická poznámka. Všetko sa tu hádže na hlavu mesta 
Košice. No tento problém má nielen celomestský, ale aj krajský charakter. No ani kraj, ani štát nemá o to záujem, aby sa to nejakým spôsobom riešilo. Už minule na túto tému hovoril, že kraj vylúčil mesto Košice v riešení problému rómskej otázky. Rieši to v rámci celého kraja, ale mimo mesta. Tak isto štát nemá k tomu taký prístup, aký by mal byť. Nie sú čerpané ani fondy z Bruselu, ktoré sú pre tento účel určené. Netreba tu teraz všetko hádzať iba na mesto Košice a čakať, že samotné niečo porieši. Nie je to také jednoduché.

p. Knapík, primátor mesta Košice – Myslí si, že výzvy, ktoré sa očakávajú, že prídu. 
Mesto je pripravené. Je spracovaná koncepcia integrovanej stratégie  s tým, že ak sa to podarí získať, tak samozrejme tie projekty a zámery, ktoré v koncepcii, ale aj v samotnom projekte sú obsiahnuté, lebo vychádza aj z doterajších koncepcií, sa postupne budú realizovať. Tiež nevie s určitosťou odpovedať na otázku, ktorú naniesol aj p. Halenár, či riešenie, ktoré je tam prijaté, sa dokáže dotiahnuť do takej podoby a dosledovať cez realizáciu tak, aby ten efekt prinieslo a bolo trvalé.
V budúcom týždni sa majú stretnúť aj s pánom splnomocnencom vlády pre rómske komunity a budú diskutovať aj o tejto širokej problematike a hľadať spoločné riešenie. Ale čosi musia mať v ruke na to, aby mohli povedať, že mesto sa nedištancuje od riešení týchto problémov. Poslanec p. Halenár avizoval, že chce hovoriť k tejto téme ešte raz.

p. Halenár, poslanec MZ  - Keby sa tejto téme venovali aj dve hodiny, vždy to nie je 
dostatok času, veď to je tak vážna téma, že zaujíma nielen toto mesto,  ale zaujíma minimálne Európu.
Najprv technická otázka.  Keď sa môže 3 roky schvaľovať uznesenie, že berie na vedomie, ako odpoveď na petíciu a nikto nedal na prokuratúru podnet, že to uznesenie je v rozpore so zákonom, pretože nezasadala komisia, ktorá by  toto dala ako svoj výstup, tak ani on nestiahol svoj návrh na uznesenie a počká si na toho, kto to dá na prokuratúru, že tento návrh nie je v súlade so zákonom. 
Čo sa týka samotného textu petície. Je tam zmienka, že treba vytvoriť podmienky pre zvýšenie zamestnanosti ľudí aj z Luníka IX. Treba si zobrať len to, že mesto vydáva ročne z rozpočtu ťažké milióny korún na zimnú a letnú údržbu. Myslí tým aj úplne bežné čistiace práce, ktoré by mali byť súčasťou každého dňa v tomto meste. Nechce hovoriť o tom, ako vyzerá mesto počas zimy, keď zíde sneh a tri mesiace musia ľudia čeliť prachu a kamienkom na chodníkoch. Je to ideálna príležitosť a pôda pre to, aby zrušili exkluzivitu pre firmu, ktorá to má teraz na 10 rokov a začali vytvárať podmienky pre živnostníkov a pre drobné firmy, aby sa uchádzali v jednotlivých lokalitách mesta o nejaký výsek o nejakú časť a následne by im mesto za to platilo. Je o tom presvedčený, že  týmto opatrením by sa podarilo čiastočne, iba čiastočne, lebo tam treba zatlačiť na 10 gombíkov naraz a kto je tu taký že povie „Ja prídem s nejakým návrhom a to je ten návrh, ktorý bude naozaj fungovať“.
Požiadal poslancov, aby hlasovali o tej petícii, aby si teraz nemysleli, že tu Matoušek povie nejakú múdrosť a pritom 3 roky tlačia tlačítka bez problémov za nezákonné návrhy, ktoré tu prichádzajú.

p. Boritáš, poslanec MZ – Na úvod prečítal názov prejednávaného bodu. Je to petícia 
obyvateľov proti odvozu nelegálneho odpadu z Luníka IX. Aj pre niektoré masmédia reagoval, že nie je proti odvozu, je za odvoz, lebo tam treba zabezpečiť hygienické podmienky pre všetkých čo tam bývajú: Je za odvoz a neuchádza sa o Nobelovu cenu , ako naznačoval pán Balún, ale tiež navrhol určité riešenie. Vyzerá to jednoducho, no treba nájsť právnu a zákonnú formu. Jeho návrh znie: Robiť každú kontrolu čistoty na Luníku IX z pozície mesta každý mesiac s tým, že príde kontrola, nájde tam napríklad 5 fúrikov neporiadku, oznámi to oficiálne vedeniu mestskej časti a určí termín, do kedy to majú odpratať. Ak sa to do toho termínu neuprace, mesto Košice zabezpečí upratovanie na náklady mesta, ale s tým, že o túto sumu zníži príspevok pre mestskú časť Luník IX. Ak by sa toto podarilo zrealizovať, predpokladá, že by mestská časť našla spôsob, ako to upratať, lebo by jej hrozil nižší prísun peňazí. No nepovažuje za dobré čakať celý rok, kým sa tento bordel nahromadí, lebo to potom stojí veľa a tiež nie je možné mestskú časť naraz ukrátiť o takú veľkú sumu, koľko stojí odpratanie takého veľkého množstva smetia. 

p. Knapík, primátor mesta Košice – Požiadal, aby sa pripravili pracovníci z právneho 
oddelenia, aby posúdili právnu čistotu navrhovaného uznesenia a potom vedúcu oddelenia správy daní a poplatkov, že ako mesto rieši vymáhanie poplatku od týchto obyvateľov, lebo z toho je zrejme to, že poplatky, ktoré by mali byť zaplatené za komunálny odpad nie sú a v podstate likvidácia tohto odpadu predstavuje pre mesto ďalší náklad. V podstate mesto na to dopláca 2-krát.

p. Halenár, poslanec MZ – Faktická poznámka. Ten návrh, aby každý mesiac bežali 
kontroly na Luníku IX nevidí ako dobrý práve preto. Kto bol na Luníku IX tak vie, že tento problém vzniká jedine na Hrebendovej a vzniká preto, že nikto nevidí tú odvrátenú stranu celého radu činžiakov, ktorá je obrátená k lesu. A keďže nefungujú výťahy, lebo obyvatelia neplatia nájom a následne mu bolo povedané, že nájom neplatia preto, lebo nefungujú výťahy, tak tomu problému budú čeliť stále. Kontroly to neodstránia. Tam je treba zatlačiť omnoho tvrdším spôsobom.

p. Vargovčák, námestník primátora mesta Košice – Zopár postrehov k tomu, čo tu bolo 
povedané.  Všetci dobre vedia, vedia to aj tí, čo situáciu kritizujú, že to nie je ľahká téma. No jedná vec je kritika, druhá vec je zodpovednosť.  Vie, že sa to dobre počúva, je to lichotivé, je to téma, na ktorú ľudia ľahko reagujú. Ubezpečil však prítomných, že tejto téme sa veľmi intenzívne venujú. Osobne spolu s kolegom p. Čečkom navštívil vicepremiéra Čaploviča. Opakovane hovorili so splnomocnencom vlády pre rómske komunity. Jednoducho toto nie je problém, ktorý mesto zvládne samo. Nehovorí, že netreba prijímať riešenia, treba, ale nie je to také jednoduché. 
Neodpustil si jednu poznámku. Pred tromi rokmi voliči delegovali zodpovednosť za toto mesto im. Prichádzajú s riešeniami, s ktorými prichádzajú a či sú dobré, to zhodnotia voliči v komunálnych voľbách.

p. Horváth, poslanec MZ – Stále tu cíti predsudky voči rómom. Pri poslednom sčítaní
sa v mestskej časti k rómom prihlásilo 10 %, 90 % občanov má slovenskú národnosť. Pokiaľ budú stále tie predsudky, nikdy sa to nevyrieši. Treba sa pozrieť do sveta. Idú tam Rómovia bez vzdelania, nevedia čítať, písať, ale vrátia sa z Anglicka a vedia, čo je to recyklovať, lebo tam vidia ten pozitívny príklad, ten systém. Naozaj sa všetko dá, ale tie predsudky sú tu veľmi silné. Ako včera povedal, cíti to tak, že primátor mesta je zároveň aj starostom mestskej časti. Mestská časť má preto starostu, aby sa staral o svoju mestskú časť, aby udržiaval tú čistotu, verejný poriadok a všetko okolo toho. No keby sa poslanci zúčastnili miestneho zastupiteľstva, tak každé jedno rokovanie je protizákonné. Keby niekto podal protest prokurátorovi, ani jedno uznesenie by sa nemohlo prijať. Nebude za túto petíciu hlasovať, lebo nevedie k spolunažívaniu, ale vyvíja iné tlaky, aby sa to spolunažívanie narúšalo. Treba hľadať riešenia a sú riešenia, veď napríklad sa hovorilo, že z pivničných priestorov nedostanú ľudí a dostali ich, lebo sa to riešilo priamo s tou komunitou a on sa priamo zúčastňoval akcie pri vysťahovaní ľudí z pivníc. Pán starosta sa zatvoril, no fungovanie veľkej komisie prinieslo úspech. Nechcel k tomu veľa rozprávať, lebo vyjadrenia mali odznieť v príslušnom bode programu. Toto je petícia, ale nemala by sa zobrať na vedomie, lebo to vnesie ešte viac neznášanlivosti Áno bude sa to riešiť. Tiež si to berie za úlohu, aj tú čistotu a keď sa stretnú na spoločnom stretnutí, tak sú tam určité riešenia, žeby sa s tým dalo pohnúť.

p. Blaškovičová, poslankyňa MZ -  Faktická poznámka. Reagovala na posledného 
predrečníka. Pán Horváth, je jej veľmi ľúto, ale v poslednom období to naozaj vyzerá tak, že keď sa pomenujú veci pravým menom, tak sú rasisti. Je hlboko presvedčená o tom, že keby sa niečo podobné stalo v inej mestskej  časti, tak určite tieto náklady nebude znášať mesto, ale sa urobí všetko pre to, aby ich znášali občania. Treba si rozmeniť na drobné to, čo povedal primátor mesta. Ten odpad na Luníku IX občania platia 2-krát. Tu sa hovorí o petícii, ktorá je proti odvozu nelegálneho odpadu a druhá vec je, že občania platia aj za odvoz toho legálneho odpadu. Naozaj by ju zaujímali tých 49 kontajnerov, ktoré sa 3-krát týždenne vyvážajú a tie 3 veľkokapacitné kontajnery, na koľko sú naplnené a kto vlastne financuje tento odpad. Tak isto ho platia občania tohto mesta a neplatia ho občania Luníka IX, lebo tá vymožiteľnosť je taká, ako je popísaná.  Naozaj sa macošsky správajú k ostatným občanom, pretože mesto v jednej mestskej časti platí odvoz 2-krát a v ostatných mestských častiach si to platia občania sami.  Takže každý slušný občan tohto mesta platí odvoz 3-krát. 
Myslí si, že táto petícia, tento protest občanov, je absolútne oprávnená a naozaj nie je možné brať to na ľahkú váhu, pretože tu o chvíľu môže byť petícia, aby mesto neplatilo ani odvoz legálneho odpadu, aby nedoplácalo na neplatičov, aby nedoplácalo na tých, ktorí neplatia vodu a neplatia energiu a ostatné náležitosti. O chvíľu sa stane, že občania budú chcieť, aby mesto uzavrelo túto mestskú časť a nefinancovalo ju. Je zvedavá, čo potom budú robiť, či sa budú tváriť, že takto je to v poriadku.

p. Horváth, poslanec MZ – Faktická poznámka. Nehovoril o rasizme, ale o tom, že sú 
tu určité predsudky. Ľudia ako náhle počujú róm, tak ho vedia zaradiť, kto to je. Ako náhle počujú arab, tak hneď vedia, čo to je. Tie predsudky musia ísť preč. Nehovorí o tom, že sú tu rasisti. Treba hľadať riešenie. Prevenciu aj represiu. Je za to. Tento problém tam vznikla 30 rokov a za deň ani za rok sa to nevyrieši. Aj na riešenie možno treba 30 rokov. Treba robiť, čo je nutné. Ale tu aby sa niektorí dostali do povedomia, tak sa chytajú slovíčok. Koľko peňazí vyčlenia mestské časti z rozpočtu na vyčistenie iných nelegálnych skládok? Treba urobiť takú štatistiku, koľko z každej mestskej časti ide na likvidáciu týchto skládok. Už viac ani nereagoval, aby sa tento bod mohol ukončiť.

p. Knapík, primátor mesta Košice -  Požiadal odborné útvary Magistrátu mesta Košice, 
aby predniesli svoje stanoviská k danej téme.

p. Bogačevičová, vedúca oddelenia miestnych dní MMK – Informovala prítomných 
o stave výberu poplatkov za komunálny odpad na Luníku IX. K 31.12.2008 bol stav nedoplatkov 4,5 mil. Sk. Tohtoročný predpis sa plní na 25 %. Pokiaľ ide o vymáhanie nedoplatkov za poplatníkov z Luníka IX  je veľmi náročné, skoro bezúspešné. Aj keď odstupujú tieto spisy na exekúciu, vlastne niet čo exekuovať. Všetci dlžníci sú v hmotnej núdzi. Preto volia spôsob dobrovoľných splátok. Sú občania z tohto sídliska, ktorí chodia, dobrovoľne platia mestu, aj keď len 100,- Sk na mesiac, ale zaplatí. Skutočne sú niektorí veľmi poctiví, no zvyšku niet čo exekuovať. 
Vo VZN v § 11 sú uvedené formy zníženia poplatku. Jednou z nich je aj zníženie vo výške 60 % u občanov v hmotnej núdzi. Toto je pre všetkých občanov Košíc, čiže títo občania majú ešte aj tú výhodu, že keďže sú všetci v hmotnej núdzi, tak platia iba 40 % poplatku.

p. Halenár, poslanec MZ – To je ďalší dôvod  začať sa veľmi vážne zaoberať návrhom
zákona v tejto krajine, aby občania mohli podlžnosti voči obci kompenzovať formou práce. Začal s tým pred tromi rokmi, no Halenár nemá 34 hlasov. 
Stal sa poslancom Košického samosprávneho kraja. Je tam 8 poslancov Národnej rady SR. Veľmi vážne im povie, aby skúsili s legislatívcami u nich dať niečo dokopy. Ale ak by mesto hlasovaním poslancov tiež odoslalo takú výzvu poslancom Národnej rady SR, možno by to malo väčší význam. 

p. Knapík, primátor mesta Košice -  Toto je naozaj veľmi dobré riešenie a Národná 
rada SR by mala špeciálne riešiť túto legislatívu s prihliadnutím na takéto problémy. S tým absolútne súhlasí a toto by mohlo posunúť problémy trochu ďalej. Nielen  v Košiciach, ale vzťahuje sa to aj na iné lokality. Mesto pripraví niečo podobné, no nie dnes.

p. Macko, pracovník oddelenia komunálneho práva MMK – Vo vzťahu mestského 
zastupiteľstva k vybaveniu tejto konkrétnej petície, konštatoval, že keď petícia nesplnila  zákonom stanovený limit -  20 % oprávnených voličov, tak mestské zastupiteľstvo nemôže vyhlásiť hlasovanie obyvateľov mesta. A formulácia uznesenia, že berie na vedomie, je na zvážení každého poslanca, či ju zoberie na vedomie, alebo nie a bude hlasovať za, alebo proti. V tomto problém nevidí. Myslí si, že už tým, že táto petícia bola zaradená na rokovanie mestského zastupiteľstva, tak sa jej dal náležitý význam, lebo mestské zastupiteľstvo o tom rokovalo. Odkaz na ustanovenie Štatútu mesta § 6, ods. 2 písm. c) znamená, že mestské zastupiteľstvo rozhoduje a rokuje o ďalších dôležitých otázkach celomestského významu. Preto si myslí, že formulácie „berie na vedomie“ je v poriadku.

p. Dudová, vedúca oddelenia služieb obyvateľstvu. MMK – Reagovala na podnety, 
ktoré sa týkajú aktívnej podpory zamestnanosti a k vytváraniu pracovných miest. Mesto Košice využíva všetky nástroje na podporu zamestnanosti. Sú to aktivačné práce.  V tej súvislosti treba povedať, že do roku 2006 mal samotný Luník IX podpísanú zmluvu s Úradom práce, v roku 2007 Úrad práce za neplnenie podmienok túto zmluvu s Luníkom IX zrušil. V tomto roku podpísalo mesto pre Luník IX zmluvu s Úradom práce. Žiadali, aby im Úrad práce poskytol 50 zamestnancov, zmluva bola podpísaná na 30. Výber ľudí, ktorí sú zaradení do inštitútu aktivačných prác realizuje práve Úrad práce, nie mesto. Ďalším momentom, ktorý využívajú, sú príležitostné práce. Tieto sa ale tiež vzťahujú na  poberateľov dávok v hmotnej núdzi. Obyvatelia, ktorí s zaradení  do tohto inštitútu, nemôžu zarobiť v priebehu roka viac, ako 2-násobok životného minima a pre obyvateľov z Luníka IX je práve z tohto dôvodu tento typ zamestnávania veľmi neatraktívny, pretože poberajú dávky v hmotnej núdzi a nechcú si toto poberanie dávok ohroziť.
Úrad práce, aj napriek tomu, že má s mestom podpísanú zmluvu na 30 ľudí pre aktivačné práce, nenaplnil túto zmluvu na 100 % a to buď z nezáujmu obyvateľov z Luníka IX, alebo z toho dôvodu, že nespĺňajú iné nároky, ktoré zákon ukladá.
Ešte tu odznela otázka na inštitút osobitného príjemcu. Aj ten sa v súčasnosti využíva približne pri 350 ľuďoch, nevie povedať presné číslo, ale väčšina je z Luníka IX.

p. Matoušek, poslanec MZ -  Faktická poznámka. Túto problematiku si vyjasnia, no aj 
tak prečítal poslancom, ktorí budú hlasovať, aby pochopili. Petícia je sťažnosť. Sťažnosť je podanie fyzickej osoby, alebo právnickej osoby, ktorým sa domáha ochrany svojich práv, alebo právom chránených záujmov, pretože došlo k ich porušeniu, alebo ohrozeniu činnosti, alebo nečinnosti orgánu verejnej správy, teda to je mesto. Zároveň upozorňuje na konkrétne nedostatky, najmä na porušenie právnych predpisov, ktorými odstránenie vyžaduje zásah verejnej správy. To znamená, že mestské zastupiteľstvo iba zoberie na vedomie, že sa občan domáhal tejto ochrany. Keď to mestské zastupiteľstvo zoberie na vedomie, to mu ešte neodpovedalo, či tieto práva sú oprávnené, resp. neoprávnené, či dobre upozornil, či nie. Upozorňoval všetkých na to, čo vlastne idú brať na vedomie.

p. Knapík, primátor mesta Košice -  Bola tu požiadavka prítomného občana na 
vystúpenie k tejto téme. Dal hlasovať o tomto procedurálnom návrhu.

Hlasovanie č. 50: za 32, proti 1, zdržali sa 4.

p. Knapík, primátor mesta Košice -  Konštatoval, že je súhlas s vystúpením občana. 

p. Sverenčák, občan mesta Košice -  Keď včera vystúpil, bol trochu nervózny, lebo sa 
bál, že nedostane slovo. Nevie veľmi dobre rozprávať, nakoľko nemá dar reči. Apeloval na poslanca p. Horvátha. Kvôli čomu vznikajú predsudky? Od mala žil medzi rómami a žiadne predsudky neboli.  Oni sa pomaly jeden u druhého najedli. Boli takí kamaráti, že róm by za neho život položil.  A toto, čo sa deje teraz na Luníku IX – to má pán poslanec klapky na očiach? To chce, aby tu prišiel Kotleba, alebo extrémisti a urobili tu taký bordel, že bude celá republika hore nohami? Tu žiadne predsudky nie sú a ak, tak ich vyvolávajú sami svojim neporiadkom.  Štát z nich nemá žiaden úžitok, neplatia, občania sa sťažujú každý deň. Veď je to v článkoch a keď sú o Luníku IX tak tie diskusné príspevky radšej vymazávajú. Veď to je neúnosné. To fakt pán Horváth nevidí, čo sa deje? Má tu byť Juhoslávia? Naozaj tomu nerozumie.
Právne normy – Túto petíciu inicioval on. Nie je právnikom, ale denno denne špekuloval, ako to urobiť. Vyzýval ľudí, aby mu cez internet napísali, aké presné paragrafy použiť, aby zostavil petíciu, žeby poslanci až oči vyvaľovali. Nikto sa mu neozval. Každý sa bojí. Na Hlavnej ulici mu vyše tisíc ľudí povedalo, že sa boja takúto petíciu podpísať, lebo sa boja rómov. Tak tu  90 % ľudí sa  bojí, 10 % ľudí, ktorí stoja za veľké – nechcel povedať čo. Česť tým, z ktorých je úžitok, ako napríklad veľký huslista, ktorý nedávno zomrel Berky Mrenica. Z neho si môžu brať príklad tisíce ľudí. Je pravdou, že aj v majoritnej skupine sa nájdu takí, čo by zaslúžili nielen nakopať, ale nechcel byť vulgárny.
Tu je jednoznačne utláčaná majorita a nie minorita. Požiadal všetkých, aby to brali vážne na vedomie, že s tým niečo treba robiť, lebo on prvý, keď ho to dovedie k tomu – aj včera povedal, že je nezamestnaný, že nepoberá ani cent podpory, nepoberá ani dôchodok, ale on odvody musí platiť, všetko musí platiť. Tabuľky sú jednoznačné, manželka pracuje, nech platí. Ale on prvý toto urobí, keď ho toto všetko naštve, čo sa tu deje, že  vyzve ľudí do ulíc, aby neplatil nikto. A potom sa tu budú diviť, čo sa bude diať. Toľko na záver.

p. Knapík, primátor mesta Košice -   Poďakoval za názor a postoj, ktorý tu dosť silno 
rezonuje. Hľadajú sa riešenia, diskutuje sa o tom.
Uzavrel tento bod a dal slovo návrhovej komisii. 

p. Melichárek, poslanec MZ – Návrhovej komisii  bol predložený jeden pozmeňujúci 
návrh  poslancom p. Halenárom v znení:
Mestské zastupiteľstvo v Košiciach v zmysle § 6 ods. 2 písm. ac) Štatútu mesta Košice na petíciu občanov mesta odpovedá takto:
Mestské zastupiteľstvo považuje problém nelegálnej skládky odpadu na Luníku IX za problém s riešením presahujúcim niekoľko volebných období. Týka sa 

totiž ľudí na Luníku IX a ich vzdelávania, bývania, splácania dlhov, aj priebežných úhrad a príležitosti zamestnať sa. V tomto volebnom období mesto Košice príjme viacero opatrení vzťahujúcich sa k Luníku IX. Ako prvé to bude povinnosť mať platnú nájomnú zmluvu pre ľudí, využívajúcich byty ako mestský majetok na Luníku IX. Ďalšie opatrenia budú smerovať k vytvoreniu podmienok pre zvýšenie zamestnanosti ľudí na Luníku IX.  Termín: do 24.4.2010, zodpovedný: riaditeľ MMK, riaditeľ BPMK, s.r.o.

Hlasovanie č. 51: za 17, proti 3, zdržali sa 17.

p. Knapík, primátor mesta Košice – Konštatoval, že návrh nebol prijatý.

p. Melichárek, prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. ac)  Štatútu mesta Košice berie na vedomie Petíciu obyvateľov proti odvozu nelegálneho odpadu z Luníka IX.

Hlasovanie č. 52: za 29, proti 2, zdržali sa 8.

p. Knapík, primátor mesta Košice – Uznesenie bolo prijaté.
Uzavretím tohto bodu sa problém nevyrieši,  ostáva a budú sa s ním musieť vážne zaoberať. Sú pripravené riešenia, bude sa o nich rokovať a uvidí sa, ako sa bude dariť naplniť ciele, či to prinesie efekt, alebo sa pôjde v starých koľajach. 

––-     ––-     ––-

32. Interpelácie poslancov mestského zastupiteľstva 

p. Knapík, primátor mesta Košice -  v súlade s rokovacím poriadkom interpelácie sa 
podávajú písomne primátorovi mesta v deň rokovania mestského zastupiteľstva. Interpelovaný zašle potom odpoveď interpelujúcemu do 30 dní Poslanec môže interpeláciu predniesť aj ústne v rámci bodu rokovania mestského zastupiteľstva., no nezbavuje to poslanca povinnosti podať svoju interpeláciu aj písomne. Tlačivá je možné si vyzdvihnúť u zamestnancov kancelárie samosprávnych orgánov.

p. Petrvalský, poslanec MZ – Interpeloval primátora mesta v troch bodoch.
1.Prvý neuralgický bod sa týka predaja lesa v Ťahanovciach. Dávno o tom nedostal žiadnu informáciu. Bol by rád, keby mu kompetentní zaslali informáciu, v akom štádiu to je, čo sa chystá v najbližšej budúcnosti, či je nejaká dohoda so záujemcom o kúpu lesa a na čom sa dohodli ďalej.
2. Na minulom zastupiteľstve pán Labaš ukazoval petíciu  k Ťahanovskému lesu s 3,5 tis. podpismi, spýtal sa,  či ju vôbec podal, kedy ju podal a či môžu poslanci do nej nahliadnuť.. 
3.Tohto roku  v komisii školstva riešili problémy využitia eurofondov v základných a materských školách, ktorých zriaďovateľom je mesto Košice. Do tohto programu boli zaradené dve školy v MČ Sídlisko Ťahanovce, no museli ich vyradiť len kvôli tomu, že pozemky pod týmto školami nie sú vysporiadané. Už viackrát sa pýtal, no odvtedy sa nič nepohlo. Aké sú riešenia, lebo mu ide o to, aby ťahanovské školy neprichádzali  o peniaze len kvôli tomu, že nemajú vysporiadané pozemky pod sebou. 

p. Matoušek, poslanec MZ – Interpeloval primátora ohľadom podávania stravy pre 
bezdomovcov s tým, že sestry Vincentky túto činnosť prevádzajú už niekoľko rokov, pomáhajú mestu v sociálnej oblasti. Majú platnú zmluvu na priestory na Kukučínovej ulici a doposiaľ im bolo sprístupnené tieto priestory, aby mohli túto činnosť naďalej vykonávať. Nevie, čo sa udialo, tento problém sa rieši odbornými útvarmi už viac ako mesiac, no doteraz neboli prijaté žiadne účinné opatrenia, aby tento výdaj stravy pre bezdomovcov prebiehal naďalej.

p. Kupec, poslanec MZ – Svojou interpeláciou pokračoval v téme, ktorú začal pri 
	schvaľovaní územného plánu hospodársko-sídelnej aglomerácie Kavečany.
Týka sa to výkupu pozemkov pre obchvatovú komunikáciu k ZOO. V tomto roku výkup pokračoval, je uzavretých okolo 100 kúpnych zmlúv. Je pravdou, že to nie je ani polovica, ale proces beží. Podľa toho je vidieť, že je tu aj súhlas vlastníkov. No sú tam aj vlastníci, ktorí majú pripomienky, požiadavky výkupu a dali to aj písomne. 
Na základe týchto požiadaviek bolo zvolané stretnutie s týmito vlastníkmi v Kultúrnom dome v Kavečanoch 13.10.2009, kde tiež boli z ich strany prednesené pripomienky, ktoré sa týkajú hlavne toho, že nie je možné, alebo nie je súhlas na úpravu zvýšenia ceny. Možno väčšina z tých nespokojných by chcela vyššiu cenu, určite nie všetkých, no tá odpoveď sa zúžila len na cenu. Sú tam aj ďalšie požiadavky, preto interpeloval primátora mesta, aby títo ľudia dostali odpovede dostali odpovede aj na tie svoje ďalšie otázky, chcú nejakú hodnovernú odpoveď a s cenou problém nemajú. Zmluvy podpíšu. Sú to otázky  týkajúce sa najmä:
1.	Hodnovernej písomnej záruky pred podpisom kúpnopredajných zmlúv, že po rozdelení parciel na dve časti obchvatovou komunikáciou bude zabezpečený v teréne reálny prístup ku svojim parcelám, ale neveria tom, aj keď je na to zákon, že prístup musí byť zabezpečený.
2.	Ďalej je požiadavka p. Eliáša a ústneho súhlasu zástupcov mesta, no potom treba podľa toho postupovať, zmeniť geometrický plán a vykupovať už len tú menšiu časť.  
3.	Tak isto, čo sa týka zmlúv je tam pripomienka zapracovať do kúpnej zmluvy aj také niečo, čo môže vzniknúť v budúcnosti. To znamená, že mesto už teraz vykúpilo nejaké časti od 100 vlastníkov a mesto sa stalo vlastníkom kdesi uprostred tej lokality a nemá prístup k týmto parcelám. On sa už o to nestará, hrozí tu zaburinenie, lebo sa nikto k tomu nedostane. Aj toto treba prezieravo dopredu riešiť a navrhnúť do zmluvy nejaké užívanie doterajšími vlastníkmi, aby sa o to starali, aby to udržiavali. Mesto bežne dáva klauzulu do svojich zmlúv, keď predáva svoje pozemky na určitý účel „v prípade, že  sa výstavba: nezačne do určitého dátumu, má predkupné právo za tú istú cenu aj predávajúci“.  Toto by v zmluve malo byť, aby pôvodní vlastníci mohli získať v takom prípade späť svoje pozemky. Ak by teoreticky k tomu došlo, kúpi to niekto iný a potom budú susedské problémy. Tieto pripomienky nehovoria o cene. No mesto by malo reagovať a odpovedať  Takto sa zníži počet ľudí,  ktorí sú proti predaju, a bude väčší tlak na tých, ktorý predaj celkom odmietajú. Vie, že je tu aj inštitút vyvlastnenia, ale to už je krajné riešenie. 
Sú tam aj ďalšie pripomienky, no nechcel to rozvádzať, preto dal svoju interpeláciu písomne. Keď sa bude podľa toho pokračovať, napomôže to výkupu pozemkov.

p. Knapík, primátor mesta Košice -  Mesto nekupovalo pozemky na to, aby tam 
hospodárilo. Nie je tam prístup a ani možnosť reálne sa pustiť do nejakého projektu, tak bude sa treba dohodnúť s pôvodnými vlastníkmi, alebo so spoluvlastníkmi susedných pozemkov na nejakom prenájme, aby aspoň tá základná údržba – kosenie, bolo zabezpečené. Budú sa nad tým zamýšľať, hľadať najlepšie riešenia, odpovede sa pripravia.

p. Horváth, poslanec MZ – Interpeloval primátora mesta,  či je možné z právneho 
oddelenia zabezpečil dvoch ľudí, ktorí by sa zúčastňovali rokovania miestneho zastupiteľstva mestskej časti Luník IX. Je to veľmi potrebné, lebo keď sa chce človek dozvedieť, že kedy je zastupiteľstvo a aj ten priebeh zastupiteľstva, tak to je nehorázne. Človek sa to nedozvie a ak ta jeden, dva dni pred tým. Naozaj je veľmi zlá situácia a bolo by dobré, keby sa to mohlo zabezpečiť. Veď koľko krát bol starosta tejto mestskej časti na rokovaní mestského zastupiteľstva za tie tri roky? Alebo na Rade starostov. Aký má záujem na riešení problémom svojej mestskej časti? Takto by potom mohli mať prehľad, čo sa robí v tejto mestskej časti.
Ďalšia interpelácia je tiež na primátora mesta. Na Luníku IX sa šíria určité reči, preto by chcel vedieť, že čo sa chystá na Luníku IX, aký developer ma o túto lokalitu záujem a čo tam chce robiť.

p. Rychnavský, poslanec MZ – Poďakoval primátorovi mesta, magistrátu a všetkým, 
ktorí sa podieľali na zabezpečení osvetlenia na Popradskej 1-5. Je to odkaz od občanov z Popradskej ulice.

p. Hlinka, poslanec MZ -  Vrátil sa stručne k otázke čerpania výdavkov na právne, 
advokátske a iné komerčné služby v meste Košice, keďže ich výška je pomerne vysoká. Zaujímalo ho, či tieto právne, advokátske a iné komerčné inštitúcie, ktoré boli vo zmluvnom vzťahu s mestom Košice za uplynulé 2 roky, boli vyberané a boli s nimi uzatvárané príslušné obchodné, alebo právne zmluvy na základe ustanovení zákona o verejnom obstarávaní, nakoľko prostriedky na tieto účely sa čerpajú z verejných zdrojov, ktoré sú súčasťou rozpočtu mesta. Bol by rád, keby dostal odpoveď menovite na každý výdavok, ktoré bol za posledné dva roky v tejto oblasti čerpaný a na základe ktorých ustanovení zákona o verejnom obstarávaní boli tieto zmluvné vzťahy uzavreté.

p. Halenár, poslanec MZ – Interpeloval primátora mesta otázkou, že keď bol 
zástupcom primátora Trebuľu, či bol poverovaný úlohou rokovať so zástupcami spoločnosti, ktorej úmyslom je vybudovať Aupark na Námestí osloboditeľov? Požiadal ho o okamžitú odpoveď.

p. Knapík, primátor mesta Košice – Nebol poverený na takýto úkon. 

p. Gamcová, poslankyňa MZ - Požiadala o zoznam všetkých evidovaných občanov  
prihlásených k miestnemu poplatku za komunálny odpad, počet neplatičov minimálne za toto volebné obdobie (ročne, za posledné 3 roky) a výšku nedoplatku za miestny poplatok za odpad.
Požiadala o evidenciu firiem, ktorým boli odpustené poplatky, nielen miestne poplatky ako celok, resp. poskytnutá úľava na poplatkoch za posledné 3 roky a taktiež plnenie uznesenia č.359, kde poslanci mali dostať audit ekonomických vzťahov v súvislosti s  VZN č. 100 o miestnom poplatku a poplatku za komunálne odpady a drobné stavebné odpady. V plnení uznesení sa to doteraz vykazovalo ako úloha a mali to dostať, tuší, na decembrové zastupiteľstvo. Volá sa to audit ekonomických vzťahov. Prečo bol audit nahradený inou kontrolou?

p. Grega, poslanec MZ – Možno bude ako obohratá platňa, ale spýtal sa, ako sa bude 
riešiť problematika parkovania, pretože je to skutočne neúnosné v Starom  meste. Problém sa presúva na Kuzmányho sídlisko. Dennodenne mu telefonujú, oslovujú ho občania, ako sa to bude riešiť. On je bezmocný a preto chce vedieť, čo im má odpovedať. Podobný prípad je aj v centre mesta. Nedá sa zaparkovať, keď niekto príde večer, či nad ránom zo služobnej cesty a potom musí parkovať na chodníku a dostane papuču. Ak príde niekto unavený zo služobnej cesty, nebude predsa ráno vstávať a hľadať voľné miesto. 
Ako je mesto pripravené riešiť problém bezdomovcov. V Starom meste vyvstal problém Arpáda bezdomovca. Je záujem riešiť to spoločne? V Starom meste pripravujú k tejto téme medzinárodný seminár.
K bezpečnosti – na to stále poukazujú občania. Je možné, aby bolo viac príslušníkov mestskej polície? Vie, že nie sú financie, no aj ich mestská časť je ochotná finančne prispieť, pretože piatky a soboty sú neúnosné. 
Ďalšou záležitosťou je to, čo malo byť niekedy pýchou mesta, tzv. ulička remesiel. Nie je možné pre nájomcov v tejto uličke upraviť ceny, aby nepodliehali inflácii, aby nemuseli toľko investovať, pretože je to ubíjajúce. Je to síce podnikanie, ale nie je to nejaký veľký biznis, aby to utiahli. Výsledok je taký, že po mnohých rokoch odišiel stolár, v ohrození je bylinkár, v hrození je kováč a potom mu z toho vychádza, že to budú musieť premenovať na uličku krčiem.

p. Knapík, primátor mesta Košice -  Veľa tém. Čo sa týka parkovania, pripravuje sa 
ďalší krok, ďalšia zóna, ktorá je atakovaná tým pretlakom parkujúcich. Deje sa to v spolupráci s prevádzkovateľom, čo je Správa majetku mesta a mestskej časti sa tento zámer bude koordinovať. Nepochopil to raňajšie vstávanie.

p. Grega, poslanec MZ – V noci sú rezidentské miesta obsadené, preto zaparkuje na 
chodníku.

p. Knapík, primátor mesta Košice -  Čo sa týka mestskej polície, treba sa stretnúť 
s náčelníkom mestskej polície a dohodnúť podmienky a či je možné zvýšiť počet hliadok. Ak sa poskytne nejaký finančný príspevok, tak to bude riešiteľné. Ináč stavy a čísla zodpovedajú tomu, čo sa schváli v rozpočte. Ulička remesiel je v riešení, je aj súčasťou projektu  EHMK 2013. Aj cez tento projekt sa hľadajú kroky, ktoré by zlepšili situáciu a zvýšili záujem tých, ktorí efektivitu, návštevnosť a atraktivitu poskytnú, alebo spropagujú aj s novými prvkami a riešeniami, ktoré by sa tam mohli realizovať. Komplexnejšia odpoveď sa bude realizovať. 

p. Betuš, poslanec MZ - Požiadal, či by nebolo možné zvolať jedno pracovné 
rokovanie k stavu, ktorý je na diaľničnom privádzači Prešov – Košice. Sú tam protiprávne obsadzované záhradné chatky v ktorých bývajú neprispôsobiví občania. Na Moňovom potoku zomrelo ďalšie dievčatko, pred dvomi týždňami došlo k smrteľnej tragédii, kedy zomrel jeden sfetovaný tulák, ktorého zrazilo vozidlo a v neľudských podmienkach tam prežívajú tieto protiprávne rodiny. Poprosil, aby na toto pracovné rokovanie boli pozvaní všetci zainteresovaní,  ktorí by pomohli MČ  Košice - Sídlisko. Ťahanovce  tento problém riešiť,  pretože diaľničný privádzač je severná brána do mesta Košice a ako to tam vyzerá, to redšej nepopisoval. Požiadal pozvať aj MČ Košice - Dargovských hrdinov.

p. Blaškovičová, poslankyňa MZ  - Nadviazala  na to čo povedal starostu Starého 
mesta p. Gregu  v súvislosti s Hrnčiarskou ulicou. Verí, že táto ulička sa dá do poriadku do roku 2013. No vždy keď touto uličkou prechádza, zastaví sa pri jednom zrekonštruovanom dome, približne na úrovni pekárne, na druhej strane. Absolútne nechápe, ako dizajn tohto upraveného, zrekonštruovaného domu súvisí s Hrnčiarskou ulicou. Jej interpelácia smeruje k otázke, že kto to schválil, ako sa mohlo stať, že niečo také existuje  v Zlatej uličke Košíc. Ak sa do roku  2013 budú rekonštruovať aj ďalšie domy, aby sa už taký paškvil nepovolil. Čo sa bude robiť s týmto domom, ktorý bol rekonštruovaný pôvodne ako kaviarnička a teraz je tam obchod s textilom - sortiment  tovaru veľmi silne pripomína čínsky výpredaj. 

p. Jeník, poslanec MZ – Interpeloval primátora mesta a riaditeľa MMK.
Keďže včera bol schválený rozpočet, spýtal sa  koľko finančných prostriedkov bude vyčlenených na rok 2010 na výkup pozemkov Slaneckej cesty,  prípadne výhľady do roku 2011 až  2012. Tento problém je tam akútny, samozrejme, že mesto  to nemôže celé vyriešiť,  ale výkup pozemkov musí vykonať.

p. Knapík, primátor mesta Košice – Nakoľko sa už nikto nehlásil, uzavrel bod 
interpelácie. 

––-     ––-     ––

33. Dopyty, informácie, vysvetlenia

p. Knapík, primátor mesta Košice – Poslanci môžu požadovať vysvetlenia od 
primátora, námestníkov primátora, mestskej rady, alebo jej členov, predsedov komisií mestského zastupiteľstva, hlavného kontrolóra, riaditeľa Magistrátu mesta Košice a štatutárnych zástupcov právnických osôb, ktoré sú zriadené, alebo založené mestom. 

p. Petrvalský, poslanec MZ – V dopytoch mal dve veci.
Využil prítomnosť riaditeľa DPMK aj predsedu predstavenstva. Poďakoval im za prácu  ktorú urobili na sídlisku Ťahanovce.  Nedá sa každému vyhovieť, sú tam občania, ktorí nie sú spokojní, ale väčšina obyvateľov si momentálny stav v doprave na sídlisku Ťahanovce pochvaľuje. Poďakoval obidvom týmto pánom.
Druhá vec, na ktorú sa dopytoval,  to je náčelník mestskej polície.  Na území našej MČ potrebovali súčinnosť mestskej  polície a vysvitlo, že určitú časť ich  MČ ovláda policajný obvod Dargovských hrdinov. Bol by rád ak by sa  tieto obvody dali zosúladiť s tým, aby polícia ktorá sídli na sídlisku Ťahanovce zasahovala na území  tejto MČ a nemuseli na určité územia volať hliadky zo sídliska Dargovských hrdinov. 

p. Knapík, primátor mesta Košice – Nevie, či to kompetenčne patrí pánu náčelníkovi,  
rokovania b sa mali viesť z úrovne mesta. V spolupráci aj s náčelníkom, lebo je to vec, ako pochopil, policajného zboru SR. Ale ak to patrí mestskej polícii, tak to je riešiteľné.

p. Buraš, poslanec MZ –  Niektoré dopyty dá aj písomne, no niektoré predniesol 
priamo. 
Prvý dopyt je adresovaný riaditeľovi ZOO. Prednedávnom prebehla smutná správa , že došlo k úhynu  ďalšieho tučniaka v tomto objekte a to nešťastným spôsobom. Skôr než by niečo k tomu povedal, požiadal riaditeľa ZOO o informácie súvisiace s kolaudáciou stavby, kde títo tučniaci sú. Požiadal o predloženie  stavebného povolenia, či bola stavba skolaudovaná a či je v poriadku a o písomné vyjadrenie k dopytu a kópie požadovaných dokladov.
Druhý dopyt má na Ing. Zajaka – prednedávnom bol zrekonštruovaný cestný prechod medzi Orliou a Mlynskou ulicou. Konštatoval, že po niekoľkých mesiacoch, keďže je to nová stavba, vypadávajú vonku kocky, ľudia sa potkýnajú, stavba je nekvalitná, svedčí to o nekvalitnej práci a žiada, aby bola daná reklamácia prevedených prác a žiadalo sa o nápravu, myslí si , že je to ešte v štádiu keď sa to dá riešiť. Je smutné, že je to novostavba a stav je žalostný.
Posledný dopyt mal na p. Filipka, ktorý je novým predsedom karpatského euroregiónu Slovensko.  Zaujíma ho aký  je súčasný stav v tejto inštitúcii, pretože listom generálneho riaditeľa sekretára, medzinárodného zväzu spoločenstva, ktoré  zastrešuje združenie európskych hraničných regiónov z 30.11.2009 adresovanému práve predstavenstvu Euroregiónu Slovensko.

p. Knapík, primátor mesta Košice – Upozornil p. Buraša, že toto nie je predmetom 
dopytov poslanca. Ako poslanec nemá kompetenciu sa dopytovať, ale môže ho osloviť nejakým osobným listom, ale to je nad rámec tohto bodu.

p. Matoušek, poslanec MZ - Dopyt smeruje k riaditeľovi MMK a jeho odborným 
útvarom, aby mu vysvetlili vetu z minulej interpelácie : „V prípade použitia erbu a loga  treba dôsledne rozlišovať, či sa má prezentovať, či právnickú osobu s veľkým Mesto Košice alebo široko významové a mnoho obsažné malé mesto s veľkým Košice ako celkom iný subjekt. Chce vedieť „tento iný subjekt“ na akom princípe funguje, ktoré zákonné normy sa naňho sťahujú, či podľa občianskeho, obchodného zákonníka, alebo podľa ktorých iných zákonov funguje tento iný subjekt, preto sa pýtal, lebo je  tu ešte jedna veta: „Logo mesta je neurčitým symbolom, ktorý sa má použiť na všeobecné vyjadrenie malého mesta Košice nie na právnickú osobu veľkého mesta Košice. Pol prekvapený, lebo zistil, že ide o dva subjekty mesta Košice, o ktorých doteraz podľa zák. č. 401 nevedeli. Zákon č.401 jasne hovorí: Mesto Košice s malým „m“ ako prečo je to mesto Košice, podstatne je to Košice je  to zapísané v registri s veľkým Mestom Košice, podľa neho je to ten istý právny subjekt. Požiadal o vysvetlenie, čo je to ten druhý subjekt, na akom princípe funguje,  kto sú jeho predstavitelia, či je právny subjekt, či nie je právny subjekt, či má svoje zastupiteľstvo, svojho primátora, ako funguje ten druhý subjekt mesta s tým malým „m“.

p. Knapík, primátor mesta Košice – Keď to takto počúva, tak nevie rozlíšiť, čo mal 
	pán poslanec na mysli, či to vyslovuje s malým m, alebo veľkým M.

p. Matoušek, poslanec MZ – Zákon hovorí jednoznačne s malým m. Podstatné je, že 
ide o Košice  Mesto je určené určitým aglomerátom, počtom obyvateľov a tým sa stáva mestom. 

p. Knapík, primátor mesta Košice – Jedná vec je lingvistickým význam, druhá vec je 
právny význam.

p. Ivanko, poslanec MZ – Spýtal sa primátora mesta, či existuje nejaká  pracovná 
skupina na Magistráte, ktorá schvaľuje ktoré výdaje  budú prednostné a to z tohto titulu, že na Furči už dva mesiace nefunguje  osvetlenie v dvoch podchodoch. Medzitým už došlo k viacerým kolíziám medzi chodcami a autami, ktoré prechádzajú cez hlavnú cestu na Furči.  Myslí si, že nie je treba čakať, ale treba prednostne túto záležitosť riešiť, pokiaľ sa našli 3 mil. pre basketbal, tak si myslí, že ľudský život má oveľa väčšiu hodnotu než športové podujatie. Či sa čaká, že aj tam dôjde k smrteľnému úrazu, ako sa to stálo na Slaneckej ceste? Požiadal o riešenie primátora mesta, lebo podľa informácií práve on zastavil financovanie opráv tohto osvetlenia v týchto podchodoch . Bol by rád, keby sa zasadil za to, aby sa to čím skôr uskutočnilo.

p. Knapík, primátor mesta Košice – Krátko vysvetlil. Od septembra je zriadená 
komisia, ktorú zriadil na posudzovanie oprávnenosti a naliehavosti výdavkov, aj keď sú schválené v rozpočte. Priamo nie je členom komisie, ale všetci tí, ktorí majú k tomu čo povedať, 2-krát do týždňa  sa stretnú, prejdú to, čo je plánované v rámci financovania a v niektorých prípadoch sa diskutuje o tom, či ten výdavok je naliehavý, nutný, alebo potrebný v plnom rozsahu. O tomto probléme nevie a nezasadil sa o to, aby to bolo buď zastavené a na opravu týchto podchodov a osvetlenia aby prostriedky neboli určené, Preverí, ako to bolo, či to bolo predmetom rokovania tejto komisie a ak je to opodstatnený výdavok, tak sa to dá veľmi rýchlo do poriadku..

p. Petrenka, poslanec MZ – Dopyt na riaditeľa MMK. 
Ide o MČ Košickú Novú Ves. V súvislosti s bytovou výstavbou z modernizáciami a rekonštrukciami, pri ktorých dochádza ku prekopávkam miestnych komunikácií, ho zaujíma,  aký bol príjem z titulu u prekopávkových povolení pre mesto Košice, ako bolo zabezpečované odovzdanie a prevzatie prekopávok a sumarizáciu prekopávok na miestnych komunikáciách v MČ Košická Nová Ves za rok 2009. 

p. Forgáč, poslanec MZ – Dopyt na riaditeľa MMK .
Chcel by doplniť to čo bolo povedané od poslanca Matouška ohľadom vydávania stravy sestričkami Vincentkami.  Totižto  tohto roku mesto Košice na výdaj tejto  stravy nedalo ani korunu. Sestričky dostali prostriedky z Paríža, zo svojho vedenia, tak by bol rád keby bolo možné, aby ich dočerpali, aby ich nemuseli vracať. Bolo by dobré zabezpečiť výdaj tejto stravy aj v budúcom roku, to znamená na tom mieste, o ktorom tu bolo hovorené, ade druhá vec je, že už nebudú mať na to finančné prostriedky. Spýtal sa,  či budú zabezpečené finančné prostriedky z mesta a v akej výške.

p. Knapík, primátor mesta Košice – Nakoľko už nikto z poslancov dopyt nemal, 
ukončil tento bod. 

––-     ––-     ––-

34. Zrušenie  uznesení MZ v Košiciach č. 963 zo dňa 15. 12. 2005, č. 1001
       zo dňa 23. 2. 2006, č. 828 zo dňa 13. 5. 2009 a č. 944 zo dňa 25. 8. 2009

p. Knapík, primátor mesta Košice – Materiál je v písomnej podobe, otvoril k nemu
rozpravu. Nakoľko sa nikto neprihlásil, rozpravu uzavrel a dal slovo návrhovej komisii. 

p. Melichárek, poslanec MZ - Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b)  a   § 29 ods. 1 písm. b) Štatútu mesta Košice schvaľuje uznesenia Mestského zastupiteľstva v Košiciach č. 963 zo dňa 15.12.2005, č. 1001 zo dňa 23. 2. 2006, č. 828 zo dňa 13. 5. 2009 a č. 944 zo dňa 25. 8. 2009. 

Hlasovanie č. 53: za 33, proti -, zdržal sa 1.

p. Knapík, primátor mesta Košice -  Konštatoval, že uznesenie bolo prijaté.

––-     ––-     ––-
35. Zrušenie bodu 7 v ukladacej časti uznesenia MZ v Košiciach
       č. 968 zo dňa 30. 1. 2006

p. Knapík, primátor mesta Košice -  Materiál je v písomnej podobe, otvoril k nemu 
rozpravu. Nakoľko sa nikto neprihlásil, rozpravu uzavrel a dal slovo návrhovej komisii. 

p. Melichárek, poslanec MZ – Prečítal pôvodný návrh na uznesenie. 
Mestské zastupiteľstvo v Košiciach podľa § 6 ods. 2 písm. b)  a   § 29 ods. 1 písm. b) Štatútu mesta Košice zrušuje bod 7 v ukladacej časti uznesenia MZ v Košiciach č. 968 zo dňa 30. 1. 2006.

Hlasovanie č. 54: za 32, proti -, zdržal sa -.

p. Knapík, primátor mesta Košice -  Konštatoval, že uznesenie bolo prijaté.
V tejto chvíli sa ospravedlnil z účasti na ďalšom rokovaní mestského zastupiteľstva a vedením poveril námestníka primátora mesta Košice 
p. Vargovčáka.

––-     ––     ––

36. Zverenie nehnuteľností do správy Zoologickej záhrade Košice

p. Vargovčák, námestník primátora mesta Košice – Materiál je v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii. 

p. Melichárek, poslanec MZ – Prečítal návrh na uznesenie v zmysle Rokovacieho 
poriadku Mestského zastupiteľstva v Košiciach § 51 ods. 1 v skrátenej forme.
Mestské zastupiteľstvo v Košiciach podľa § 29 ods. 1 písm. l) Štatútu mesta Košice schvaľuje zverenie nehnuteľností (stavieb) nachádzajúcich sa v areáli ZOO Košice do správy príspevkovej organizácie Zoologická záhrada Košice v súlade s predloženým návrhom. 

Hlasovanie č. 55: za 37, proti -, zdržal sa 1.

p. Vargovčák, námestník primátora mesta Košice – Konštatoval, že uznesenie bolo 
	schválené.

Úplné znenie schváleného uznesenia:
Mestské zastupiteľstvo v Košiciach podľa § 29 ods. 1 písm. l) Štatútu mesta Košice schvaľuje zverenie nehnuteľností (stavieb) nachádzajúcich sa v areáli ZOO Košice do správy príspevkovej organizácie Zoologická záhrada Košice: 

Názov majetku:	Obstarávacia cena v EUR:	Obstarávacia cena v SKK:	
Areál huculských koní – dolná maštaľ         na parcele č. 1660/17, 1660/18	42.620,99  	1.284.000,- 	
Chata Reneta č. s. 349 na parcele 
č. 1660/92	693,29  	20.886,- 	
Chata Reneta č. s. 350 na parcele 
č. 1660/93	693,29  	20.886,- 	
Obvodové oplotenie ZOO	65.676,19 	1.978.561,- 	
Obvodové oplotenie areálu 	64.860,92  	1.954.000,- 	
Prípojka vody ku skladom krmív	6.638,78  	200.000,- 	
Vodovod – I. etapa	63.533,16  	1.914.000,-  	
k. ú.	 : Kavečany
účel zverenia		 : správa a údržba 
deň zverenia	 : deň účinnosti zmluvy o zverení nehnuteľného majetku 
                            	 mesta do správy.

––-      ––-     ––-

37. Zverenie nehnuteľností do správy Správe mestskej zelene v Košiciach

p. Vargovčák, námestník primátora mesta Košice – Pozemky sa nachádzajú v k.ú. 
Jazero. Materiál je v písomnej podobe, tvoril k nemu rozpravu. Nakoľko sa nikto neprihlásil, dal slovo návrhovej komisii. 

p. Melichárek, poslanec MZ – Prečítal návrh na uznesenie v zmysle Rokovacieho 
poriadku Mestského zastupiteľstva v Košiciach § 51 ods. 1 v skrátenej forme.
Mestské zastupiteľstvo v Košiciach podľa § 29 ods. 1 písm. l) Štatútu mesta Košice   schvaľuje zverenie majetku mesta Košice do správy  Správe mestskej zelene v Košiciach v súlade s predloženým návrhom. 

Hlasovanie č. 56: za 37, proti 1, zdržal sa -.

p. Vargovčák, námestník primátora mesta Košice – Konštatoval, že uznesenie bolo 
schválené.

Úplné znenie schváleného uznesenia:
Mestské zastupiteľstvo v Košiciach podľa § 29 ods. 1 písm. l) Štatútu mesta Košice   schvaľuje zverenie majetku mesta Košice do správy  Správe mestskej zelene v Košiciach :
názov nehnuteľností	 : pozemky a stavby (príloha č. 1 a 2)
k. ú.	 : Jazero
LV č. 	 : 11650
účel zverenia          	 : správa a údržba pozemkov, stavieb a verejnej zelene 
deň zverenia	 : dňom účinnosti zmluvy o zverení majetku mesta do správy

      Príloha č. 1
Pozemky pre Správu mestskej zelene v Košiciach		
						
p.č.	parcela č.	výmera	druh pozemku	účtovná hodnota v €	číslo GP	
1	4091/40	1 072	ostatná plocha	28 472,32	38/2008	
2	4091/43	295	ostatná plocha	7 835,20	38/2008	
3	4096/81	17	ostatná plocha	451,52	38/2008	
4	4096/83	143	ostatná plocha	3 798,08	38/2008	
5	4096/84	94	ostatná plocha	2 496,64	38/2008	
6	4096/85	32	ostatná plocha	849,92	38/2008	
7	4096/87	200	ostatná plocha	5 312,00	38/2008	
8	4096/89	211	ostatná plocha	5 604,16	38/2008	
9	4096/91	26	ostatná plocha	690,56	38/2008	
10	4096/92	198	ostatná plocha	5 258,88	38/2008	
11	4096/93	54	ostatná plocha	1 434,24	38/2008	
12	4096/94	149	ostatná plocha	3 957,44	38/2008	
13	4096/96	264	ostatná plocha	7 011,84	38/2008	
14	4096/97	552	ostatná plocha	14 661,12	38/2008	
15	4096/98	698	ostatná plocha	18 538,88	38/2008	
16	4096/99	123	ostatná plocha	3 266,88	38/2008	
17	4096/101	431	ostatná plocha	11 447,36	38/2008	
18	4096/102	102	ostatná plocha	2 709,12	38/2008	
19	4096/103	73	ostatná plocha	1 938,88	38/2008	
20	4096/104	38	ostatná plocha	1 009,28	38/2008	
21	4096/105	138	ostatná plocha	3 665,28	38/2008	
22	4096/106	443	ostatná plocha	11 766,08	38/2008	
23	4096/107	94	ostatná plocha	2 496,64	38/2008	
24	4096/109	238	ostatná plocha	6 321,28	38/2008	
25	4096/110	21	ostatná plocha	557,76	38/2008	
26	4096/111	16	ostatná plocha	424,96	38/2008	
27	4096/113	49	ostatná plocha	1 301,44	38/2008	
28	4096/114	17	ostatná plocha	451,52	38/2008	
29	4096/116	25	ostatná plocha	664,00	38/2008	
30	4096/117	56	ostatná plocha	1 487,36	38/2008	
31	4096/120	7	ostatná plocha	185,92	38/2008	
32	4096/122	18	ostatná plocha	478,08	38/2008	
33	4096/123	160	ostatná plocha	4 249,60	38/2008	
34	4096/125	897	ostatná plocha	23 824,32	38/2008	
35	4096/127	70	ostatná plocha	1 859,20	38/2008	
36	4096/128	1 555	ostatná plocha	41 300,80	38/2008	
37	4096/129	258	ostatná plocha	6 852,48	38/2008	
38	4096/131	2 911	ostatná plocha	77 316,16	38/2008	
39	4096/132	135	ostatná plocha	3 585,60	38/2008	
40	4096/135	91	ostatná plocha	2 416,96	38/2008	
41	4096/137	587	ostatná plocha	15 590,72	38/2008	
42	4159/51	25	ostatná plocha	664,00	38/2008	
43	4073/1	3 397	ostatná plocha	90 224,32	39/2008	
44	4073/2	367	ostatná plocha	9 747,52	39/2008	
45	4073/3	153	ostatná plocha	4 063,68	39/2008	
46	4073/5	1 265	ostatná plocha	33 598,40	39/2008	
47	4073/6	364	ostatná plocha	9 667,84	39/2008	
48	4073/8	1 310	ostatná plocha	34 793,60	39/2008	
49	4073/9	197	ostatná plocha	5 232,32	39/2008	
50	4073/10	494	ostatná plocha	13 120,64	39/2008	
51	4073/117	143	ostatná plocha	3 798,08	39/2008	
52	4073/118	155	ostatná plocha	4 116,80	39/2008	
53	4073/119	43	ostatná plocha	1 142,08	39/2008	
54	4073/122	37	ostatná plocha	982,72	39/2008	
55	4073/123	4	ostatná plocha	106,24	39/2008	
56	4074/2	167	ostatná plocha	4 435,52	39/2008	
57	4073/3	143	ostatná plocha	3 798,08	39/2008	
58	4074/4	148	ostatná plocha	3 930,88	39/2008	
59	4074/5	147	ostatná plocha	3 904,32	39/2008	
60	4074/6	152	ostatná plocha	4 037,12	39/2008	
61	4074/7	222	ostatná plocha	5 896,32	39/2008	
62	4074/8	238	ostatná plocha	6 321,28	39/2008	
63	4074/9	227	ostatná plocha	6 029,12	39/2008	
64	4074/10	226	ostatná plocha	6 002,56	39/2008	
65	4074/11	66	ostatná plocha	1 752,96	39/2008	
66	4074/12	88	ostatná plocha	2 337,28	39/2008	
67	4074/13	148	ostatná plocha	3 930,88	39/2008	
68	4074/14	148	ostatná plocha	3 930,88	39/2008	
69	4074/15	185	ostatná plocha	4 913,60	39/2008	
70	4074/23	32	ostatná plocha	849,92	39/2008	
71	4074/25	51	ostatná plocha	1 354,56	39/2008	
72	4074/26	49	ostatná plocha	1 301,44	39/2008	
73	4074/27	49	ostatná plocha	1 301,44	39/2008	
74	4074/28	49	ostatná plocha	1 301,44	39/2008	
75	4074/29	48	ostatná plocha	1 274,88	39/2008	
76	4074/30	324	ostatná plocha	8 605,44	39/2008	
77	4074/31	116	ostatná plocha	3 080,96	39/2008	
78	4074/33	90	ostatná plocha	2 390,40	39/2008	
79	4074/34	16	ostatná plocha	424,96	39/2008	
80	4074/35	21	ostatná plocha	557,76	39/2008	
81	4466/6	28	ostatná plocha	743,68	39/2008	
82	4466/8	52	ostatná plocha	1 381,12	39/2008	
83	4466/10	23	ostatná plocha	610,88	39/2008	
 	celkom	23 765	 	631 198,40	 	

Príloha č. 2
Stavby pre Správu mestskej zelene v Košiciach v k.ú. Jazero
						
p.č.	názov stavby	obstarávacia cena  v €	na parcelách			
1	sadové úpravy
Spišské námestie	46 781,52	4096/81-135			
2	štrkové chodníky
Spišské námestie	4 091,98	4096/131			

––-     ––-     ––-

38. Zverenie nehnuteľností do správy Správe mestskej zelene v Košiciach
      a MČ Košice – Juh

p. Vargovčák, námestník primátora mesta Košice – Materiál je v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii. 

p. Melichárek, poslanec MZ – Prečítal návrh na uznesenie v zmysle Rokovacieho 
poriadku Mestského zastupiteľstva v Košiciach § 51 ods. 1 v skrátenej forme.
Mestské zastupiteľstvo v Košiciach podľa § 29 ods. 1 písm. l) Štatútu mesta Košice  schvaľuje 
1.	zverenie majetku mesta Košice do Správy mestskej zelene v súlade s predloženým návrhom.
2.	zverenie majetku mesta Košice do správy MČ Košice Juh v súlade s predloženým návrhom.

Hlasovanie č. 57: za 36, proti -, zdržal sa 1.

p. Vargovčák, námestník primátora mesta Košice – Konštatoval, že uznesenie bolo
	schválené.

Úplné znenie schváleného uznesenia:
Mestské zastupiteľstvo v Košiciach podľa § 29 ods. 1 písm. l) Štatútu mesta Košice  schvaľuje:
1. zverenie majetku mesta Košice do správy  Správe mestskej zelene v Košiciach:
názov nehnuteľností	: pozemky (príloha č. 1)
k. ú.		: Južné mesto
LV č. 		: 11650
účel zverenia 		: správa a údržba pozemkov a verejnej zelene
deň zverenia	           : 	dňom účinnosti zmluvy o zverení majetku mesta 
                                      do správy

2. zverenie majetku mesta do správy MČ Košice – Juh: 
     názov nehnuteľností		 : pozemky  (príloha č. 2)
     k. ú.		 : Južné mesto
     LV č. 		 : 11650
     účel zverenia 		 : majetkovoprávne vysporiadanie pozemkov 
     deň zverenia	 : dňom účinnosti zmluvy o zverení majetku mesta 
                                          do správy
								Príloha č. 1
Zverenie nehnuteľností do správy Správy mestskej zelene
P. č.	parcela č.	výmera	Druh pozemku	účtovná hodnota
v €	číslo GP	
1	3698/305	653	ostatná plocha	17 343,68	005/2008	
2	3698/306	616	ostatná plocha	16 360,96	005/2008	
3	3698/307	303	ostatná plocha	8 047,68	005/2008	
4	3698/308	218	ostatná plocha	5 790,08	005/2008	
5	3698/309	405	ostatná plocha	10 756,80	005/2008	
6	3698/310	325	ostatná plocha	8 632,00	005/2008	
7	3698/311	545	ostatná plocha	14 475,20	005/2008	
8	3698/312	116	ostatná plocha	3 080,96	005/2008	
9	3698/313	55	ostatná plocha	1 460,80	005/2008	
10	3698/314	35	ostatná plocha	929,60	005/2008	
11	3698/315	168	ostatná plocha	4 462,08	005/2008	
12	3698/316	23	ostatná plocha	610,88	005/2008	
13	3698/317	22	ostatná plocha	584,32	005/2008	
14	3698/319	211	ostatná plocha	5 604,16	005/2008	
15	3698/320	41	ostatná plocha	1 088,96	005/2008	
16	3698/321	182	ostatná plocha	4 833,92	005/2008	
17	3698/322	49	ostatná plocha	1 301,44	005/2008	
18	3698/324	98	ostatná plocha	2 602,88	005/2008	
19	3698/325	202	ostatná plocha	5 365,12	005/2008	
20	3698/326	183	ostatná plocha	4 860,48	005/2008	
21	3698/327	165	ostatná plocha	4 382,40	005/2008	
22	3698/329	184	ostatná plocha	4 887,04	005/2008	
23	3698/330	96	ostatná plocha	2 549,76	005/2008	
24	3698/332	212	ostatná plocha	5 630,72	005/2008	
25	3698/336	145	ostatná plocha	3 851,20	005/2008	
26	3698/337	112	ostatná plocha	2 974,72	005/2008	
27	3698/338	487	ostatná plocha	12 934,72	005/2008	
28	3698/340	172	ostatná plocha	4 568,32	005/2008	
29	3698/343	16	ostatná plocha	424,96	005/2008	
30	3698/344	149	ostatná plocha	3 957,44	005/2008	
31	3698/345	1170	ostatná plocha	31 075,20	005/2008	
32	3698/354	15	ostatná plocha	398,40	005/2008	
33	3698/357	189	ostatná plocha	5 019,84	005/2008	
34	3698/358	95	ostatná plocha	2 523,20	005/2008	
35	3698/359	178	ostatná plocha	4 727,68	005/2008	
36	510/405	59	ostatná plocha	1 567,04	25/2008	
37	510/408	46	ostatná plocha	1 221,76	25/2008	
38	510/410	339	ostatná plocha	9 003,84	25/2008	
39	510/412	181	ostatná plocha	4 807,36	25/2008	
40	510/414	18	ostatná plocha	478,08	25/2008	
41	510/417	24	ostatná plocha	637,44	25/2008	
42	510/418	290	ostatná plocha	7 702,40	25/2008	
43	510/423	459	ostatná plocha	12 191,04	25/2008	
44	510/424	279	ostatná plocha	7 410,24	25/2008	
45	510/425	348	ostatná plocha	9 242,88	25/2008	
46	510/428	65	ostatná plocha	1 726,40	25/2008	
47	510/430	66	ostatná plocha	1 752,96	25/2008	
48	510/431	136	ostatná plocha	3 612,16	25/2008	
49	510/434	126	ostatná plocha	3 346,56	25/2008	
50	510/435	134	ostatná plocha	3 559,04	25/2008	
51	510/438	75	ostatná plocha	1 992,00	25/2008	
52	510/439	136	ostatná plocha	3 612,16	25/2008	
53	510/442	134	ostatná plocha	3 559,04	25/2008	
54	510/443	133	ostatná plocha	3 532,48	25/2008	
55	510/446	79	ostatná plocha	2 098,24	25/2008	
56	510/447	134	ostatná plocha	3 559,04	25/2008	
57	510/450	94	ostatná plocha	2 496,64	25/2008	
58	510/451	128	ostatná plocha	3 399,68	25/2008	
59	510/454	64	ostatná plocha	1 699,84	25/2008	
60	510/456	71	ostatná plocha	1 885,76	25/2008	
61	510/458	173	ostatná plocha	4 594,88	25/2008	
62	510/460	256	ostatná plocha	6 799,36	25/2008	
63	510/461	43	ostatná plocha	1 142,08	25/2008	
64	510/463	115	ostatná plocha	3 054,40	25/2008	
65	510/464	1987	ostatná plocha	52 774,72	25/2008	
66	510/466	250	ostatná plocha	6 640,00	25/2008	
67	510/467	586	ostatná plocha	15 564,16	25/2008	
 	celkom	14863	 	394 761,28	 	
Príloha č. 2
Zverenie nehnuteľností do správy MČ Košice - Juh
P. č.	parcela č.	výmera	druh pozemku	účtovná hodnota
v €	číslo GP	
1	3698/331	5	zastavaná plocha	132,80	005/2008	
2	3698/339	5	zastavaná plocha	132,80	005/2008	
3	3698/342	5	zastavaná plocha	132,80	005/2008	
4	3698/355	3	zastavaná plocha	79,68	005/2008	
5	3698/356	5	zastavaná plocha	132,80	005/2008	
6	3698/360	8	zastavaná plocha	212,48	005/2008	
7	510/413	7	zastavaná plocha	185,92	25/2008	
8	510/415	24	zastavaná plocha	637,44	25/2008	
9	510/416	26	zastavaná plocha	690,56	25/2008	
10	510/419	21	zastavaná plocha	557,76	25/2008	
11	510/420	25	zastavaná plocha	664,00	25/2008	
12	510/421	27	zastavaná plocha	717,12	25/2008	
13	510/422	15	zastavaná plocha	398,40	25/2008	
14	510/426	56	zastavaná plocha	1 487,36	25/2008	
15	510/457	59	zastavaná plocha	1 567,04	25/2008	
 	celkom	291	 	7 728,96	 	
––-     ––-     ––-

39. Dlhodobý prenájom pozemku v areáli DPMK. a.s.

p. Vargovčák, námestník primátora mesta Košice – Materiál je v písomnej podobe, 
otvoril k nemu rozpravu. 

V rozprave vystúpili:

p. Kočiš, poslanec MZ – V súvislosti s plniacou stanicou ho napadlo, či je uvažované 
s nejakou bezpečnostnou zónou z hľadiska prevádzky tejto stanice. Je vhodné umiestniť to na toto územie? Nebudú sa ľudia obávať? Nenastane problém z hľadiska bezpečnosti?

p. Tkáč, riaditeľ DPMK, a.s. – V zmysle projektovej dokumentácie, ktorá sa 
pripravuje v zmysle štúdii toto možné je. Podľa územného plánu je toto územie dotykové. Bolo to konzultované aj s odbornými útvarmi na magistráte a je možné to tam umiestniť. 

p. Vargovčák, námestník primátora mesta Košice – Do rozpravy sa nikto ďalší 
neprihlásil, dal preto slovo návrhovej komisii. 

p. Melichárek, poslanec MZ – Prečítal návrh na uznesenie v zmysle Rokovacieho 
poriadku Mestského zastupiteľstva v Košiciach § 51 ods. 1 v skrátenej forme.
Mestské zastupiteľstvo v Košiciach podľa  § 29 ods. písmeno m)  Štatútu mesta Košice schvaľuje dlhodobý prenájom pozemku v areáli DPMK, a.s. Bardejovská 6 v Košiciach za účelom výstavby plniacej stanice CNG pre firmu SPP, a.s. Mlynské nivy 44/a v Bratislave v súlade s predloženým návrhom.

Hlasovanie č. 58: za 39, proti -, zdržal sa 1.

p. Vargovčák, námestník primátora mesta Košice – Konštatoval, že uznesenie bolo
	schválené.

Úplné znenie schváleného uznesenia.:
Mestské zastupiteľstvo v Košiciach podľa  § 29 ods. písmeno m)  Štatútu mesta Košice
schvaľuje
dlhodobý prenájom pozemku v areáli DPMK, a.s. Bardejovská 6 v Košiciach za účelom výstavby plniacej stanice CNG pre firmu SPP, a.s. Mlynské nivy 44/a v Bratislave v k.ú. Terasa, LV č. 1400/81, 1400/82, 1400/79, 1461/1-3 o výmere
3000 m²,
účel:		 prenájom pozemku pre SPP, a.s. Mlynské nivy 44/a Bratislava
doba nájmu:	 20 rokov
výška nájmu:	 3,77 €/m²/rok (113,58 Sk/m²/rok), 
  		 to znamená 11310 €/rok (340725,06 Sk/rok).

––-     ––-     ––-

40. Dlhodobý prenájom areálu detského ihriska „Anička“ formou obchodnej 
      verejnej súťaže

p. Vargovčák, námestník primátora mesta Košice – Materiál je v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii. 

p. Melichárek, poslanec MZ – Prečítal návrh na uznesenie v zmysle Rokovacieho 
poriadku Mestského zastupiteľstva v Košiciach § 51 ods. 1 v skrátenej forme.
Mestské zastupiteľstvo v Košiciach podľa § 29 ods. 1 písm. m) Štatútu mesta Košice  schvaľuje dlhodobý prenájom areálu detského ihriska „Anička“ formou obchodnej verejnej súťaže, za podmienok odporúčaných Majetkovou komisiou MZ podľa predloženého návrhu.

Hlasovanie č. 59: za 38, proti -, zdržali sa 5.

p. Vargovčák, námestník primátora mesta Košice – Konštatoval, že uznesenie bolo 
prijaté.

Úplné znenie schváleného uznesenia:
Mestské zastupiteľstvo v Košiciach podľa § 29 ods. 1 písm. m) Štatútu mesta Košice  
schvaľuje 
dlhodobý prenájom areálu detského ihriska „Anička“ formou obchodnej verejnej súťaže, za podmienok odporúčaných Majetkovou komisiou MZ:
názov nehnuteľností	: stavby (bufet, vrátnica, oplotenie, vonkajšie úpravy, golfové ihrisko) na pozemku parc. č. 6651/3 
k. ú.	: Severné mesto
doba nájmu	: 15 rokov
cena za prenájom	: 15 200 €/rok	(10 % zo ZP)
výška investícií	: 200 000 € s možnosťou započítania s nájomným
účel	: športovo-rekreačné využitie.

––-     ––-     ––-

41. Dlhodobý prenájom pozemku v areáli na Jarmočnej ul. v Košiciach
      pre Arcidiecéznu charitu

p. Vargovčák, námestník primátora mesta Košice – Materiál je v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii. 

p. Melichárek, poslanec MZ – Prečítal návrh na uznesenie v zmysle Rokovacieho 
poriadku Mestského zastupiteľstva v Košiciach § 51 ods. 1 v skrátenej forme.
Mestské zastupiteľstvo v Košiciach podľa § 29 ods. 1 písm. m) Štatútu mesta Košice  schvaľuje dlhodobý prenájom pozemkov v areáli na Jarmočnej ulici v Košiciach pre Arcidiecéznu charitu Košice podľa predloženého návrhu.

Hlasovanie č. 60: za 40, proti -, zdržali sa 4.

p. Vargovčák, námestník primátora mesta Košice – Konštatoval, že uznesenie bolo 
prijaté.

Úplné znenie schváleného uznesenia:
Mestské zastupiteľstvo v Košiciach podľa § 29 ods. 1 písm. m) Štatútu mesta Košice  
schvaľuje
dlhodobý prenájom pozemkov v areáli na Jarmočnej ulici v Košiciach pre Arcidiecéznu charitu Košice, 
názov nehnuteľností  :	pozemky parc. č. 3246/4, 3246/5 a časť parc. č. 3246/1  
                                		o celkovej výmere cca 1 500 m2
k. ú.	: Južné mesto
účel	:	vybudovanie charitného domu 
doba nájmu	: 40 rokov
cena odporúčaná Majetkovou komisiou MZ: 1 €/rok.
––-     ––-     ––-

42. Uplatnenie predkupného práva mestom Košice na spoluvlastnícke podiely
      na pozemkoch v k. ú. Terasa

p. Vargovčák, námestník primátora mesta Košice – Materiál je v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii. 

p. Melichárek, poslanec MZ – Prečítal návrh na uznesenie v zmysle Rokovacieho 
poriadku Mestského zastupiteľstva v Košiciach § 51 ods. 1 v skrátenej forme.
Mestské zastupiteľstvo v Košiciach podľa § 6 ods. 1  a  § 29 ods. 1 písm. a) Štatútu mesta Košice schvaľuje kúpu spoluvlastníckych podielov k pozemkom

Hlasovanie č. 61: za 44, proti -, zdržali sa 1.

p. Vargovčák, námestník primátora mesta Košice – Konštatoval, že uznesenie bolo 
prijaté.

Úplné znenie schváleného uznesenia:
Mestské zastupiteľstvo v Košiciach podľa § 6 ods. 1  a  § 29 ods. 1 písm. a) Štatútu mesta Košice
schvaľuje
kúpu spoluvlastníckych podielov k pozemkom parc. č. 4680/670 s výmerou 431 m², 4680/671 s výmerou 662 m², 4680/672 s výmerou 753 m² a 4680/673 s výmerou 
482 m² v k.ú. Terasa od Agnesy Vargovej v podiele 1/10 k celku,  od Margity Fogmegovej v podiele 7/60 k celku, od Márie Hricovej v podiele 7/60 k celku do vlastníctva mesta Košice za cenu  50,- €/m². 

––-     ––-     ––-
43. Kúpa nehnuteľností v k.ú. Čermeľ a k.ú. Kostoľany nad Hornádom  od SR -   
      Lesov Slovenskej republiky, štátneho podniku do vlastníctva mesta Košice

p. Vargovčák, námestník primátora mesta Košice – Materiál je v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii. 

p. Melichárek, poslanec MZ – Prečítal návrh na uznesenie v zmysle Rokovacieho 
poriadku Mestského zastupiteľstva v Košiciach § 51 ods. 1 v skrátenej forme.
Mestské zastupiteľstvo v Košiciach podľa § 6 ods. 1  a  § 29 ods. 1 písm. a) Štatútu mesta Košice schvaľuje kúpu nehnuteľností do vlastníctva mesta Košice od SR Lesov SR, š.p. v súlade s predloženým návrhom.

Hlasovanie č. 62: za 44, proti -, zdržali sa 1.

p. Vargovčák, námestník primátora mesta Košice – Konštatoval, že uznesenie bolo 
prijaté.

Úplné znenie schváleného uznesenia:
Mestské zastupiteľstvo v Košiciach podľa § 6 ods. 1  a  § 29 ods. 1 písm. a) Štatútu mesta Košice
schvaľuje
kúpu   nehnuteľností  do vlastníctva mesta Košice od SR – Lesov Slovenskej republiky, štátneho podniku a to:
1) senníka súp. č. 3559 na  pozemku  parc. č.  KN-C 2068/3, koniarne súp. č. 3172 na pozemku parc.č. KN-C 2070, hospodárskej budovy súp. č. 3173  na  pozemku  parc. č. 2068/2  vrátane oplotenia  a vonkajších úprav v k.ú. Čermeľ  za kúpnu cenu 37 241,- €, 
2) 	maštale Sokoľ   súp. č. 363 na pozemkoch parc. č. 4/6 a parc. č. 562/8,  skladu (senník) súp. č. 364 na pozemkoch  parc. č. 562/9 a parc. č. 6/3  vrátane oplotenia a vonkajších úprav v k.ú. Kostoľany nad Hornádom za kúpnu cenu
40 564,- €. 

––-     ––-     ––-

44. Odpredaj nebytového priestoru pre nájomcu Kamila Kővera AVES-SAT
      na ul. Cesta pod Hradovou č. 17

p. Vargovčák, námestník primátora mesta Košice – Materiál je v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii. 

p. Melichárek, poslanec MZ – Prečítal pôvodný návrh na uznesenie.
Mestské zastupiteľstvo  v Košiciach  podľa §  6 ods. 2 písm. b) a § 29 ods. 1 písm. b) Štatútu mesta Košice v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje
prevod vlastníctva nebytového priestoru vrátane spoluvlastníckeho podielu na spoločných častiach, zariadeniach domu a alikvotnej časti pozemku vo veľkosti 153/10000 prislúchajúceho k nebytovému priestoru č. 1 na ul. Cesta pod Hradovou č. 17 pre nájomcu nebytového priestoru Kamila Kővera AVES-SAT  za cenu 13 510,- €.

Hlasovanie č. 63: za 42, proti 1, zdržali sa 2.

p. Vargovčák, námestník primátora mesta Košice – Konštatoval, že uznesenie bolo 
prijaté.

––-     ––-     ––-

45. Odpredaj nebytového priestoru pre nájomcu Emila Riška
      na ul. Stará baštová č. 3

p. Vargovčák, námestník primátora mesta Košice – Materiál je v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii. 

p. Melichárek, poslanec MZ – Prečítal pôvodný návrh na uznesenie.
Mestské zastupiteľstvo  v Košiciach  podľa §  6 ods. 2 písm. b) a § 29 ods. 1 písm. b) Štatútu mesta Košice v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje prevod vlastníctva  nebytového  priestoru vrátane spoluvlastníckeho podielu na spoločných častiach, zariadeniach domu a alikvotnej časti pozemku vo veľkosti 543/10000 prislúchajúceho k nebytovému priestoru č. 1 na ul. Stará baštová č. 3 pre nájomcu nebytového priestoru Emila Riška za cenu 29 900,- €.

Hlasovanie č. 64: za 41, proti 1, zdržali sa 3.

p. Vargovčák, námestník primátora mesta Košice – Konštatoval, že uznesenie bolo 
schválené.

––-     ––-     ––-

46. Odpredaj pozemkov v k.ú. Severné mesto pre Dušana Sačka
      a Ľudmilu Adamcovú

p. Vargovčák, námestník primátora mesta Košice – Materiál je v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii. 

p. Melichárek, poslanec MZ – Prečítal návrh na uznesenie v zmysle Rokovacieho 
poriadku Mestského zastupiteľstva v Košiciach § 51 ods. 1 v skrátenej forme.
Mestské zastupiteľstvo v Košiciach podľa § 6 ods. 2 písm. b) a  § 29 ods. 1 písm. b) Štatútu mesta Košice schvaľuje predaj pozemku v súlade s predloženým návrhom. 

Hlasovanie č. 65: za 42, proti -, zdržali sa 3.

p. Vargovčák, námestník primátora mesta Košice – Konštatoval, že uznesenie bolo 
schválené.

Úplné znenie schváleného uznesenia:
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice
schvaľuje
odpredaj časti pozemku parc. č. 7132/1 v k. ú. Severné mesto:
1.	novovytvorenej parc. č. 7132/256 s výmerou 56 m² vo vlastníctve  mesta  Košice do výlučného vlastníctva Dušana Sačka,
2.	novovytvorenej parc. č. 7132/257 s výmerou 99 m² vo vlastníctve mesta Košice do podielového spoluvlastníctva pre Dušana Sačka v podiele 1/2 k celku a Ľudmilu Adamcovú v podiele 1/2 k celku
za cenu 38,- €/m². 

––-     ––-     ––-

47. Odpredaj pozemkov v k.ú. Južné mesto pre Ing. Zoltána Kollára
      a Ing. Yvetu Kollárovú

p. Vargovčák, námestník primátora mesta Košice – Materiál je v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii. 

p. Melichárek, poslanec MZ – Prečítal návrh na uznesenie v zmysle Rokovacieho 
poriadku Mestského zastupiteľstva v Košiciach § 51 ods. 1 v skrátenej forme.
Mestské zastupiteľstvo v Košiciach podľa § 6 ods. 2 písm. b) a  § 29 ods. 1 písm. b) Štatútu mesta Košice schvaľuje predaj pozemku vo vlastníctve mesta Košice  v súlade s predloženým návrhom. 

Hlasovanie č. 66: za 42, proti -, zdržali sa 3.

p. Vargovčák, námestník primátora mesta Košice – Konštatoval, že uznesenie bolo 
schválené.

Úplné znenie schváleného uznesenia:
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b)  Štatútu mesta Košice
schvaľuje 
odkúpenie pozemkov vo vlastníctve mesta Košice časť parc. č. 4616/1 s výmerou 
36 m2 (diel č. 3) a časť parc. č. 4586 s výmerou 14 m2 (diel č. 4) v k.ú. Južné mesto pre Ing. Zoltána Kollára a Ing. Yvetu Kollárovú do bezpodielového spoluvlastníctva za cenu 83 €/m². 

––-     ––-     ––-

48. Odpredaj pozemku v k.ú. Malá Lodina pre Michala Ňocha a Teréziu 
      Ňochovú

p. Vargovčák, námestník primátora mesta Košice – Materiál je v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii. 

p. Melichárek, poslanec MZ – Prečítal návrh na uznesenie v zmysle Rokovacieho 
poriadku Mestského zastupiteľstva v Košiciach § 51 ods. 1 v skrátenej forme.
Mestské zastupiteľstvo v Košiciach podľa § 6 ods. 2 písm. b)  a  § 29 ods. 1 písm. b) Štatútu mesta Košice schvaľuje predaj nehnuteľnosti v súlade s predloženým návrhom. 

Hlasovanie č. 65: za 42, proti -, zdržali sa 3.

p. Vargovčák, námestník primátora mesta Košice – Konštatoval, že uznesenie bolo 
schválené.

Úplné znenie schváleného uznesenia:
Mestské zastupiteľstvo v Košiciach podľa § 6 ods. 2. písm. b)  a   § 29 ods. 1 písm. b) Štatútu mesta Košice
schvaľuje 
odpredaj nehnuteľností   –  pozemkov par. č. 455/57 s výmerou 94 m² a par. č. 455/62 s  výmerou  206 m²  v  k. ú.  Malá Lodina vo vlastníctve mesta Košice pre Michala Ňocha a Teréziu Ňochovú do bezpodielového spoluvlastníctva za cenu 11 €/m².  

––-     ––-     ––-

49. Odpredaj pozemkov pod garážami v užívaní fyzických osôb

p. Vargovčák, námestník primátora mesta Košice – Materiál je v písomnej podobe, 
otvoril k nemu rozpravu. 

V rozprave vystúpili:

p. Halenár, poslanec MZ – Keď sa stretol s jedným voličom vo svojom volebnom
obvode, začal hovoriť o probléme predaja pozemkov pod garážami v meste s tým, že pozemky, ktoré sú mimo tých garáží, ale priamo s nimi súvisia, ostávajú mestu a je tam problém so správou týchto pozemkov, hlavne čo sa týka zatekania. Mesto by sa o tieto pozemky malo starať, aby sa garáže dali využívať. Požiadal o vysvetlenie, prečo sa to tak robí a či tam ostáva po tých predajoch na meste visieť niečo, čo potom znepríjemňuje život.

p. Pučanová, vedúca oddelenia správy majetku MMK – Pri predajoch pozemkov pod 
garážami sa predávajú iba pozemky pod stavbou, ktorá nie je vo vlastníctve mesta. Pokiaľ ide o okolité pozemky – prístup ku garážam, niekde je to spevnená, inde nespevnená komunikácia. Pokiaľ je mestská, ostáva mestu, no sú aj také, ktoré mestu nepatria. 

p. Vargovčák, námestník primátora mesta Košice – Nakoľko sa do rozpravy už nikto 
neprihlásil, dal slovo návrhovej komisii. 

p. Melichárek, poslanec MZ – Prečítal návrh na uznesenie v zmysle Rokovacieho 
poriadku Mestského zastupiteľstva v Košiciach § 51 ods. 1 v skrátenej forme.
Mestské zastupiteľstvo v Košiciach  podľa § 6 ods. 2 písm. b) a § 29 ods. 1 písm. b)  Štatútu mesta Košice schvaľuje odpredaj pozemkov  pod garážami v užívaní fyzických osôb podľa predloženého návrhu.

Hlasovanie č. 68: za 42, proti 1, zdržali sa 3.

p. Vargovčák, námestník primátora mesta Košice – Konštatoval, že uznesenie bolo
	schválené..

Úplné znenie schváleného uznesenia:
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b)  Štatútu mesta Košice
schvaľuje
odpredaj pozemkov  pod garážami v užívaní fyzických osôb 
1. Anna Pajtášová,  parc. č. 2213/5  s výmerou 22 m2  v  k. ú. Stredné mesto  za cenu  
    1 562,- €,                 
2. MUDr. Eleonóra Maslenková,  par. č. 288 s výmerou 20 m2  v  k. ú. Stredné  mesto
    za cenu  1 509,- €, 
3. Ing. Perla Vohráliková,   parc. č. 4856/2  s  výmerou  17 m2   v  k. ú.  Terasa  za    
    cenu  1 139,- €,
4. MUDr. Pavel Babjak, parc. č. 2213/4 s výmerou 19 m2 v  k. ú.  Stredné mesto za   
    cenu 1 349,- €. 

––-     ––-     ––-

50. Odpredaj budovy bývalej MŠ na ul. Repná 4, vrátane pozemkov v k. ú.      
      Ťahanovce  pre MČ Košice – Ťahanovce

p. Vargovčák, námestník primátora mesta Košice – Doplnil predloženú informáciu. 
V zmysle zákona č. 258/2009, ktorým sa dopĺňa zákon 138/1991 o majetku obcí, účinným od 1.7.2099 má mesto povinnosť zverejniť zámer predať svoj majetok priamym predajom v regionálnej tlači, na úradnej tabuli, internetovej stránke po dobu 15 dní  a určiť lehotu na doručenie cenových ponúk iných záujemcov. Zámer predať budovu bývalej materskej škôlky na ulici Repná 4, súpisné číslo 2153, pozemky parc. č. 356/1 s výmerou 1573 m2 a parc. č. 359 s výmerou 462 m2 v k. ú. Ťahanovce  vo vlastníctve mesta Košice pre MČ Košice – Ťahanovce za cenu 6 500,- € s predkupným právom mesta Košice za tú istú kúpnu cenu mesto Košice zverejnilo dňa 19.10.2009. Nehnuteľnosti boli znaleckým posudkom ocenené na 157.120,90 eur. Termín pre predloženie cenových ponúk bol 7.12.2009. Mesto Košice dostalo ponuku na odkúpenie predmetnej nehnuteľnosti od firmy PZ Development s.r.o. vo výške 51 999,- eur. Vzhľadom k účelu odkúpenia predmetných nehnuteľností mestskou časťou Košice – Ťahanovce odporúčajú, aby mestské zastupiteľstvo rozhodlo, že tento prevod je prípadom hodným osobitného zreteľa. 
Otvoril k tomuto bodu rozpravu. Nakoľko sa nik neprihlásil, uzavrel ju a dal slovo návrhovej komisii. 

p. Melichárek, poslanec MZ – Prečítal návrh na uznesenie v zmysle Rokovacieho 
poriadku Mestského zastupiteľstva v Košiciach § 51 ods. 1 v skrátenej forme.
Mestské zastupiteľstvo v Košiciach podľa § 6 ods. 2 písm. b)  a  § 29 ods. 1 písm. b) Štatútu mesta Košice schvaľuje odpredaj  nehnuteľností budovy MŠ na ul. Repná 4 v súlade s predloženým návrhom.

Hlasovanie č. 69: za 44, proti 1, zdržal sa -.

p. Vargovčák, námestník primátora mesta Košice – Konštatoval, že uznesenie bolo
	schválené. 

Úplné znenie schváleného uznesenia:
Mestské zastupiteľstvo v Košiciach podľa § 6 ods. 2 písm. b)  a  § 29 ods. 1 písm. b) Štatútu mesta Košice
schvaľuje
odpredaj  nehnuteľností budovy MŠ na ul. Repná 4 súp. č. 2153 a pozemkov parc. 
č. 356/1 s výmerou 1573 m2 a parc. č. 359 s výmerou 462 m2 v k. ú. Ťahanovce  vo vlastníctve mesta Košice pre MČ Košice – Ťahanovce za cenu 6 500,- € s predkupným právom mesta Košice za tú istú kúpnu cenu. Predaj predmetných nehnuteľností je prípadom hodným osobitného zreteľa (§ 9a ods. 8 písm. e) zákona č. 258/2009 Z.z.).

––-     ––-     ––-

51. Odpredaj pozemku v k. ú. Furča pre Martinu Nagyovú

p. Vargovčák, námestník primátora mesta Košice – Materiál je v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii. 

p. Melichárek, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods.  2 písm. b)  a  § 29 ods. 1 písm. b) Štatútu mesta Košice schvaľuje odpredaj časti pozemku parc. č. 2581/5 s výmerou 55 m² v k. ú. Furča vo vlastníctve mesta Košice do vlastníctva Martiny Nagyovej za cenu 90,- €/m². 

Hlasovanie č. 70: za 43, proti 1, zdržali sa 2.

p. Vargovčák, námestník primátora mesta Košice – Konštatoval, že uznesenie bolo 
schválené.

––-     ––-     ––-

52. Odpredaj pozemku v k. ú. Severné mesto pre Ľubomíra Foltínyho

p. Vargovčák, námestník primátora mesta Košice – Materiál je v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii. 

p. Bajus, poslanec MZ – Prečítal návrh na uznesenie v zmysle Rokovacieho 
poriadku Mestského zastupiteľstva v Košiciach § 51 ods. 1 v skrátenej forme.
Mestské zastupiteľstvo v Košiciach podľa § 6 ods. 2 písm. b)  a  § 29 ods. 1 písm. b) Štatútu mesta Košice schvaľuje predaj časti pozemku podľa predloženého návrhu. 

Hlasovanie č. 71: za 43, proti 2, zdržal sa 1.

p. Vargovčák, námestník primátora mesta Košice – Konštatoval, že uznesenie bolo 
schválené.

Úplné znenie schváleného uznesenia:
Mestské zastupiteľstvo v Košiciach podľa § 6 ods. 2 písm. b)  a  § 29 ods. 1 písm. b) Štatútu mesta Košice
schvaľuje
odpredaj  časti  pozemku parc. č. 999/8 (novovytvorená parc. č. 999/22) s výmerou 
38 m2 v  k. ú.  Severné mesto vo vlastníctve mesta  Košice pre  Ľubomíra  Foltínyho  za kúpnu cenu 65,- €/m2 s podmienkou zriadenia vecného bremena práva prechodu a prejazdu v prospech mesta Košice.

––-     ––-     ––-

53. Odpredaj pozemku a stavby trafostanice v k. ú. Stredné mesto
      pre Východoslovenskú distribučnú, a.s.

p. Vargovčák, námestník primátora mesta Košice – Materiál je v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii. 

p. Melichárek, poslanec MZ – Prečítal návrh na uznesenie v zmysle Rokovacieho 
poriadku Mestského zastupiteľstva v Košiciach § 51 ods. 1 v skrátenej forme.
Mestské zastupiteľstvo v Košiciach podľa § 6 ods. 2 písm. b)  a   § 29 ods. 1 písm. b) Štatútu mesta Košice schvaľuje odpredaj nehnuteľnosti v súlade s predloženým návrhom.

Hlasovanie č. 72 za 44, proti -, zdržali sa 2.

p. Vargovčák, námestník primátora mesta Košice – Konštatoval, že uznesenie bolo 
schválené.

Úplné znenie schváleného uznesenia:
Mestské zastupiteľstvo v Košiciach podľa § 6 ods. 2 písm. b)  a   § 29 ods. 1 písm. b) Štatútu mesta Košice
schvaľuje
odpredaj nehnuteľnosti – pozemok  parc. č. 2633/386 s výmerou 6 m² a stavby trafostanice súp. č. 3362 v k.ú. Stredné mesto, vrátane technológie a VN káblovej prípojky vo vlastníctve mesta Košice pre Východoslovenskú distribučnú, a.s. za cenu  70 000,- € ako prípad hodný osobitného zreteľa (§ 9a ods. 8 písm. e) zákona 
č. 258/2009 Z.z.).

––-     ––-     ––-

53/1 Zmeny v komisiách MZ v Košiciach

p. Vargovčák, námestník primátora mesta Košice – Požiadal predsedov komisií, aby 
predniesli svoje návrhy.

p. Berberich, poslanec MZ – Návrh uznesenia predložil návrhovej komisii na 
odvolanie navrhol dvoch členov.

p. Dittrich, poslanec MZ – Členka neposlankyňa bytovej komisie p. Beáta 
Ruszinyáková požiadala o uvoľnenie z funkcie z dôvodu pracovnej vyťaženosti
Predložil návrh na uznesenie v znení: Mestské zastupiteľstvo odvoláva -  členku neposlankyňu Mgr. Beátu Ruszinyákovú na základe písomnej žiadosti 
o uvoľnenie.

p. Pajtáš, poslanec MZ -  Návrh na odvolanie členov komisie predložil návrhovej 
komisii. 

p. Vargovčák, námestník primátora mesta Košice – Nakoľko sa do rozpravy už nikto 
viac neprihlásil, dal slovo návrhovej komisii. 

p. Melichárek, poslanec MZ – Prečítal návrhy na uznesenie v poradí, ako boli 
predložené. 
Mestské zastupiteľstvo v Košiciach podľa § 15 ods. 2 zákona č. 369/1990 Zb. o obecnom zriadení v znení neskorších predpisov a podľa § 6 ods. 2 písm. ab) a § 11 ods. 2 Štatútu mesta Košice odvoláva. z Komisie cirkví MZ v Košiciach členov neposlancov:  Františka Matika a Ladislava Dunu z dôvodu dlhodobej neúčasti.

Hlasovanie č. 73: za 43, proti -, zdržali sa 2.

p. Vargovčák, námestník primátora mesta Košice – Konštatoval, že uznesenie bolo 
schválené.

p. Melichárek, poslanec MZ –  Mestské zastupiteľstvo v Košiciach podľa § 15 ods. 2 
zákona č. 369/1990 Zb. o obecnom zriadení v znení neskorších predpisov a podľa § 6 ods. 2 písm. ab) a § 11 ods. 2 Štatútu mesta Košice odvoláva 
z Komisie dopravy a výstavby  MZ v Košiciach na vlastnú žiadosť členov poslancov Doc. RNDr. Františka Olejníka, PhD. a Ing Dušana Petrenku .
Na vlastnú žiadosť členov neposlancov Viktora Forraia, Ing. Ladislava Lancoša, Jána Poláka, Ing. Juraja Gungla, Patríciu Čekanovú, Dušana Kisuckého, Ladislava Bruňáka, Ing. Júliusa  Dučaia, Ing. Štefana Biala a 
Ing. Hanu Jakubíkovú.
Z dôvodu častej neúčasti a neefektívnosti Ing. Ladislava Krokkera, Ing. Gabriela Kővaryho, Ing. Pavla Olejníka, Ing. Andreja Dobranského, Ing. Petra Genčúra, Tibora Szucsa, Ing. Ladislava Olexu, PhD.,  Bartolomeja  Gergeyho, PaedDr. Jaroslava Zembjaka a Vladimíra Krištofa.

Hlasovanie č. 74: za 44, proti -, zdržali sa 2.

p. Vargovčák, námestník primátora mesta Košice – Konštatoval, že uznesenie bolo 
schválené.

p. Melichárek, poslanec MZ –  Mestské zastupiteľstvo v Košiciach podľa § 15 ods. 2 
zákona č. 369/1990 Zb. o obecnom zriadení v znení neskorších predpisov a podľa § 6 ods. 2 písm. ab) a § 11 ods. 2 Štatútu mesta Košice odvoláva.
z Komisie sociálnej a bytovej MZ v Košiciach členku neposlankyňu 
Mgr. Beátu Ruszinyákovú na základe písomnej žiadosti   o  uvoľnenie.

Hlasovanie č. 75: za 45, proti -, zdržal sa -.

p. Vargovčák, námestník primátora mesta Košice – Konštatoval, že uznesenie bolo 
schválené.

––-     ––-     ––-

53/2 Informácia o priebehu a stave vysporiadania vzťahu medzi DPMK , a.s.
         a spoločnosťou OutClaim, s.r.o. 

p. Vargovčák, námestník primátora mesta Košice –  Požiadal riaditeľa DPMK, a.s.
	p. Tkáča o informáciu.

p. Tkáč, riaditeľ DPNK, a.s. – Ospravedlnil právneho zástupcu DPMK, a.s.
p. Vrábeľa, ktorý nie je prítomný pre pracovnú zaneprázdnenosť. Stručne informoval prítomných, že analýzy, ktoré si dal Dopravný podnik vypracovať ohľadom postupu právnych krokov, boli hodnotené ako správne a spoločnosti a organizácie, ktoré sa na analýzach podieľali, sa stotožnili s tými krokmi, ktoré Dopravný podnik v tejto kauze urobil. Pripomenul, že aj Útvar hlavného kontrolóra sa s postupmi krokov stotožnil. 
Vzhľadom na citlivosť témy a na to, že prebiehajú určité konania, neposkytol viac informácií a požiadal o pochopenie. Ak bude potreba poskytnúť obšírnejšiu správu, bolo by vhodné tento bod riadne zaradiť na rokovanie, aby sa rokovania mohol zúčastniť aj Dr. Vrábeľ a aby sa mohol na rokovanie pripraviť.

p. Halenár, poslanec MZ – Čo by sa prihodilo v prípade,  žeby zmluva s OutClaimom 
nebola Dopravným podnikom vypovedaná.  Čomu a s akými dôsledkami by čelil Dopravný podnik? Aké výhody a aké nevýhody by ho očakávali, keby tá zmluva bežala ďalej? Bola aj časovo ohraničená? Ak áno, ak by dobehla, aké následky by Dopravný podnik musel znášať.

p. Boritáš, poslanec MZ – On požadoval zaradiť tento bod do programu rokovania. 
Jeden z hlavných dôvodov je, že dostal nielen on, ale viacerí členovia poslaneckých klubov list, výzvu OutClaimu. Prečítal úvodnú vetu: „Obraciame sa na Vás, ako na osobu vykonávajúcu práva akcionára mestského podniku Dopravný podnik mesta Košice, a.s. s výzvou na vykonanie krokov nevyhnutných pre vysporiadanie vzťahov Dopravného podniku mesta Košice, a.s. a OutClaim, s.r.o.“ Keďže doteraz prebiehajú rokovania, predpokladal, že sa dozvedia teraz možno trochu viac, ale chápe aj dôvod, ktorý bol p. Tkáčom uvedený. Chápe aj citlivosť danej témy a vzhľadom na to, že niečo bolo a niečo nebolo povedané, dovolil si predložiť nasledovný návrh na uznesenie k tomuto bodu.
Mestské zastupiteľstvo v Košiciach v súlade s platnými zákonmi a legislatívno-právnymi predpismi
1. Berie na vedomie. informáciu o priebehu a stave vysporiadania vzťahu DPMK, a.s. a  OutClaim, s.r.o.,
2. V súlade s platnými zákonmi a legislatívno-právnymi predpismi žiada o zvolanie mimoriadneho valného zhromaždenia spoločnosti DPMK, a.s. s bodom programu: Návrh riešenia vysporiadania vzťahov DPMK, a.s. a  spoločnosťou OutClaim, s.r.o..
Ešte krátke zdôvodnenie.  Valné zhromaždenie bude neverejné a tam budú môcť prebrať všetky ostatné náležitosti. Nehovorí, že sa bude musieť rozhodnúť, no ako akcionári by mali vedieť, v akom štádiu to je a možno sa aj navzájom poradiť, ako ďalej. Je to vážna téma a vážne rozhodnutia a nebolo by dobré nechať to len na pracovníkoch Dopravného podniku. 

p. Vargovčák, námestník primátora mesta Košice – Požiadal ešte generálneho riaditeľa
	o reakciu na otázky, ktoré tu boli vznesené.

p. Tkáč, riaditeľ DPMK, a.s. – K otázkam p. Halenára – ospravedlnil sa, že vzhľadom
na citlivosť témy nebude informovať mestské zastupiteľstvo o aspektoch vzťahov. Majú právneho zástupcu, ktorý na to relevantne a s plnou vážnosťou a zodpovednosťou, ktorá mu bola zverená, odpovie.

p. Vargovčák, námestník primátora mesta Košice – Uzavrel rozpravu a dal slovo 
návrhovej komisii. 

p. Badanič, poslanec MZ – Prečítal návrh poslanca p. Boritáša.
Mestské zastupiteľstvo v Košiciach v súlade s platnými zákonmi a legislatívno-právnymi predpismi
1.  Berie na vedomie. informáciu o priebehu a stave vysporiadania vzťahu 
     DPMK, a.s. a  OutClaim, s.r.o.,
2. V súlade s platnými zákonmi a legislatívno-právnymi predpismi žiada 
      o zvolanie mimoriadneho valného zhromaždenia spoločnosti DPMK, a.s. 
      s bodom programu: Návrh riešenia vysporiadania vzťahov DPMK, a.s. a  
      spoločnosťou OutClaim, s.r.o..

Hlasovanie č. 76: za 28, proti 2, zdržali sa 12.

p. Vargovčák, námestník primátora mesta Košice – Konštatoval, že uznesenie bolo 
schválené.

––-     ––-     ––-

24. Rôzne

p. Knapík, primátor mesta Košice – Vzhľadom na to, že sa jedná o posledné rokovanie 
mestského zastupiteľstva, blíži sa koniec roka, poďakoval všetkým za spoluprácu a po ukončení rokovania pozval pánov poslancov a riaditeľov podnikov na čašu vína. 
Rovnako ich pozval na podujatie, ktoré organizuje mesto v spolupráci s Arcidiecéznou charitou. Je to spoločný vianočný koncert pod názvom Otvor svoje srdce, ktorý má aj dobročinný charakter. Vzhľadom na to, že bude v priestoroch historickej radnice, je kapacita obmedzená. Lístky je možné vyzdvihnúť si v kancelárii primátora.
Poďakoval všetkým starostom, mestským častiam aj pánom poslancom, ktorí prijali pozvanie na benefičnú akciu – primátorský punč a aj počas mrazivých dní sa venovali tomuto dobročinnému podujatiu, lebo výnos bude použitý na dobrý cieľ.
Celkom na záver poďakoval za spoluprácu počas celého roka, za chvíle, ktoré spolu strávili, aj keď niekedy zložité a ťažké pre mesto a jeho obyvateľov. Tento rok nebol jednoduchý a dramatickým spôsobom sa dotýka mnohých osudov. 
Zaželal všetkým prítomným a ich rodinám prijemné Vianočné sviatky, radostné, plné pokoja aj s oddychom v rodinnom kruhu a aby do budúceho roka vykročili šťastne, s nádejou, odvahou a gurážou. 

––-     ––-     ––-

	Program rokovania XXX. mestského zastupiteľstva sa vyčerpal. Primátor mesta Košice Ing. František Knapík informoval, že rokovanie mestskej rady bude 19.1.2010. V závere už len poďakoval prítomných za aktívnu účasť a vyhlásil XXX. rokovanie Mestského zastupiteľstva v Košiciach za ukončené.

           Ing. Marek Kolárčik					Ing. František  Knapík
riaditeľ Magistrátu mesta Košice 				 	primátor mesta Košice

Zápisnica vyhotovená: 4.1.2010
Zapisovateľka: Mária Lapšanská

Overovatelia zápisnice

MUDr. Milan Bereš		.........................................	Podpísal dňa: 18.1.2010

Ing. Ján Jakubčiak		.........................................	Podpísal dňa: 18.1.2010

O b s a h :

1	Úvod, k programu rokovania
3	Zmeny a doplnky ÚPN HSA Košice, lokalita VŠA
6	Voľba hlavného kontrolóra mesta Košice
14	Plat hlavného kontrolóra mesta Košice
14	Informácia  o plnení úloh vyplývajúcich z uznesení MZ od XXIX.    
	rokovania MZ a prehľad o odpredaji nehnuteľného a hnuteľného majetku    
mesta
15	Informácia primátora mesta o svojej činnosti od XXIX. rokovania MZ
15	Správa o činnosti hlavného kontrolóra mesta Košice
19	Správa o odpovediach na interpelácie a dopyty poslancov MZ, ktoré boli prednesené na XXIX. rokovaní MZ v Košiciach
22	VZN mesta Košice o určení názvu ulice „Žriedlová“
23	VZN mesta Košice o dotáciách na prevádzku a mzdy na žiaka základnej 
umeleckej školy, poslucháča jazykovej školy, dieťa materskej školy
a dieťa školského zariadenia
26	VZN mesta Košice o úhradách za poskytovanie sociálnych služieb 
v pôsobnosti územnej samosprávy mesta
28	VZN mesta Košice o určení názvu ulíc „K lesu“, „Na Brehu“,    
	„Staroslovanská“, „Tokajská“, „Tibavská“, „Vínna“, „Pri Teleku“
28	Zmeny VZN mesta Košice č. 99 o nakladaní s komunálnymi odpadmi 
	a drobnými stavebnými odpadmi na území mesta Košice
34	VZN mesta Košice č. 100 o miestnom poplatku za komunálne odpady a drobné 
stavebné odpady na území mesta Košice 
42	Zmeny a doplnky ÚPN zóny IV. stavby Obytného súboru Košice – Ťahanovce
44	Zmeny a doplnky ÚPN HSA Košice, lokalita  Ťahanovce - sever
45	Zmeny a doplnky ÚPN HSA Košice, lokalita Čičky
47	Zmeny a doplnky ÚPN HSA Košice, lokalita Hraničná ul. 
49	Zmeny a doplnky ÚPN Z Barca, lokalita Hraničná ul.
49	Zmeny a doplnky ÚPN HSA Košice, lokalita Kavečany - východ
51	Zmeny a doplnky ÚPN HSA Košice, lokalita Šaca - U.S.Steel
52	Zmeny a doplnky ÚPN HSA Košice, lokalita Girbeš
54	Rozbor hospodárenia mesta Košice k 30.9.2009
55	5. zmena programového rozpočtu mesta na rok 2009
57	Programový rozpočet mesta Košice na roky 2010 – 2012
70	Pravidlá prenajímania školského majetku vo vlastníctve mesta Košice
72	Pokračovanie XXX. Rokovania MZ v Košiciach dňa 16.12.2009
72	Akčný plán na roky 2009 – 2011 - Komunitný plán sociálnych služieb mesta
           	Košice pre roky 2009 – 2015
73	Vyhodnotenie plnenia úloh vyplývajúcich z Koncepcie riešenia problémov
	bývania v lokalitách s vysokou koncentráciou osôb ohrozených sociálnym
 	vylúčením
78	Koncepcia  školstva mesta Košice na roky 2009 - 2013
79	Vyhodnotenie prevádzky detskej železnice v Košiciach v sezóne r. 2009
80	Rámcová obsahová náplň rokovaní Mestského zastupiteľstva v Košiciach
  	 na I. polrok r. 2010
80	Petícia proti odvozu nelegálneho odpadu z Luníka IX
91	Interpelácie poslancov mestského zastupiteľstva
95	Dopyty, informácie, vysvetlenia
98	Zrušenie  uznesení MZ v Košiciach č. 963 zo dňa 15. 12. 2005, č. 1001
zo dňa 23. 2. 2006, č. 828 zo dňa 13. 5. 2009 a č. 944 zo dňa 25. 8. 2009
99	Zrušenie bodu 7 v ukladacej časti uznesenia MZ v Košiciach
 	č. 968 zo dňa 30. 1. 2006
99	Zverenie nehnuteľností do správy Zoologickej záhrade Košice
100	Zverenie nehnuteľností do správy Správe mestskej zelene v Košiciach
103	Zverenie nehnuteľností do správy Správe mestskej zelene v Košiciach
 	a MČ Košice – Juh
106	Dlhodobý prenájom pozemku v areáli DPMK, a.s. Bardejovská 6, Košice 
107	Dlhodobý prenájom areálu detského ihriska „Anička“ formou obchodnej     
 	verejnej súťaže
107	Dlhodobý prenájom pozemku v areáli na Jarmočnej ul. v Košiciach
 	pre Arcidiecéznu charitu
108	Uplatnenie predkupného práva mestom Košice na spoluvlastnícke podiely
 	na pozemkoch v k. ú. Terasa
109	Kúpa nehnuteľností v k.ú. Čermeľ a k.ú. Kostoľany nad Hornádom  od SR -     
        	Lesov Slovenskej republiky, štátneho podniku do vlastníctva mesta Košice
109	Odpredaj nebytového priestoru pre nájomcu Kamila Kővera AVES-SAT
     	na ul. Cesta pod Hradovou č. 17
110 	Odpredaj nebytového priestoru pre nájomcu Emila Riška
  	na ul. Stará baštová č. 3
110 	Odpredaj pozemkov v k.ú. Severné mesto pre Dušana Sačka a Ľudmilu    
	Adamcovú
111 	Odpredaj pozemkov v k.ú. Južné mesto pre Ing. Zoltána Kollára
        	a Ing. Yvetu Kollárovú
112	Odpredaj pozemku v k.ú. Malá Lodina pre Michala Ňocha a Teréziu Ňochovú
112	Odpredaj pozemkov pod garážami v užívaní fyzických osôb
113	Odpredaj budovy bývalej MŠ na ul. Repná 4, vrátane pozemkov v k. ú.     
        	Ťahanovce  pre MČ Košice – Ťahanovce
114	Odpredaj pozemku v k. ú. Furča pre Martinu Nagyovú
115	Odpredaj pozemku v k. ú. Severné mesto pre Ľubomíra Foltínyho
115	Odpredaj pozemku a stavby trafostanice v k. ú. Stredné mesto pre Východoslovenskú distribučnú, a.s.
116	Zmeny v komisiách MZ v Košiciach
118	Informácia o priebehu a stave vysporiadania vzťahu medzi DPMK , a.s.
   	a spoločnosťou OutClaim, s.r.o.
119	Rôzne
121	Záver